
της σύνταξης 


Σαν τα σαλιγκάρια 

Η δημοκρατία αυτή έχει αδιέξοδα και το 
πρώτο της είναι αυτό που έντεχνα ή από 
άγνοια αποκρϋπτεται: είναι κοινοβουλευτική 

Τα σαλιγκάρια βγαίνουν μετά τη βροχή. Αυτή η φυσική τους συμπεριφορά αντιγράφεται δι¬ 
αρκώς από όλους τους φορείς του κατεστημένου της εξουσίας: υπουργοί, γραμματείς, δη¬ 
μοσιογράφοι, παρατρεχάμενοι σε μία πάντοτε εκ των υστέρων κινητοποίηση θυμούνται την 
κοινωνία, τα προβλήματά της, την αξία και τη σημασία της. Έτσι συμβαίνει και με τις εκλο¬ 
γές: σαν τα σαλιγκάρια μετά τη βροχή οι επαγγελματίες της πολιτικής και τα αριστερά-δεξιά 
τους συμπληρώματα ζητούν την ψήφο μας και μαζί αποκαλύπτουν την «κρυφή πλευρά» του 
εαυτού τους. Πετάνε τις μάσκες που τους φοράει η σύγχρονη αντιμετώπιση της πολιτικής 
σαν εικόνα, σαν διαφημιστικό σποτ για το ποιο αυτοκίνητο έχει καλύτερο αερόσακο. 

Ο Καραμανλής, από τη μια, με την περιβολή Μπους μετά την επίθεση στους Δίδυμους Πύρ¬ 
γους να μοιράζει υποσχέσεις και φιλολαϊκά μέτρα (απ’ αυτά που μας πήρε προκαταβολικά 
με την αύξηση του ΦΠΑ) και ο Παπανδρέου από την άλλη να υπόσχεται 950 ευρώ στο κάθε 
ζευγάρι αγροτών χωρίς να λέει πότε και χωρίς να μας λέει πόσοι είναι πια οι αγρότες. 

Και πιο πέρα, το ΚΚΕ να ζητάει να απομονώσουμε το δικομματισμό όταν το πρόβλημα είναι 
το όλο σύστημα της μεταπολιτευτικής κοινοβουλευτικής δημοκρατίας. Από δίπλα και ο Αλα- 
βάνος που, μετά τις συκοφαντίες περί αναρχικών εμπρηστών, ανακαλύπτει την κρυφή γοη¬ 
τεία της αναρχίας όταν το χειμώνα στα φοιτητικά μόνο ανάθεμα έξω από τα λουλουδάδικα 
στο Σύνταγμα δεν έριξε στους «κουκουλοφόρους». 

Όσο για το ΛΑ.Ο.Σ., το γεγονός του Αγρίνιου με τον τραυματισμό του νεαρού αναρχικού 
ήταν αποκαλυπτικό του αληθινού περιεχομένου μίας συσκευασίας που πλασάρεται σαν λίγο 
από όλα και από μέσα του ξεπηδούν εγκληματικές φιγούρες, σε ένα σύγχρονο «κουτί της 
Πανδώρας». 

Από όλα αυτά τι έχει να περιμένει η Κοινωνία; Τα ίδια και τα ίδια και αυτό το γνωρίζει και το 
βλέπει, ακόμη και όταν πηγαίνει στη κάλπη. Η γνώση αυτή δεν συνεπάγεται βεβαίως πλήρη 
συνείδηση, ιδιαίτερα όταν χρειάζεται και μία άλλη προοπτική. Και αυτή δεν μπορεί να είναι 
άλλη από την άρνηση της εξουσίας των λίγων επάνω στους πολλούς, την άρνηση στην κρα¬ 
τική διαχείριση και την εμπιστοσύνη μας στη δύναμη των πολιτών, στη δύναμη των ατόμων 
που επιλέγουν σε μία κοινωνία που έχει κάνει σημαία την ιδιώτευση. 

Τα κόμματα και οι οργανώσεις έπαψαν να συγκινούν και το έχουν και οι ίδιοι καταλάβει όπως 
φαίνεται και από τη συχνή εμφάνιση της λέξης «μαζί» στη φετινή προεκλογική εκστρατεία. 
Απομονώθηκαν από την κοινωνία γιατί δεν φτιάχτηκαν ποτέ για να υπηρετήσουν τα συμφέ- 
ροντά της. θέλουν όμως αληθινά τα κόμματα τη συμμετοχή των πολιτών; Όχι, γιατί εάν την 
ήθελαν, μπορεί να μην υπήρχαν ούτε τα ίδια. Όχι, γιατί μας θεωρούν μάζα και μας θέλουν 
μαζί τους μόνο για χειροκροτητές. 

Με καθαρή ματιά, συνειδητά, η αποχή από την εκλογική διαδικασία ή το άκυρο στην κάλπη 
είναι μία αρχή για να βγούμε από το αδιέξοδο. Γιατί η δημοκρατία αυτή έχει αδιέξοδα. Το 
πρώτο και κύριό της είναι αυτό που έντεχνα ή από άγνοια αποκρύπτεται: είναι κοινοβου¬ 
λευτική, λειτουργεί δηλαδή με την αντιπροσώπευση και όχι άμεσα, ευθέως, πρόσωπο με 
πρόσωπο. Ας μην περιμένουμε την επόμενη καταιγίδα για να ξαναβγούν τα σαλιγκάρια. 

Αρχή Φύλλα Αρθρα Φωτό Βίντεο Αναζήτηση Πληροφορίες Συνδέσεις 


ΒΑΒΥΛΩΝΙΑ 


Πληροφορίες 

Επικοινωνία 


ΑΡΘΡΑ 


Ελλάδα 

Διεθνή 

Αναλύσεις 


ΒΑΒΥΛΩΝΙΑ οηΐΐηε 


Στο άβατο της «έννομης» τάξης 

Από την αρχή του «οργανωμένου» κοινωνικού βίου των 
ανθρώπων σε κράτη, έθνη, και πολιτεύματα, η βία υπήρξε 
ουσιαστικός συντελεστής επιβολής. Ειδικά δε σε περιόδους 
που η αμφισβήτηση της εκάστοτε εξουσίας, του μονάρχη, 
βασιλέα ή κυβέρνησης, η ταξική κυριαρχία... » 



θ-ιπ3ίΙ:ΐπίο@ΐ33ΐ3νΙοηΪ3.9Γ 

Καπιταλισμός και άνθρωπος: 

Δυο ασύμβατες έννοιες 


«Αυτό που είναι 
σύμφωνο με το νόμο 
Είναι αντίθετο 
με τη φύση» 

Αντιφών ο Κορίνθιος 



Ζήσαμε φέτος μια προαναγγελθείσα καταστροφή. Ατελείω¬ 
τες εκτάσεις παραδομένες στις φλόγες, πάνω από 2.500.000 
στρέμματα, 66 νεκρούς. Το εύρος της συμφοράς που οι άθλιοι 
το μετράνε με μονάδες του ΑΕΠ φτάνει μέχρι την διάλυση του 
κοινωνικού ιστού και την πλήρη αλλαγή του τοπίου. Όταν λέμε 
προαναγγελθείσα καταστροφή στηριζόμαστε σε δύο λόγους. Ο 
πρώτος είναι ότι εν μέσω θέρους, την ώρα δηλαδή που ο κα- 
ταταλαιπωρημένος από την καθημερινότητα άνθρωπος των με- 
γαλουπόλεων αναζητούσε σε χώρους παραθερισμού όχι μόνο 
ξεκούραση αλλά και τον επαναπροσδιορισμό του εαυτού του 
μέσω της αγοράς εμπειριών, ενώ ο τόπος αλλοιωνόταν ορι¬ 
στικά καθώς ανατροφοδοτούσε την εικόνα του ως θέρετρου, 
βομβαρδιστήκαμε από τις εικόνες ενός ζοφερού μέλλοντος. 
Φονικοί καύσωνες στο νότο, απίστευτες πλημμύρες στο βορρά, 
λιώσιμο των πάγων, άνοδος της στάθμης της θάλασσας, εμφα¬ 
νής κίνδυνος ερημοποίησης, δραματική αύξηση του παγκόσμι¬ 
ου πληθυσμού που ζει με ελάχιστες ποσότητες νερού. Μια αρ- 
μαγεδωνική προοπτική που ξεμπροστιάζει οριστικά τα θεμέλια 
της συγκρότησης των κοινωνιών μας, τη μετατροπή της φύσης 
σε αντικείμενο, σε εκμεταλλεύσιμη μονάδα, την ιδεολογία της 
προόδου που πρέπει να καθυποτάξει μια εχθρική φύση για να 
συντελεστεί. 

0 δεύτερος λόγος έχει να κάνει με την αναπτυξιακή διάσταση του τό¬ 
που που στηρίζεται σε τεράστιους αυτοκινητόδρομους (π.χ. Ιωνία οδός) 
που τέμνουν οριστικά το έδαφος, στην τουριστική βιομηχανία που ανε¬ 
μπόδιστα διαλύει τα τοπία όπως δείχνει και το νέο χωροταξικό σχέδιο 
για τα νησιά που ψηφίστηκε φέτος όπου ακολουθεί το Ισπανικό μοντέλο 
και στην ουσία δίνει την άδεια για την πλήρη και αδυσώπητη εκμετάλ¬ 
λευση των παραλιών, με βάση λοιπόν και την αναθεώρηση του άρθρου 
24 του συντάγματος το σάλπισμα είχε δοθεί. Κτηνώδη εργολαβικά 
συμφέροντα σε αγαστή συνεργασία με το χρηματοπιστωτικό κεφάλαιο 
και τις εταιρείες διαμόρφωσης της κοινής γνώμης ήδη λειτουργούν ως 
κανονικός στρατός κατοχής πάνω στη φύση. Το κοινωνικό περιβάλλον 
έχει διαμορφωθεί έτσι ώστε η παθητικότητα να έχει κατακλείσει κάθε 
του εκδήλωση, έχουμε συνηθίσει να διασχίζουμε υπόγεια τις πόλεις, να 
κινούμαστε με όσο το δυνατόν μεγαλύτερη ταχύτητα αγνοώντας το πε¬ 
ριβάλλον που παρεμβάλλεται στον τελικό προορισμό, αντιμετωπίζοντας 
τη φύση ως αναλώσιμο προϊόν. 

Όλα όσα συνέβησαν, λοιπόν, δεν ενεργοποίησαν την Χαϊντιγκεργιανή 
αίσθηση της αγωνίας για τη σχέση μας με τον κόσμο, ούτε και μια συζή¬ 
τηση πάνω στην ανάγκη να τελειώνουμε με την ιδεολογία της προόδου, 
τη λογική της ανάπτυξης, την ηθική της αποτελεσματικότητας. Αντίθετα 
τέθηκε σε εφαρμογή ένας τεράστιος μηχανισμός χειραγώγησης του 


αισθήματος της ανασφάλειας που κατέλαβε τις κοινωνίες. Εκτός 
από την πράσινη μπίζνα που φτάνει μέχρι την διαχείριση των ρύπων 
(αν καταναλώνεις παραπάνω από το κανονικό πληρώνεις πρόστιμο 
σε ειδικές εταιρείες που οφείλουν να επενδύουν σε ανανεώσιμες 
πηγές ενέργειας!!!), γεμίσαμε από φωνές και συνέδρια με επιστη¬ 
μονικό ή άλλο "κύρος" που ενώ αναγνωρίζουν πόσο λάθος ήταν ο 
πλήρης διαχωρισμός του ανθρώπου από το οικοσύστημα προτείνουν 
τη δημιουργία οικολογικής επιστήμης, την ανάγκη μιας νομοθετικής 
ρύθμισης που θα αφορά κάθε πτυχή της ανθρώπινης συμπεριφοράς 
άρα και της σχέσης ανθρώπου-φύσης. Ρυθμίσεις εναρμονισμένες με 
τη νέα κοινωνία του απόλυτου ελέγχου. Στην Ελλάδα την ώρα που 
οι φλόγες κατέκαιγαν την Πελοπόννησο και την Εύβοια, την ώρα που 
το σύνολο του πολιτικού κατεστημένου απαξιωνόταν ταχύτατα, την 
ώρα που η "νέα διακυβέρνηση" ένιωθε την αύρα της αβύσσου, ως 
σωσίβιο ανοίχτηκαν τα κιτάπια της νεοσυντηρητικής διαχείρισης και 
ανασύρθηκε ο όρος ασύμμετρη απειλή και αργότερα, αφού ελλόχευε 
ο κίνδυνος διπλωματικού επεισοδίου, οδηγηθήκαμε στον εσωτερικό 
εχθρό. Η ανάγκη συσπείρωσης του δεξιού ακροατηρίου, η ανάγκη 
αποσόβησης της οριστικής διάλυσης των μηχανισμών ενσωμάτωσης 
εκπροσώπησης και η ανάγκη να απεγκλωβιστεί το καπιταλιστικό σύ¬ 
στημα από την κατηγορία του εμπρηστή, οδήγησε σε αυτό το Γκαι- 
μπελικής έμπνευσης σχέδιο. 

Μιλάμε όμως για ένα σχέδιο που αντιστρέφει την πραγματικότη¬ 
τα. Η ασύμμετρη απειλή είναι ο καπιταλισμός. Από την εποχή που 
ο Χριστιανισμός διαχώρισε οριστικά την ύλη από το πνεύμα έχει 
ξεκινήσει μια πορεία που παίρνει τώρα ανεξέλεγκτες διαστάσεις. 
Αναμετρούμαστε πλέον ως πολιτισμός με το ενδεχόμενο μιας ολο¬ 
σχερούς εξαφάνισης, από δυνάμεις που έχουν αποκοπεί οριστικά 
από κάθε συνεκτικό ιστό σκοπών και κάθε αξιακά προσανατολισμέ¬ 
νες δράσεις. Έχουμε περάσει προ πολλού το σημείο όπου η φύση, ο 
βούρκος της ιστορίας κατά την άθλια έκφραση του Σαρτρ, έπρεπε να 
καθυποταχτεί, ήταν μια αναλώσιμη πρώτη ύλη. Τώρα η φύση αναδη¬ 
μιουργείται. Το μοντέρνο εργαστήριο είναι το άντρο των μοντέρνων 
κοινωνιών, το αθέατο δημιουργικό άντρο που γεννά κοινωνικούς κό¬ 
σμους και πραγματικότητες για να τις αντικαταστήσει αμέσως από 
άλλες. Τώρα μάλιστα είναι το άντρο της γονιδιακής εξήγησης και 


της δημιουργίας ζωής. Όμως για ποιούς; Από ποιούς; Ποιος ελέγ¬ 
χει εν τέλει την τεχνική; Άνθρωπος, οικοσύστημα και καπιταλισμός 
δεν μπορούν να συνυπάρξουν. Είναι γελοία η εικόνα κάτω από τους 
λιωμένους πάγους του Βόρειου Πόλου από κρατικές σημαίες που κυ¬ 
ματίζουν κηρύσσοντας ένα νέο πεδίο ενεργειακού ανταγωνισμού, ενώ 
ως λύση του προβλήματος της ενέργειας προτείνεται η κατασκευή 50 
πυρηνικών εργοστασίων!!! Το πρόβλημα βέβαια είναι πολύ βαθύ, ας 
μην ξεχνάμε ότι η αριστερά θεωρεί ότι η εργασία μετασχηματίζει τον 
κόσμο, του δίνει τις πραγματικές του διαστάσεις, η φύση έτσι ορίζεται 
ως παραγωγή υποταγμένη στους ιστορικούς σκοπούς του ανθρώπου, 
καθιστώντας το διαχωρισμό οριστικό. 

Η ιστορία των προσπαθειών καθυπόταξης της φύσης είναι η ιστορία 
καθυπόταξης ανθρώπου από άνθρωπο. Η εξέλιξη της έννοιας του εγώ 
αντικατοπτρίζει αυτή τη διττή ιστορία. Για να μπορέσουμε λοιπόν να 
δούμε τη φύση ως τη μήτρα όλων των δυνατοτήτων, το διηνεκές ανοι¬ 
χτό, πρέπει να διαρρήξουμε την επιβεβλημένη σχέση ανθρώπου με 
άνθρωπο. 0 βωμός της θεολογίας της χρησιμότητας πρέπει να σπά¬ 
σει. Πάνω στα αποκαΐδια ξεπήδησε για πρώτη φορά η αίσθηση μιας 
νέας δυνατότητας, αυτή της αυτοοργάνωσης και του αυτεξούσιου. Οι 
τοπικές κοινωνίες μπορούν να αντισταθούν στη σημερινή βαρβαρότη¬ 
τα όπως έδειξε και η εμπειρία στο φράγμα του Αχελώου στη Μεσο- 
χώρα. Η ριζοσπαστικότητα θα δικαιωθεί αν αναζητήσει τη λύση έξω 
από το υπάρχον. Αυτές οι εκλογές θα ήταν μια ευκαιρία συνολικού 
κτυπήματος πάνω στη νέα συναίνεση, οριστικής απομάκρυνσης από 
την μέγγενη των θεσμών. 0 κόσμος της αντίστασης γνωρίζει ότι οι 
αγώνες δεν εξαγοράζονται στις κάλπες, βλέπει την αθλιότητα των 
τοπικών αυτοδιοικήσεων, είναι θλιβερό να του λέμε ότι οι κάλπες 
συνιστούν πολιτική μάχη. Μια διαφαινόμενη αποστοίχιση, η έλλειψη 
αξιόπιστης αφομοιωτικής πολιτικής και η υπόγεια κοινωνική πόλωση 
ψάχνουν διέξοδο. Η οργή της μη εκπλήρωσης, η οργή της έλλειψης 
ελπίδας, ο συνεχώς διευρυνόμενος αποκλεισμός, η στρατικοποίηση 
των κοινωνιών και η διάλυση του οικοσυστήματος ορίζουν την ανάγκη 
δημιουργίας ενός χώρου ρήξης. Η θεσμοθέτηση της παθητικότητας θα 
σπάσει μόνο αν η αποστοίχιση πάρει διαστάσεις κοινωνικής μάχης. 

Φιλήμονας Πατσάκης 

Κοινωνικοί αγώνες 

Οι εργαζόμενοι, οι νεολαίοι κι οι λαϊκές κοινωνικές ομάδες δεν έχουν να περιμένουν τίποτα από τις 
εκλογικές αυταπάτες του κοινοβουλευτισμού και της αστικής δημοκρατίας. Μοναδική διέξοδος στη 
μετεκλογική επιδρομή της εξουσίας οι αυτοοργανωμένοι εργατικοί και κοινωνικοί αγώνες. 


Στην μάχη των πολιτικάντικων ψευδοχαρακω- 

ίΐάτων έχουν επιδοθεί τα καθεστωτικά κόιιιια- 

τα στην προσπάθειά τους να ξαναειιφανιστούν 

ως παράγοντες κοινωνικής συνοχής και στα¬ 

θερότητας. ενόψει των πρόωρων βουλευτι¬ 
κών εκλογών, για να αποσπάσουν την φήφο 
του λαού. Στην ουσία πρώτα προσπαθούν να 

αποσπάσουν τη συναίνεση των μεγάλων κα¬ 

πιταλιστικών Οίΐίλων, των βιομηχάνων, των 
ΜΜΕ, της εκκλησίας και των ίίικρουεσαίων 

ότι είναι συνεπείς διαχειριστές του καθεστώ¬ 

τος και των συμφερόντων τους και κατόπιν να 
νομιμοποιηθούν δια της φήφου από το λαό. 

Λίγο πριν από τις εκλογές και πάνω στα αποκαΐδια της μεγάλης 
οικολογικής και κοινωνικής καταστροφής τα κοράκια μεταμφιέζο¬ 
νται σε περιστέρια... Προσπαθούν να φανούν ως οι καλοί διαχειρι¬ 
στές που δρουν και παλεύουν για τα συμφέροντα του εργαζόμενου 
λαού, που φροντίζουν για το σύνολο της κοινωνίας και δείχνουν 
ιδιαίτερο ενδιαφέρον για το περιβάλλον, την παιδεία, υγεία και 
πρόνοια. Εκμεταλλευόμενη τη δυστυχία των πυροπαθών η μεν 
κυβέρνηση επιδίδεται σε προεκλογικές παροχές μοιράζοντας 
υποσχέσεις και «καθρεφτάκια» στους «ιθαγενείς», ενώ το ΠΑΣΟΚ 
υπόσχεται ότι αν αυτό γίνει κυβέρνηση θα αυξήσει τα «καθρεφτά¬ 
κια» και με «χάντρες». 

Η αλήθεια όμως είναι ότι κοινοβουλευτικές εκλογές και λαϊκά 
συμφέροντα είναι πράγματα εκ διαμέτρου αντίθετα γιατί αυτές 
γίνονται μόνο για τα συμφέροντα της πολιτικής εξουσίας και των 
ολιγαρχών μανδαρίνων της. Μετά απ’ αυτές γράφουν στα παλιά 
τους τα παπούτσια τις υποσχέσεις που μοίραζαν απλόχερα εκτός 
απ’ αυτές που πριμοδοτούν τα μεγάλα αφεντικά, τους κουμπάρους 
και το κεφάλαιο. Ο ίδιος φαύλος κύκλος της αστικοδημοκρατίας 
και του κοινοβουλευτισμού. Εναλλάξ αργυρώνητοι υπονομευτές 



των λαϊκών συμφερόντων και της κοινωνίας που έχουν στο κανα¬ 
βάτσο τους εργαζόμενους, τους νεόφτωχους και τους κοινωνικά 
αποκλεισμένους. Που το μόνο ενδιαφέρον τους εστιάζεται στην 
ικανοποίηση των συμφερόντων της καθεστωτικής τάξης τους, 
αδιαφορώντας για τις πραγματικές κοινωνικές και εργατικές ανά¬ 
γκες. Που λυμαίνονται την κοινωνικό πλούτο αποσπώντας κομμά¬ 
τια του και πουλώντας τα στους κεφαλαιοκράτες. Που εντείνουν 
την εκμετάλλευση σε βάρος του εργαζόμενου λαού. Που η καρ¬ 
μπόν πολιτική τους πριμοδοτεί το κεφάλαιο και τους καπιταλιστές 
με όλα τα μέσα φτάνοντας μέχρι την κατάργηση του οχτάωρου 
και της μονιμότητας στις ΔΕΚΟ. Που με την οικοπεδοποίηση των 
δασών καταστρέφουν τη φύση, δίνοντας το αναγκαίο άλλοθι στα 
λαμόγια να λυμαίνονται και να λεηλατούν με εμπρησμούς δασικές 
εκτάσεις, ώστε να αποχαρακτηριστούν για τα κερδοσκοπικά συμ- 
φέροντά τους. Είναι αυτοί που ευθύνονται για όλα τα σύγχρονα 
εγκλήματα σε βάρος του λαού και του φυσικού περιβάλλοντος, 
ρίχνοντας τις ευθύνες αλλού. Είναι χαρακτηριστικό ότι η Ν.Δ, για 
να δικαιολογήσει την αντικοινωνική πολιτική της και τις πολιτικές 
ευθύνες της, έφτασε στο σημείο να επικαλεστεί το αμερικανικής 
έμπνευσης μοντέλο της «ασύμμετρης απειλής» και να ενοχοποι¬ 
ήσει το αντιεξουσιαστικό κίνημα. Το ακροδεξιό, ρατσιστικό ΛΑΟΣ 
αμέσως επικρότησε. 

Είναι αυτοί που ευθύνονται για τα εργατικά «ατυχήματα», τις δο¬ 
λοφονικές σφαίρες στο ψαχνό των νεοπρολετάριων νεολαίων και 
των μεταναστών, για την κρατική (αντί) τρομοκρατία των αντιπάλων 
της, για την επιβολή της τάξης και ασφάλειας, για τις διαχρονικές 
υποκλοπές, για την βίαιη καταστολή των διεκδικητικών αγώνων 
των απεργών, των συνταξιούχων, των φοιτητών, των σύγχρονων 
ανατρεπτικών αγώνων. Αυτοί που ευθύνονται για όλα τα κλεμμέ¬ 
να αποθεματικά των ασφαλιστικών ταμείων των εργαζομένων και 


Οι κοινωνικοπολιτικοί αγώνες δεν 
εξαργυρώνονται στις κάλπες του 
συστήματος και της αστικής δημο¬ 
κρατίας. Τα μεγάλα διεκδικητικά 
ΟΧΙ και η πραγματική λαϊκή αντι- 
καπιταλιστική πάλη γίνονται στους 
δρόμους της άμεσης συλλογικής 
αντίστασης και δράσης, μαζί με 
τους εργαζόμενους και τις λαϊκές 
κοινωνικές ομάδες. 

τις μεγάλες απάτες του χρηματιστηρίου. Είναι αυτοί που χρόνια 
τώρα μειώνουν τις κοινωνικές δαπάνες οδηγώντας μεγάλα λαϊκά 
στρώματα στην ανεργία, στην εξαθλίωση και στην ανέχεια, ενώ 
παράλληλα αυξάνουν τις στρατιωτικές δαπάνες για τα εξοπλιστι- 
κά τους προγράμματα. Είναι αυτοί που υλοποιώντας το δόγμα της 
Νέας Τάξης συμμετέχουν στις νεοϊμπεριαλιστικές τρομοκρατικές 
εκστρατείες στο Κόσοβο, στον Περσικό κόλπο, στο Λίβανο. 

Σήμερα όμως προσπαθούν να αποποιηθούν τις αποκλειστικές 

τους ευθύνες και να ξανανομιμοποιήσουν την πολιτική τους και το 
πολιτικό σύστημα μέσω των πρόωρων βουλευτικών εκλογών. Με 
επικοινωνιακά τεχνάσματα και ψευδορητορικές κορώνες προσπα¬ 
θούν να αποπροσανατολίσουν το λαό από τις μετεκλογικές αντερ- 
γατικές και αντικοινωνικές τους πολιτικές για το ασφαλιστικό και 
τις συντάξεις, τους μισθούς, τις εργασιακές σχέσεις και τα μείζο- 
να κοινωνικοπολιτικά και οικολογικά ζητήματα. Είναι φανερό ότι η 
κυβέρνηση, αξιοποιώντας και τις αντιλαϊκές πολιτικές του ΠΑΣΟΚ, 
γνωστοποιεί επιθετικά τις μετεκλογικές μεταρρυθμίσεις που θα 
υλοποιήσει. Μεταρρυθμίσεις που το προηγούμενο διάστημα κα¬ 
ταδικάστηκαν στη συνείδηση των εργαζομένων και των φοιτητών. 
Τα μεγάλα συμφέροντα και η άγρια νεοφιλελεύθερη, νεοσυντηρη- 
τική πολιτική της ΝΔ και του ΠΑΣΟΚ προεξοφλούν από τώρα την 
αναθεώρηση του άρθρου 16, τη συνταγματική αναθεώρηση, τις 
αλλαγές στο ασφαλιστικό, τη μεγαλύτερη θωράκιση του κράτους 
από τον εσωτερικό εχθρό των απεργών και των αντιστεκόμενων 
φοιτητών, τη σκληρή δημοσιονομική πειθαρχία και άρα λιτότητα, 
ιδιωτικοποιήσεις και μεγαλύτερη πριμοδότηση των βιομηχάνων και 
του κεφαλαίου. 

Είναι ενδεικτικό ότι το ΠΑΣΟΚ σιωπά συνένοχα και δε λέει τίπο¬ 
τα για τους κυριότερους πολιτικούς και οικονομικούς λόγους που 
επικαλέστηκε η Ν.Δ. για την προκήρυξη των πρόωρων βουλευτι¬ 
κών εκλογών, δηλαδή τη σύνταξη του νέου προϋπολογισμού και 
της συνταγματικής αναθεώρησης. Απ' αυτό και μόνο καταλαβαίνει 
κανείς ότι ο προϋπολογισμός του 2008 θα είναι ο πιο ταξικός των 
τελευταίων χρόνων, ανεξάρτητα από το κόμμα εξουσίας που θα 
τον υλοποιήσει. Όπως επίσης καταλαβαίνει ότι το ΠΑΣΟΚ ουδέ¬ 
ποτε διαφώνησε με τη συνταγματική αναθεώρηση και την αναθε¬ 
ώρηση του άρθρου 16. Η αποχώρησή του από τη διαδικασία ήταν 



Στο μετεκλογικό νέο γύρο της 
αναμέτρησης η ιερά συμμαχία 
κράτους-κυβέρνησης-κεφαλαίου 
πρέπει να υποστεί ρωγμές με 
την ενίσχυση και διεύρυνση των 
κοινωνικών αγώνων στην κατεύ¬ 
θυνση ενός μακροχρόνιου κοινω- 
νικοπολιτικού εκβιασμού φθοράς 
των κρατούντων. 


προσχηματική για να αποσβεστούν και να ενσωματωθούν οι φοιτη¬ 
τικές διαμαρτυρίες και αντιστάσεις. 

Αποδεικνύεται έτσι περίτρανα ότι οι πρόωρες εκλογές και η μικρή 
προεκλογική περίοδος αποτελούσαν τελικά κοινή επιδίωξη και 
των δύο μεγάλων κομμάτων -παρά τις φραστικές ψευτοδιαφωνί¬ 
ες του ΠΑΣΟΚ- για να μετατοπίσουν το κέντρο βάρους από τις 
αντιλαϊκές τους πολιτικές στις κομματικές τους επιδιώξεις για τη 
νομή της εξουσίας. 


Αλλά στο παιχνίδι του κοινοβουλευτικού πολιτικού αχταρμά συ- 
μπεριλαμβάνεται και η καθεστωτική αριστερά, γιατί ταυτίζεται με 
το πολιτικό σύστημα της αστικοδημοκρατίας, το οποίο στα λόγια 
υποτίθεται ότι το πολεμά. Το ΚΚΕ με τη «λαϊκή συμμαχία και εξου¬ 
σία» στα πλαίσια του καπιταλισμού και ο ΣΥΡΙΖΑ-ΣΥΝ με το σοσι¬ 
αλδημοκρατικό μεταρρυθμισμό του και πάντα κοντά στο ΠΑΣΟΚ. 

Όσο για τις εκλογικές αυταπάτες της εξωκοινοβουλευτικής (όχι 
αντικοινοβουλευτικής) αριστερός αυτές έχουν να κάνουν με το χα¬ 
ρακτήρα του τρόπου δράσης της, που θεωρεί ότι το αντίπαλο δέος 
χτίζεται και προωθείται στις κάλπες και στα κοινοβούλια και ότι 
οι κινηματικές διαδικασίες έχουν μόνο ανταλλακτική-εργαλειακή 
αξία για την εκλογική καταγραφή της. Όμως, οι κοινωνικοπολιτικοί 
αγώνες δεν εξαργυρώνονται στις κάλπες του συστήματος και της 
αστικής δημοκρατίας. Τα μεγάλα διεκδικητικά ΟΧΙ και η πραγματική 
λαϊκή αντικαπιταλιστική πάλη γίνονται στους δρόμους της άμεσης 
συλλογικής αντίστασης και δράσης, μαζί με τους εργαζόμενους 
και τις λαϊκές κοινωνικές ομάδες. 

Πεποίθηση της ΑΝΤΙκοινοβουλευτικής ΑΝΤΙεξουσιαστικής πολιτι¬ 
κής δράσης είναι, ότι το κοινοβούλιο και οι 300 εθνοπατέρες δεν 
μπορούν να υποκαταστήσουν τις ζωντανές λαϊκές δυνάμεις της 
κοινωνίας και άρα να αποφασίζουν γι’ αυτές ερήμην τους. Πεποί¬ 
θηση που πηγάζει από μια εκ διαμέτρου αντίθετη πολιτική άποψη 
και αντίληψη, τόσο απ την κυρίαρχη πολιτική των κρατούντων, όσο 
κι απ αυτή των ριζοσπαστών «σωτήρων» που θεωρούν ως πολι¬ 
τική ρήξη τη συμμετοχή τους στις βουλευτικές εκλογές και στο 
αστικοδημοκρατικό παιχνίδι. Όμως, η αποδοχή και αναπαραγωγή 
του εξουσιαστικού μοντέλου σε κυβερνώντες και κυβερνώμενους 


δεν αποτελεί χαρακτηριστικό της ανατρεπτικής ριζοσπαστικής 
κοινωνικής απελευθέρωσης και χειραφέτησης. 

Προσπάθεια της αντιεξουσιαστικής κοινωνικής πολιτικής είναι η 
περαιτέρω ανάπτυξη του συλλογικού αντιθεσμικού αγώνα, που 
τοποθετημένος ανάμεσα στις κοινωνικές εργατικές ανάγκες και 
στις διαδρομές της αυτοάμυνας και αντεπίθεσης, θα προάγει την 
ακόμα μεγαλύτερη αναμέτρηση και ρήξη με τα όρια του πολιτικού 
συστήματος. Συλλογικός αντιθεσμικός αγώνας τέτοιος, που έξω 
από τους κανόνες του κυρίαρχου πολιτικού παιχνιδιού και ενάντια 
στη νομιμότητα της εξουσίας και των οργάνων της, θα απονομιμο- 
ποιεί τον κοινοβουλευτισμό προβάλλοντας ένα συνολικό αντίπαλο 
αξιακό πρόταγμα, επιθετικό προς το κυρίαρχο και παράλληλα θα 
αποτελεί την αντικαπιταλιστική-αντικρατική διέξοδο στην κυριαρχία 
και εξουσία του αγοραίου κρατισμού και των δεξιών, ακροδεξιών, 
σοσιαλδημοκρατικών, αριστερών στηριγμάτων του καθεστώτος. 

Στο μετεκλογικό νέο γύρο της αναμέτρησης η ιερά συμμαχία 
κράτους-κυβέρνησης-κεφαλαίου πρέπει να υποστεί ρωγμές με 
την ενίσχυση και διεύρυνση των κοινωνικών αγώνων στην κατεύ¬ 
θυνση ενός μακροχρόνιου κοινωνικοπολιτικού εκβιασμού φθοράς 
των κρατούντων. Κι αυτοί οι αγώνες δικαιώνονται και νικούν όταν 
οι ίδιοι οι εργαζόμενοι, οι νεολαίοι και οι λαϊκές κοινωνικές ομά¬ 
δες πάρουν την υπόθεση στα χέρια τους, με επικαιροποιημένες 
κοινωνικοπολιτικές κινηματικές παρεμβάσεις, που θα βασίζονται 
στην αυτοοργάνωση, στην αντι-ιεραρχία, στην αμεσοδημοκρατική 
διαδικασία των εργατικών, λαϊκών Συνελεύσεων βάσης και στο 
συντονισμό τους. 

θοδωρής θεοδωρόπουλος 

Ελεύθερος είναι από τις 4 Σεπτεμβρίου ο Βασίλης Στεργίου, 

μοναδικός από τους συλληφθέντες του πανεκπαιδευτικού 
συλλαλητηρίου της 8ης Μάρτη στην Αθήνα που παρέμενε προ¬ 
φυλακισμένος. Αφέθηκε την επομένη με εγγύηση 3000 ευρώ 
και την υποχρέωση εμφάνισης 2 φορές το μήνα στο Α.Τ. της 
περιοχής του. 

Στο πρόσωπό του έγινε προσπάθεια να «ποινικοποιηθεί» η 
συμμετοχή αλληλέγγυων εργαζομένων στον αγώνα των φοιτη¬ 
τών, η αλληλεγγύη ανάμεσα στις κοινωνικές ομάδες που αγω¬ 
νίζονται, που διεκδικούν δυναμικά. 0 Βασίλης Στεργίου από την 
πρώτη στιγμή υπεραμύνθηκε της συμμετοχής του στον αγώνα 
των φοιτητών, κατήγγειλε ως πολιτική την δίωξή του ως αναρ¬ 
χικός ενώ κατά τη διάρκεια των εξεγέρσεων στις φυλακές της 
χώρας το προηγούμενο διάστημα βρέθηκε να αγωνίζεται μαζί 
με τους υπόλοιπους κρατούμενους για βελτίωση των συνθη¬ 
κών κράτησης ενάντια στα ανθρώπινα κολαστήρια. Για τον λόγο 
αυτό γνώρισε και τις συνθήκες της απομόνωσης μαζί με τον 
Νίκο Κουνταρδά. 

Ελεύθεροι είναι επίσης κι οι Νίκος Κουνταρδάς και Στέλιος Μαλιν- 
δρέτος από της 20 Ιούλη ενώ παράλληλα παραπέμπονται ενώπιον 
του Μεικτού Ορκωτού Δικαστηρίου της Αθήνας για να δικαστούν 
με βούλευμα του Συμβουλίου ως συμμέτοχοι στην επίθεση κατά 
του πρώην προέδρου της ΓΣΕΕ Χρήστου Πολυζωγόπουλου την 31η 
Ιανουάριου 2006 στο κέντρο της Αθήνας. Συγκατηγορούμενοί τους 
για ηθική αυτουργία στην επίθεση είναι άλλα τέσσερα άτομα, τα 
οποία υπέδειξε ο Στέλιος Μαλινδρέτος, λέγοντας ότι τον διέταξαν 
να επιτεθεί στον Χρήστο Πολυζωγόπουλο. Με το ίδιο βούλευμα 
το Συμβούλιο Εφετών διέταξε και την αποφυλάκισή τους καθώς 
πλησίαζαν στις 4 Αυγούστου το όριο του Ιδμηνου προσωρινής 
κράτησης. Τους τέθηκαν οι περιοριστικοί όροι της απαγόρευσης 
εξόδου από τη χώρα και της εμφάνισής τους δύο φορές το μήνα 
σε αστυνομικό τμήμα της περιοχής τους. 

Ελεύθερη αφέθηκε, τέλος, κι η φοιτήτρια της ΑΣΟΕΕ που είχε 
συλληφθεί με 2 ακόμα νεαρούς στις 5 Ιούνη κατηγορούμενη 
για επίθεση με γκαζάκια σε αυτοκίνητο της δημοτικής αστυνο¬ 
μίας στο Παλαιό Φάληρο. Μολονότι οι συγκατηγορούμενοί της 
από την πρώτη στιγμή υποστήριξαν ότι εκείνη δεν είχε καμία 
συμμετοχή ούτε γνώση, ωστόσο οι κατασταλτικοί μηχανισμοί 
του κράτους υποχρέωσαν σε κράτηση την κοπέλα αλλά και σε 
περαιτέρω μεταφορά της σε νοσοκομεία και ιδρύματα λόγω 
του ξυλοδαρμού της στη σύλληψη αλλά και της ψυχολογικής 
κατάρρευσης που της επέφερε. Η βίαιη αντιμετώπιση της υπό¬ 
θεση των 3 έφθασε μέχρι το ελληνικό κοινοβούλιο αφού ένα 
νέο κρούσμα αυθαιρεσίας έπληξε την ΕΛ.ΑΣ., αξιωματικοί της 
οποίας ζήτησαν από ασφαλίτες να υποδείξουν τα 3 νεαρά άτο¬ 
μα ως υπαίτια της επίθεσης με γκαζάκια. 

Η κρατική καταστολή όμως χτύπησε και κατά των μεταναστών 

τον Αύγουστο που πέρασε με τελευταίο θύμα τον 25χρονο μικρο- 
πωλητή οά, Τόνι Ονουά από τη Νιγηρία ο οποίος σκοτώθηκε πέ¬ 



φτοντας από τον πρώτο όροφο καφετέριας στην Καλαμαριά Θεσ¬ 
σαλονίκης. Το βράδι του Σαββάτου 18 Αυγούστου, δύο άνδρες της 
Ασφάλειας ακολούθησαν τον Τόνι μέχρι την καφετέρια. 0 άτυχος 
νεαρός αναγνώρισε στον έναν από τους δύο τον ασφαλίτη που 
τον είχε συλλάβει και πάλι για πώληση παράνομων οά πριν μέρες 
ακολουθία ξυλοδαρμού. Στην προσπάθειά του να διαφύγει νέας 
σύλληψης προσπάθησε να πηδήξει από το μπαλκόνι της καφετέ¬ 
ριας αλλά χτύπησε με την πλάτη στην τέντα του ισόγειου κατα¬ 
στήματος και χτυπώντας με το κεφάλι στο οδόστρωμα έχασε την 
ζωή του. Ακολούθησαν σκηνές έντονων και βίαιων αντιδράσεων 
κατά της αστυνομίας από θαμώνες των μαγαζιών της περιοχής 
αλλά και συμπατριώτες του που βρίσκονταν κοντά. Οι 2 ασφαλίτες 
εξαφανίστηκαν ενώ έσπευσαν δυνάμεις της ΟΠΚΕ προκειμένου να 
φυγαδεύσουν κυριολεκτικά το πτώμα πριν να έρθει ιατροδικαστής. 
Απωθήθηκαν βίαια από συγγενείς και φίλους του Τόνι αλλά και 
πολλούς αναρχικούς/αντιεξουσιαστές που έσπευσαν με τη γνω¬ 
στοποίηση του περιστατικού. Στήθηκαν πρόχειρα οδοφράγματα 
με καρέκλες και κάδους και ακολούθησαν οδομαχίες με δυνάμεις 
των ΜΑΤ που έσπευσαν να συνδράμουν τους συνοριοφύλακες. Η 
ένταση αυξανόταν με συνεχείς επιθέσεις κατά της αστυνομίας, με 
αποτέλεσμα η περιοχή να "καθαρίσει" ώρες μετά με συνεχή και 
μαζική χρήση δακρυγόνων και χημικών. 

Την επόμενη αποφασίστηκε, τόσο από τις κοινότητες μετανα¬ 
στών όσο κι από πολιτικές κι αντιρατσιστικές οργανώσεις, άμεση 
απάντηση με πορεία τη Δευτέρα 20 Ιούλη. Πράγματι, εκατοντά¬ 
δες διαδηλωτές συγκεντρώθηκαν στο σημείο όπου σκοτώθηκε ο 
25χρονος Τόνι κι ακολούθησε πορεία κατά της αστυνομικής βίας 
και καταστολής με προορισμό το Α.Τ. Καλαμαριάς. Με έντονη συ¬ 
ναισθηματική φόρτιση δεκάδες μετανάστες και αλληλέγγυοι δια¬ 
δηλωτές επιτέθηκαν κατά των ΜΑΤ που φρουρούσαν το αστυνομι¬ 
κό τμήμα κι ακολούθησε πολύωρη σύγκρουση με πετροπόλεμο και 
αμέτρητα χημικά να συνθέτουν το σκηνικό. 

Η πορεία επέστρεψε όπου ξεκίνησε κι ανανεώθηκε για την επο¬ 
μένη στην Καμάρα και στο κέντρο της πόλης. Μια πορεία που τε¬ 
λικά χτυπήθηκε από τα ΜΑΤ κατά την επιστροφή της στο ύψος 


της Αγγελάκη αφού έπρεπε πάση θυσία να «σπάσει» ο ισχυρός 
δεσμός αλληλεγγύης ανάμεσα στους μετανάστες και ειδικότερα 
τους αναρχικούς/αντιεξουσιαστές που βρέθηκαν από την πρώτη 
στιγμή ανιδιοτελώς στο πλευρό τους. Έγιναν 20 συλλήψεις με 
ξυλοδαρμό των διαδηλωτών αλλά και την πρωτοφανή παράνομη 
κράτησή τους για 48 ώρες δίχως την επίσκεψη δικηγόρων αλλά και 
στέρηση ιατροφαρμακευτικής περίθαλψης. Τελικά, ο εισαγγελέας 
άσκησε ποινικές διώξεις σε βαθμό πλημμελήματος για διατάραξη 
κοινής ειρήνης, σε βάρος και των 20 διαδηλωτών, ενώ σε 10 από 
αυτούς απήγγειλε κατηγορίες για πρόκληση σωματικής βλάβης. 
Στις 5 Δεκεμβρίου ορίστηκε ρητή δικάσιμος και στη συνέχεια αφέ- 
θηκαν όλοι ελεύθεροι ενώ οι συνήγοροι τους διατύπωσαν καταγ¬ 
γελίες για παράνομη κατακράτηση, εκφράζοντας την αγανάκτησή 
τους για τις έρευνες που διενήργησαν οι αστυνομικοί στα σπίτια 
των συλληφθέντων. Διαμήνυσαν δε ότι προσανατολίζονται στην 
άσκηση μηνύσεων κατά παντός υπευθύνου. 


Σάκης Κηπουρός 

ΕΝ ΚΙΝΗΣΕΙ 


ΕΝ ΚΙΝΗΣΕΙ - ΕΝ ΚΙΝΗΣΕΙ - ΕΝ ΚΙΝΗΣΕΙ 


Με μια πρωτοφανούς έκτασης κατασταλτική επιχείρηση 

-επιστρατεύοντας ΜΑΤ, ασφαλίτες, ΟΠΚΕ και ελικόπτερα- 
απάντησε το κράτος στην παρέμβαση-διαμαρτυρία που έγι¬ 
νε την Κυριακή 29/7 στην Πάρνηθα με πανό, συνθήματα και 
κόκκινες μπογιές στο Μοηΐ ΡαπΊθδ. Αποτέλεσμά της ήταν η 
σύλληψη 27 διαδηλωτών μετά από πολύωρη καταδίωξη μέσα 
στο δάσος. Η παρέμβαση αυτή ήρθε σε συνέχεια της διαδή¬ 
λωσης που έγινε δύο μέρες πριν στην Πάρνηθα, διαδήλωσης 
που είχε διοργανωθεί από την «Ανοιχτή Συνέλευση Λόφου 
Στρέφη». 

Με τις αστείες κατηγορίες για "διατάραξη κοινής ειρήνης" και 
"απρόκλητες φθορές" οδηγήθηκαν τη Δευτέρα στα δικαστήρια 
όπου πλήθος αλληλέγγυων συνάντησαν για άλλη μια φορά την 
προκλητική στάση της αστυνομίας η οποία τους απαγόρευε 
την... έξοδο. Ακολούθησαν ρίψεις δακρυγόνων και στήσιμο 
οδοφραγμάτων από τους αλληλέγυους που απώθησαν τις δυ¬ 



νάμεις καταστολής κατά την έξοδό τους από τα δικαστήρια, 
ενώ η κράτηση των συλληφθέντων παρατάθηκε παράτυπα για 
μία ακόμα ημέρα. 


Κατά την παραμονή τους στη ΓΑΔΑ οι κατηγορούμενοι δέ¬ 
χτηκαν έντονες πιέσεις από τους αστυνομικούς να μπουν 
σε ξεχωριστά κελιά. Η αποφασιστικότητά τους όμως και οι 
σχέσεις αλληλεγγύης μεταξύ τους απέτρεψαν κάθε από¬ 
πειρα εκφοβισμού τους από τη μεριά των αστυνομικών που 
επιστράτευσαν ακόμα και διμοιρία των ΜΑΤ(!) για το σκοπό 
αυτό. Την Τρίτη 31/7 αφέθησαν ελεύθεροι μέχρι τη δίκη που 
έγινε την επόμενη ημέρα όπου πάρθηκε αναβολή για τις 9 
Αυγούστου ενώ στη συνέχεια πάρθηκε εκ νέου αναβολκή για 
τις 30 Οκτωβρίου. 

Σε ανακοίνωση "αυτών που αιχμαλωτίστηκαν και αυτών που 
διέφυγαν" από τη συγκεκριμένη δράση αναφέρουν: 

«... Μια μεγάλη συντροφιά ανθρώπων μπήκαμε καί πορευτή¬ 
καμε στο βουνό, για να μας αγκαλιάσει ο αέρας της άγριας 
ελευθερίας καί να το υπερασπιστούμε ως σπίτι μας απέναντι 
στον καταστροφικό πολιτισμό του χρήματος καί του τσιμέ¬ 
ντου. Βρεθήκαμε εκεί, όχι σαν τουρίστες-θεατές τοπίων, 
αλλά με την πηγαία αγάπη μας για τη γη, αποφασισμένοι 
να αγωνιστούμε πάνω στο ίδιο έδαφος που αλλοιώνεται καί 
αποίκίοποίείταί από την εξουσία, για την επανοίκείοποίησή 
του. Όταν ξαμολήθηκαν τα κρατικά σκυλιά στην Πάρνηθα καί 
στις γύρω περιοχές προς καταδίωξη ανθρώπων, το σθένος 
μας καί οί αντοχές μας δυνάμωσαν. Ακούγαμε καί βλέπαμε 
πς ιπτάμενες μηχανές της τεχνοκυρίαρχίας, χωρίς να μας 
βλέπουν, καί συνειδητοποιούσαμε την κρισιμότητα της αγω¬ 
νιστικής επιλογής μας. Οί δεσμοί μίας μικρής κι εφήμερης 
κοινότητας αντίστασης έσφιξαν και έγιναν ο βράχος πάνω 
στον οποίο αργότερα συνθλίφθηκε η κατασταλτική επιχεί¬ 
ρηση του κράτους. Η εμπειρία αυτής της πορείας είναι πλέ¬ 
ον κτήμα των αγώνων για την κοινωνική απελευθέρωση, και 
από εκείνη την ημέρα κανένας τόπος εξουσίας της ελληνι¬ 
κής επικράτειας δεν μπορεί να παραμείνει άβατος!» 

Σωκράτης Αβραμόπουλος 


ΒΑΡΒΑΡΙΣΜΟΙ 


Το πανεπιστήμιο στον 21ο αιώνα 

Ζήσε το όνειρο στο πανεπιστήμιο Κύπρου. Το πανεπιστήμιο διαθέτει 
πάνοπλους αστυνομικούς, στρατό, τροχαία ακόμα και αποθήκη πυ- 
ρομαχικών. Τα βιβλία αγοράζονται από τους φοιτητές ενώ παίρνονται 
παρουσίες και μοιράζονται κλήσεις για παράνομο παρκάρισμα. 

0 άνθρωπος που μήνυσε το... θεό! 


✓ I 

«ΑΚΤΗ 

Β00 



ΜΑΟ Η,ΑΙΜ 


0 40χρονος Μιρτσέα Παβέλ που 
εκτίει ποινή 20ετούς κάθειρξης 
για ανθρωποκτονία, υπέβαλε 
μήνυση κατά του "ονομαζόμε¬ 
νου θεού, που κατοικεί στους 
ουρανούς και εκπροσωπείται 
στη Ρουμανία από την Ορθόδο¬ 
ξη Εκκλησία" κατηγορώντας τον 
για "αισχροκέρδεια, κατάχρηση 
της εμπιστοσύνης και διαφθορά". 
"Κατά τη βάπτισή μου, σύναψα ένα 
συμβόλαιο με τον κατηγορούμενο 
προκειμένου να λυτρωθώ από το 
κακό. Έως σήμερα, ο τελευταίος 
δεν τίμησε αυτό το συμβόλαιο, αν 
και είχε λάβει από εμένα διάφο¬ 
ρα καλά και αρκετές προσευχές", 
έγραψε ο ενάγων. 


Από τη γαλλική επανάσταση... 

Το πιο υγρό καλοκαίρι από το 1766 που άρχισαν να κρατούνται αρ¬ 
χεία βιώνουν εφέτος η Αγγλία και η Ουαλία με τις βροχές να έχουν 
προκαλέσει τις χειρότερες πλημμύρες εδώ και 60 χρόνια. Όπως 
εκτιμούν οι μετεωρολόγοι ακόμη και πριν ολοκληρωθεί ο Ιούλιος, 
στο τρίμηνο Μάί'ου - Ιουλίου έπεσαν 38,7 εκατοστά βροχής, ενώ το 
προηγούμενο ρεκόρ ήταν 34,9 εκατοστά το 1789. 

Μαθήματα πολιτικής ποίησης: 
ο Βύρων για αγροφυλακή 



«Σας ζητώ να εκτιμήσετε, ειλικρινώς σας ζητώ να εκτιμήσετε ότι 
πάσχουμε ως Κράτος, ως κοινωνία, ως διοικητική δομή από τους 
"εργάτες" του πεδίου. Ποιος θα δει την κομμένη γράνα; Που σημαί¬ 
νει υδραγωγός. Που καταστρέφει το έδαφος και ύστερα γλύφει και 
κόβει την άσφαλτο. Και θα έρθουμε εμείς ύστερα, οι Συβαρίτες πο¬ 
λιτικοί της μαλθακότητας και της τρυφηλότητας και των σχεδιασμά¬ 


των, έχασαν από τον Κρότωνα, θα έρθουν οι Συβαρίτες πολιτικοί να 
πουν, εδώ τα δισεκατομμύρια στην Τσακώνα πρέπει να καταβληθούν 
τάχιστα. Γιατί ο δρόμος Τριπόλεως-Καλαμάτας χάνεται, εξαιτίας 
της διακοπής από το νερό, αλλά και στην Μαλακάσα το ίδιο έγινε» 

από τα πρακτικά της βουλής 

Και το ΠΑΣΟΚ στα Εξάρχεια είναι... 

0 θηλυκός Έλληνας Σαρκοζί αναπαράγει συνειδητά τη θεωρία πως 
τις φωτιές βάζουν αντιεξουσιαστές. Από την άλλη, κυβερνητικά 
στελέχη δηλώνουν στους Τϊπίθδ ότι το ΠΑΣΟΚ κρύβεται πίσω από 
τους εμπρησμούς. Ταυτόχρονα, σύμφωνα με δημοσκόπηση, το 57% 
πιστεύει ότι η Ελλάδα βρίσκεται κάτω από «ασύμμετρη απειλή». Τε¬ 
λικά ο Γκέμπελς είχε δίκαιο: όσο μεγαλύτερο είναι το ψέμα, τόσο πιο 
εύκολα γίνεται πιστευτό. 


Ένα φάντασμα πλανιέται στην Ελλά¬ 
δα... 

Στις αρχές του 20ου αιώνα ο αυτοκράτορας της Ιαπωνίας διέταξε 
την εκτέλεση μιας ομάδας Γιαπωνέζων αναρχικών ως υπευθύνων 
για... το μεγάλο σεισμό που ισοπέδωσε τη χώρα. Έναν αιώνα μετά 
η κυβέρνηση Καραμανλή κατασκευάζει ασύμμετρες απειλές για να 
συγκαλύψει την ενοχή στο μεγαλύτερο οικολογικό έγκλημα που έχει 
γίνει ποτέ στην Ελλάδα. 

Από ανακοίνωση του Δικτύου 

αμανές 


Ερασιτέχνες ως δημοσιογράφοι, 
επαγγελματίες ως προπαγανδιστές 

Για να υποστηριχθεί η απύθμενης βλακείας εκδοχή περί αντιεξουσι- 
αστών - εμπρηστών, τον Αύγουστο του 2007 είδαμε στην τηλεόρα¬ 
ση, κοντά στον υποτιθέμενο τόπο απ’ όπου ξεκίνησε η φωτιά, πολλά 
πλάνα που έστιαζαν σε γκαζάκια. Όμως, αν όντως ο εμπρησμός 
έγινε με γκαζάκια, τότε αυτά θα έπρεπε να είχαν σκάσει (λογικό 
ε;). Επομένως, όταν βλέπαμε πλάνα με μαυρισμένα αλλά άσκαστα 
γκαζάκια τα οποία χρησιμοποίησαν οι δράστες για να βάλουν φωτιά, 
δεν δυσκολευτήκαμε να βγάλουμε συμπέρασμα για την ποιότητα των 
ρεπορτάζ... 


«Φοβού τους κρατιστές και δώρα 
(πεύκα) φέροντες» 

Πρέπει να είμαστε πάντα επιφυλακτικοί και σχεδόν πάντα εχθρικοί 
στις δραστηριότητες του κράτους, ασχέτως της βιτρίνας. Π.χ. η δεν¬ 
δροφύτευση: στο Πήλιο ένας από τους λόγους που η φωτιά εξαπλώ¬ 
θηκε σε χρόνο άΐ ήταν το γεγονός ότι το Πήλιο δενδροφυτεύθηκε με 
αμερικανικά πεύκα, η επιλογή των οποίων ήταν πολιτική κι αντιεπι¬ 
στημονική. Τα ιλουστρασιόν πεύκα προωθήθηκαν με επιχειρήματα 
τύπου «τι ωραία και μεγάλα που είναι» (σίγουρα μιλάμε για πεύκα;), 
«δίνουμε δουλειά στον κόσμο» (είναι αυτό περιβαλλοντικό κριτή¬ 
ριο;). Μόνο που αυτά τα πεύκα δεν ανήκαν στα οικοσυστήματα του 
Πηλίου, προκαλώντας προβλήματα στην υπόλοιπη χαμηλή βλάστη¬ 
ση και, το χειρότερο, είναι εξαιρετικά εύφλεκτα. Μάλιστα, ενώ το 
κράτος πανηγύριζε για την πρωτοβουλία που πήρε, οι κάτοικοι του 
Πηλίου μόλις αντιλήφθησαν την ακαταλληλότητα των πεύκων αυτών, 
τα κόψανε από τις αυλές τους. Συμπέρασμα: και η χρησιμότερη δρα¬ 
στηριότητα όταν γίνεται από το κράτος, είναι προβληματική αν όχι 
επιζήμια. Οι Πηλιορίτες μόνοι τους καλύτερα θα τα κατάφερναν... 


Α.Φ. 

ΕΡΓΑΤΙΚΑ 


ΑΝΤΙΣΤΑΣΗ 

0 αγώνας για την ανατροπή του νέου ασφαλιστικού νομοσχεδίου 
είναι ζήτημα τιμής και αξιοπρέπειας για το εργατικό κίνημα 



Η φαρσοκωμωδία της προεκλογικής περιό¬ 
δου που ολοκληρώνεται στις 16 Σεπτέμβρη 
δεν άφησε ούτε στο ελάχιστο το περιθώριο 
για μια ουσιαστική παρουσίαση των θέσεων 
των κομμάτων (ΝΔ- ΠΑΣΟΚ) πάνω στα ζητή¬ 
ματα της παιδείας, της εργασίας, της ασφάλι¬ 
σης. Το προεκλογικό σόου περιείχε αρκετές 
βουλευτικές περατζάδες, ακόμα και πάνω 
στα αποκαΐδια της Ηλείας και της Αρκαδίας 
καθώς και μπόλικη δόση ρουσφετολογίας και 
υποσχέσεων. Ένα πέπλο σιωπής όμως κάλυ¬ 
πτε και καλύπτει τα πάντα. Η έκθεση Ζορμπά 
ξεχάστηκε πριν καν "σκάσει". Ήταν βέβαια 
και η... ασύμμετρη απειλή... 

Μέχρι και πριν τις ψωτιές πάντως το πολιτικό σκη¬ 
νικό ήταν τόσο έντεχνα στημένο, μόνο και μόνο για 
να κρύψει το ότι ο πραγματικός πόλεμος ξεκινά την 
επομένη των εκλογών, στις 17 του Σεπτέμβρη, με 
τη μητέρα των μαχών που ονομάζεται ασφαλιστικό! 

Στα μέσα του Ιούλη, η Γενεύη φιλοξένησε τη συ¬ 
νάντηση του Αναλυτή (επικεφαλής της ελληνικής 
επιτροπής διαλόγου για το ασφαλιστικό) και των 
εκπροσώπων του διεθνούς γραφείου εργασίας. Η 
συζήτηση έθεσε ουσιαστικά και τους άξονες πάνω 
στους οποίους θα χαράξει την πολιτική για την κοι¬ 
νωνική ασφάλιση η νέα κυβέρνηση. Το γενικότερο 
πλαίσιο, η ατζέντα, της συζήτησης καθώς και οι 
πραγματικές προθέσεις των φορέων που συναντή¬ 
θηκαν εκεί έμειναν κρυφά ή πέρασαν στα "ψιλά" 
των οικονομικών στηλών. 

Σε αυτή την ιστορία φαίνεται πως οι μόνοι που 
έχουν ξεκάθαρες θέσεις είναι ο ΣΕΒ και οι εκ¬ 
πρόσωποί του κυρίως. Αυτοί βέβαια δεν έχουν και 
κανένα πολιτικό κόστος ή, για την ακρίβεια, κανένα 
κόστος. 

Ωστόσο, μήνες τώρα επιχειρείται η ιδεολογική προ¬ 
ετοιμασία της κοινής γνώμης, κυρίως με την αρωγή 
των ΜΜΕ. Τηλεοπτικοί αστέρες, παπαγαλάκια της 
κυβερνητικής πολιτικής και εκδότες, σε εντεταλμέ¬ 
νη υπηρεσία, στρώνουν το δρόμο για την εφαρμογή 
των νέων μέτρων, με τις αγνότερες προθέσεις βέ¬ 
βαια. Επικαλούνται ψεύτικες μελέτες, ανακριβείς 
αναλύσεις, παρουσιάζουν παραποιημένα στοιχεία 
και νούμερα για να καλύψουν ουσιαστικά το κενό 
της επιχειρηματολογίας τους. 

Βαφτίζουν "εθνικό ζήτημα" την κοινωνική ασφάλιση 
για να του αφαιρέσουν την ταξική και πραγματική 


του βάση. Εντάσσουν την ασφάλιση μέσα στο "οι¬ 
κοδόμημα" της εθνικής οικονομίας και στο πλαίσιο 
της λογικής της ανάπτυξης, της παραγωγικότητας, 
του ανταγωνισμού. 

Έτσι, αρχίζει και ο εργαζόμενος να σκέφτεται μέσα 
στο ίδιο πλαίσιο, δέχεται την επιχειρηματολογία 
περί προβληματικών ταμείων και πέφτει νομοτελει¬ 
ακά στην παγίδα εξεύρεσης "βιώσιμης" λύσης και 
διεξόδου από το "πρόβλημα" που δημιούργησε το 
κεφάλαιο και το κράτος. Αυτό το γνωρίζουν πολύ 
καλά όσοι διαμορφώνουν την επικοινωνιακή πολιτι¬ 
κή για λογαριασμό της κυβέρνησης. 

Δε διεκδικείς κάτι που σου ανήκει! 

Είσαι χαμένος από χέρι! 

Δεν είναι η πρώτη φορά που "ανοίγει" το ασφαλι¬ 
στικό στην Ελλάδα. Πολλές φορές έρχεται στην 
επικαιρότητα με μελέτες και προτάσεις ή αντεργα- 
τικούς νόμους. Ξεχωρίζουμε τις προτάσεις Σπράου, 
Αναλυτή και τα νομοεκτρώματα Σιούφα και Ρέππα. 
Βέβαια, ανάμεσα στις επίσημες και ανεπίσημες 
προτάσεις και τα νομοθετήματα παρεμβάλλονται 
μια σειρά από ρυθμίσεις και υπουργικές αποφάσεις 
οι οποίες στοχεύουν στη φοροελάφρυνση των καπι¬ 
ταλιστών και στο "ξεζούμισμα" των ταμείων. 

Η κοινωνική ασφάλιση στην Ελλάδα, όπως και σε 
όλο τον κόσμο, δεν χαρίστηκε αλλά κατακτήθηκε με 
επίπονους αγώνες. Από τα ταμεία αλληλοβοήθει¬ 
ας που ήταν και τα πρώτα εγχειρήματα κοινωνικής 
αλληλεγγύης μέχρι το ΙΚΑ, οι εργαζόμενοι άρχισαν 
να απαιτούν από τους καπιταλιστές ένα μέρος μόνο 
από την υπεραξία που οι ίδιοι παράγουν. Η κοινω¬ 
νική ασφάλιση αποτελεί μέρος της αξίας της εργα¬ 
τικής δύναμης. 


Το κεφάλαιο γνωρίζει πολύ καλά ότι η αναπαραγω¬ 
γή της εργατικής δύναμης είναι απαραίτητη για την 
καπιταλιστική αναπαραγωγή. Οι παραχωρήσεις που 
έγιναν, λοιπόν, έχουν άμεση σχέση με το επίπεδο 
ανάπτυξης του καπιταλισμού, με τον συσχετισμό 
δύναμης του εργατικού κινήματος, με την ανάπτυξή 
του, το επίπεδό του. 

Καπιταλιστές και κράτος πάντα έβρισκαν τρόπους 
ή μηχανεύονταν στρατηγικές και μεθόδους ώστε να 
βάλουν χέρι στο κοινωνικό κεκτημένο της ασφάλι¬ 
σης. Το ότι αναγκάστηκαν να παραχωρήσουν ένα 
κοινωνικό αγαθό δεν σημαίνει ότι δεν προσπάθη¬ 
σαν και τελικά κατάφεραν να το προσαρμόσουν 
μέσα στο πλαίσιο της κεφαλαιοκρατικής ανάπτυ¬ 
ξης, να επιβάλουν τους όρους τους και να το εκ¬ 
μεταλλευτούν για την εξυπηρέτηση των δικών τους 
συμφερόντων. 

Η ενσωμάτωση του εργατικού κινήματος και της 
εργατικής τάξης στη λογική της οικονομίας της 
αγοράς και η αποδοχή των ιδεολογημάτων περί 
ανάπτυξης της εθνικής οικονομίας ήταν η αρχή του 
τέλους για την κοινωνική ασφάλιση. Η αντίληψη του 
"γενικού καλού" που εξισώνει τον εργοδότη με τον 
εργαζόμενο πρόσφερε το κράτος πρόνοιας από τη 
μια και άνοιξε την πόρτα για τη χρηματοδότηση του 
κεφαλαίου μέσω των ταμείων από την άλλη. Άλλω¬ 
στε, ο φορντισμός και ο κεϋνσιανισμός επέβαλαν 
κάποτε τη λογική των παροχών. Αυτό όμως δεν 
ισχύει σήμερα. 

Στην Ελλάδα, η κοινωνική ασφάλιση θεσμοθετείται 
ουσιαστικά για πρώτη φορά το 1861 με την ίδρυ¬ 
ση του ΝΑΤ. Λίγα χρόνια μετά, το 1880, ιδρύθηκε 
το ταμείο μεταλλευτών. Οι νόμοι 5733/1932 και 
6298/1934 διευρύνουν το θεσμό και το 1937 αρ¬ 


χίζει να λειτουργεί το ΙΚΑ. Με την ίδρυση του ΙΚΑ, 
ο Μεταξάς υποχρεώνει να παραχωρείται το σύνολο 
των αποθεματικών του στο κράτος. 

Ήδη από το 1950, με το νόμο 1611/1950, το κράτος 
δέσμευσε τα αποθεματικά των ταμείων με επιτόκιο 
πολύ πιο χαμηλό από τις καταθέσεις, για να ενισχύ- 
σει τους βιομηχάνους και τους μεγαλέμπορους της 
περιοχής. Η καραμέλα της ανάπτυξης, δηλαδή της 
χρηματοδότησης των καπιταλιστών για τον εκσυγ¬ 
χρονισμό των επιχειρήσεών τους και τη δημιουργία 
νέων μονάδων, είναι μια παλιά ιστορία! 

Μέχρι το 1973 το επιτόκιο έφτανε μόλις το 4%! 
Σύμφωνα με τα στοιχέια που έδωσε η διοίκηση του 
ΙΚΑ για τις απώλειες της περιόδου 1952-1973, τα 
χαμένα χρήματα εξαιτίας του χαμηλού επιτοκίου 
έφταναν τα 450 εκατομμύρια δραχμές. Το 1976 τα 
ασφαλιστικά ταμεία υποχρεώθηκαν να αγοράσουν 
μετοχές της Εμπορικής Τράπεζας για να καλυφθούν 
τα ελλείμματα που δημιούργησε ο Ανδρεάδης. Οι 
μετοχές υποτιμήθηκαν αμέσως και το ΙΚΑ έχασε 
εκατοντάδες εκατομμύρια. Το ΙΚΑ χαρακτηρίζεται 
ελλειμματικό. Το έλλειμμα της δεκαετίας 80-90 αγ¬ 
γίζει τα 650 δισ. δραχμές. 

Συμπέρασμα: Βλέπουμε ξεκάθαρα πως οι πολιτικές 
του κράτους και των κυβερνήσεων οδηγούν στην 
καταστροφή των ταμείων, στο πιο ύπουλο χτύπη¬ 
μα του θεσμού της κοινωνικής ασφάλισης, στην 
αρπαγή της περιουσίας της εργατικής τάξης προς 
όφελος της "εθνικής ανάπτυξης". Οι τελευταίες 
αποκαλύψεις είναι απλά πταίσματα! 

Αλλά και η επόμενη περίοδος (η δεκαετία ’90) 
έρχεται να δώσει απανωτά χτυπήματα στα ταμεία. 
Το 1990 οι καθυστερούμενες οφειλές προς το ΙΚΑ 
φτάνουν τα 150 δισ. δραχμές. Το 1994 οι οφειλές 
στον ευρύτερο δημόσιο τομέα αγγίζουν τα 56 δισ. 
ενώ το 1996 η εισφοροδιαφυγή ανέρχεται στα 650 
δισ. Το 1999 οι καθυστερούμενες εισφορές προς 
το ΙΚΑ ανέρχονται σε 757 δισ.! Σήμερα, οι ανεί¬ 
σπρακτες οφειλές των εργοδοτών ξεπερνούν τα 5 
δισ. ευρώ ενώ το δημόσιο χρωστάει 5,7 δισ. ευρώ. 

Σε όλα αυτά τα στοιχεία οφείλουμε να συνυπολογί¬ 
σουμε τα ποσά που διαφεύγουν νόμιμα. 

Όπως οι χαριστικές ρυθμίσεις εισφορών εφοπλι¬ 
στών με το επιχείρημα της... μείωσης της ανερ¬ 
γίας. Το ΝΑΤ ακόμα περιμένει εκατομμύρια ευρώ 
από το εφοπλιστικό κεφάλαιο και ο Κεφαλογιάννης 
κάνει δώρο μέσω εισφοροαπαλλαγών στο Λοΐζο 
10εκατομμύρια ευρώ. 0 Αλογοσκούφης προικίζει 
επιχειρήσεις με απαλλαγές για την αντικατάσταση 
του μηχανολογικού εξοπλισμού τους. Χωρίς να τους 
υποχρεώνει, όπως διαπιστώθηκε εκ των υστέρων, 
να αυξήσουν τις θέσεις εργασίας. 

στην ασφαλιστική μεταρρύθμιση 



Ή... τα ποσά που δε φαίνονται! 

Το 16% των εργαζομένων σήμερα δουλεύει ανα¬ 
σφάλιστο. Ας υπολογίσουμε το ποσό που χάνεται 
από αυτή τη μαύρη εργασία. Να θυμηθούμε εδώ ότι 
σε μεγάλο βαθμό η "τουριστική ανάπτυξη" βασίζεται 
στην ανασφάλιστη εργασία. 

Ή... τα λογιστικά παιχνίδια των αριθμών! 

Τη στιγμή που μας παραμυθιάζουν με τη μείωση της 
ανεργίας, μια προσεκτική ματιά στα στοιχεία της 
μελέτης του "Προγράμματος Ανάπτυξης Ανθρώπι¬ 
νου Δυναμικού" (Ε.Σ.Υ.Ε.) μας δείχνει ότι 672.000 
άνεργοι χρησιμοποιήθηκαν μέσω επιδοτούμενων 
προγραμμάτων (3ΤΑ6Ε κ.λπ.) μόνο και μόνο για 
να φύγουν από τις λίστες των ανέργων του ΟΑΕΔ. 
Με τον ίδιο τρόπο θα χρησιμοποιηθούν και άλλοι 
677.200 για την επόμενη 6ετία! Πέρα από το ότι 
η συντριπτική πλειοψηφία αυτών συνεχίζει να βρί¬ 
σκεται στην εργασιακή ομηρία των συμβάσεων, 
προσφέρει και ανασφάλιστη εργασία! 

Ποιος "χαντάκωσε" τα ταμεία; 

Πραγματικά, τη μεγαλύτερη ευθύνη για την κατά¬ 
ντια της κοινωνικής ασφάλισης σήμερα έχουν οι 
εργαζόμενοι. Όχι λόγω της υπογεννητικότητας ή 
της δύσκολης προσαρμογής τους στην ελεύθερη 
αγορά και τους νόμους της οικονομίας. Αλλά εξαι- 
τίας της αυταπάτης και των ψευδαισθήσεων που 
έτρεφαν ότι μπορούν να συνδιαχειριστούν κάτι που 
τους ανήκει, από κοινού με τους εργοδότες και το 
κράτος. Το μεγαλύτερο λάθος είναι η αποδοχή της 
τριμερούς χρηματοδότησης. Γιατί, πολύ απλά, ούτε 
τριμερής είναι ούτε χρηματοδότηση! 

0 εργαζόμενος, εκτός από τη δική του εισφορά, 
συμμετέχει και στην εισφορά του αφεντικού του 
(μέσω της προσφοράς υπεραξίας) αλλά και στην ει¬ 
σφορά του κράτους (όταν γίνεται) μέσω της άμεσης 
και έμμεσης φορολογίας. 

Από το 1951 και με την ψήφιση του νόμου 1846 περί 
ζητημάτων κοινωνικής ασφάλισης, ρυθμίζονταν οι 
πηγές χρηματοδότησης του ΙΚΑ. Εκείνη την εποχή, 
η σχέση συνταξιούχων-μισθωτών ήταν 1:15. Το ΙΚΑ 
μπορούσε άνετα να καλύπτει τις συντάξεις και να 
έχει πλεόνασμα. Μέχρι το 1986 η εισφορά του κρά¬ 
τους είναι μηδενική! Μόνο από το 1986 μέχρι το 
1990 δόθηκε από το κράτος σε διάφορα ταμεία το 
ποσό των 1.111 δισ. δραχμών. 

Αν κάναμε μια απόπειρα να υπολογίσουμε το χα¬ 
μένο ποσό των υπόλοιπων 35 χρόνων θα μιλάγαμε 
για τρισεκατομμύρια δραχμές. Το κράτος, αντί να 
στηρίξει, ως όφειλε, σύμφωνα με τους δικούς του 
νόμους, τα ταμεία καταχράστηκε τα λεφτά με την 
επιχειρηματολογία της ενίσχυσης και χρηματοδότη¬ 
σης του εμπορίου και της βιομηχανίας, έβαζε χέρι 
στα λεφτά των εργαζομένων για να χρηματοδοτεί το 
κεφάλαιο. Το δε επιτόκιο κυμαινόταν από 4% -10% 
από το 1951 μέχρι το 1979 και από 11 %-15% από 
το 1980 μέχρι το 1988. Τη στιγμή που ο πληθωρι¬ 
σμός ήταν σχεδόν διπλάσιος. Από το ’81 και μετά, 
που εμφανίστηκαν τα πρώτα ελλείμματα, ο Παπαν- 


δρέου έριξε το ΙΚΑ και στο δανεισμό! Με επιτόκια 
που έφτασαν μέχρι και το 28%. Εκεί που μας χρω¬ 
στάγανε, μας πήραν και το βόδι. 

Η εν ψυχρώ άγρια ληστεία των ταμείων που ονο¬ 
μάστηκε "αναπτυξιακά κίνητρα" 

Η εισφοροαπαλλαγή ήταν και είναι θεσμοθετημένη 
μορφή χρηματοδότησης των εργοδοτών από τον 
κοινωνικό πλούτο, τα λεφτά των ταμείων. Το επι¬ 
χείρημα της αναπτυξιακής πολιτικής που χάρισε και 
εξακολουθεί να προσφέρει γη και ύδωρ στο κεφά¬ 
λαιο είναι η μόνη δικαιολογία αλλά και η βαθύτερη 
φιλοσοφία όλων των κυβερνήσεων τα τελευταία 
60 χρόνια. Μέσα από νόμους και ρυθμίσεις έχουν 
χωριστεί, άρα κλαπεί, από τα ταμεία εκατομμύρια 
ευρώ προς όφελος των καπιταλιστών. Αναφέρουμε 
χαρακτηριστικά το νόμο Σουφλιά του ’90 με το άρ¬ 
θρο 39 σύμφωνα με το οποίο μειώνεται η εργοδο- 
τική εισφορά για τους μερικώς απασχολούμενους ή 
το άρθρο 43 το οποίο απαλλάσσει τους εργοδότες 
από την εισφορά στο "πριμ παραγωγικότητας". Ωμά 
και ξεκάθαρα πλέον, οι φοροαπαλλαγές έχουν μπει 
στην καθημερινότητά μας. 

Πιο προκλητικές βέβαια είναι οι ρυθμίσεις για τον 
κλάδο των κατασκευαστών. Οι κατασκευαστές (εται¬ 
ρίες και εργολάβοι) έχουν βρει τρόπο να γλιτώνουν 
μέρος του ΦΠΑ, λόγω ασαφειών στο νόμο για αγορά 
πρώτης κατοικίας. Στο χώρο της οικοδομής έχουμε 
μια διαρκή ανοιχτή πληγή για την κοινωνική ασφάλι¬ 
ση. Οι εργολάβοι ρυθμίζουν τα χρέη τους προς το 
ΙΚΑ χωρίς μεγάλο ζόρι, παρακρατούν ένσημα (τα 
οποία πουλάνε και στη μαύρη αγορά στη συνέχεια) 
κλέβοντας έτσι και το ΙΚΑ αλλά και τον ίδιο τον ερ¬ 
γάτη μια και κρατούν από αυτόν την εισφορά του 
μέσω του "λειψού" μεροκάματου. 0 οικοδόμος με 


αυτό τον τρόπο χάνει και από το δωρόσημό του. 

Ακόμα, μια σειρά επιχειρήσεων πουλιούνται χωρίς 
να εισπράξει το ΙΚΑ τα οφελούμενα ενώ οι νέοι 
αγοραστές που είναι πολλές φορές απλώς "αχυ¬ 
ράνθρωποι" παίρνουν τις επιχειρήσεις χωρίς χρέη 
και οφειλές προς το ΙΚΑ. 

Τους τελευταίους μήνες ήρθαν στην επικαιρότητα 
διάφορα ευφάνταστα σενάρια για την καταπολέμη¬ 
ση της εισφοροδιαφυγής. Ένα από αυτά πήρε και 
νομική υπόσταση. Στο εξής θα υποχρεώνονται και 
οι αυτοαπασχολούμενοι τεχνίτες να εκδίδουν απο¬ 
δείξεις για τις μερεμετοδουλειές. Η απόδοση του 
ΦΠΑ θα γίνεται βέβαια από τον ιδιοκτήτη, ο οποίος 
αν ανήκει σε χαμηλά ή μεσαία εισοδήματα δε θα γλι¬ 
τώνει ουσιαστικά τίποτα. Η νέα διάταξη βέβαια δεν 
κάνει κουβέντα για την υποχρέωση του ιδιοκτήτη να 
αγοράσει τα ένσημα του μάστορα. Φυσικά, κανείς 
δεν θα δεχτεί να δώσει άλλο ένα 50% επί της αρχι¬ 
κής τιμής για την ασφάλιση του τεχνίτη. Το κράτος 
λοιπόν, πριμοδοτώντας την ανασφάλιστη εργασία, 
προσπαθεί να φορολογήσει τα χαμηλά εισοδήματα. 
Αυτό το ονομάζει χτύπημα της εισφοροδιαφυγής!!! 

Τα αίτια, οι λύσεις και οι αυταπάτες 

Κανένα επιχείρημα, καμία ανάλυση, κανένα πόρισμα 
δεν μπορεί πλέον να πείσει για τα βαθύτερα αίτια 
της κατάρρευσης του θεσμού της ασφάλισης. Όλες 
οι μελέτες και οι "βιώσιμες" λύσεις που προτείνουν 
και θεσμοθετούν σκοντάφτουν πάνω στην αντιφατι- 
κότητα της σαπίλας του καπιταλισμού. Σήμερα είναι 
το σκάνδαλο των ομολόγων και του Χρηματιστηρίου. 
Χτες ήταν τα θαλασσοδάνεια του Αντρέα, προχτές 
οι μετοχές και η κρατική αφαίμαξη. Η κοινωνική 
ασφάλιση θεσμοθετήθηκε ακριβώς για να οργανώ¬ 


σει καλύτερα τη ληστεία του κοινωνικού πλούτου. 

Το ποσοστό της ανεργίας και η γήρανση του πληθυ¬ 
σμού δεν μπορούν να χαντακώσουν κανένα ταμείο. 
Μπορεί όμως η επίθεση του κεφαλαίου να κατα¬ 
στρέψει όλο τον κοινωνικό ιστό. Αν πριν από 50 
χρόνια ένας εργαζόμενος μπορούσε να καλύπτει 
2 συνταξιούχους (υποθετικά νούμερα), σήμερα, 
με την ανάπτυξη του καπιταλισμού και την υπερ- 
συσσώρευση του κεφαλαίου, μπορεί 2 χ 2 χ 2... Οι 
απαντήσεις είναι απλές έως απλοϊκές. Αλλού είναι 
το ζήτημα όμως. 

Το ζήτημα της κοινωνικής ασφάλισης μετατρέπεται 
σε πρόβλημα από τους ίδιους τους θύτες του που 
είναι το κράτος και το κεφάλαιο. Ως εταίροι του 
προβλήματος, ψάχνουν για ρεαλιστικές λύσεις μέσα 
στα πλαίσια του συστήματος που γέννησε το πρό¬ 
βλημα. Οι καπιταλιστές ψάχνουν και πάλι υποψήφια 
θύματα για να τους μεταθέσουν το πρόβλημα. 

Οι εργαζόμενοι δεν μπορούν και δεν πρέπει να 
"συνδιαχειριστούν" κανένα πρόβλημα. Η θέση του 
εργατικού κινήματος πρέπει, οφείλει να είναι ξε¬ 
κάθαρη. Καμία διαπραγμάτευση, κανένας διάλογος 
για την εξεύρεση διεξόδου από τις πολιτικές κατα- 
λήστευσης. 

Η παγίδα των αριθμών έχει εκλωβίσει το σύνολο 
σχεδόν των οργανωμένων δυνάμεων στο συνδικα¬ 
λιστικό κίνημα. Από τη ΓΣΕΕ μέχρι τις αριστερές 
τάσεις του συνδικαλιστικού κινήματος επικρατεί η 
αντίληψη της μεταρρυθμιστικής πολιτικής. Η αυ¬ 
ταπάτη και ο ουτοπισμός τους για την επανίδρυση 
του κράτους πρόνοιας ουσιαστικά δίνει απαραίτητο 
χρόνο στους καπιταλιστές. Η νεκρανάσταση του 
"κοινωνικού κράτους" βάζει το κίνημα σε δρόμους 
ελεημοσύνης, αποδοχής της φιλοσοφίας του αντα¬ 
γωνισμού, της παραγωγικότητας, των "ρεαλιστικών" 
μονόδρομων. 

Η εργατική τάξη δεν έχει να συνδιαλλαγεί για τί¬ 
ποτα και με κανέναν. Πρέπει να μείνει μακριά από 
τη λογιστική τρομοκρατία, μακριά από συζητήσεις 
περί βιωσιμότητας. Η λύση υπήρχε, υπάρχει και 
θα υπάρχει. Επανάκτηση του κοινωνικού πλούτου. 
Η κοινωνική ασφάλιση είναι αγαθό που δεν παρα- 
χωρήθηκε από κανένα αφεντικό, καμιά κυβέρνηση, 
κανένα κράτος. 

Καμιά μεταρρύθμιση δεν μπορεί να εξαλείψει την 
εκμετάλλευση και την κλοπή της υπεραξίας. Η ερ¬ 
γατική τάξη δεν μπαίνει στη λογική του "ό,τι έγινε, 
έγινε", επειδή αυτό που γίνεται για περισσότερο 
από μισό αιώνα είναι μια διαρκής ληστεία. 

Η εργατική τάξη και το κίνημα πρέπει: 

- Να μπλοκάρει τον "κοινωνικό διάλογο" με κάθε 
τρόπο 

- Να διευρύνει την κοινωνική ασφάλιση 

- Να απαιτήσει τη χρηματοδότηση των ταμείων 
μόνο από την εργοδοσία 

- Να αντεπιτεθεί στη λεηλασία του κεφαλαίου 

- Να πάρει πίσω τα κλεμμένα από το ’50 

Τάσος Χριστόπουλος 

ΕΚΛΟΓΕΣ 


Η λύση βρίσκεται στους κοινωνικούς αγώνες 

Όχι στις κάλπες 


να τσουρουφλίσουμε όλους αυτούς που καίνε τα δάση, 

που καίνε τα μεροκάματα, 

που καίνε τις συντάξεις, 

που καίνε τις ελευθερίες και τα δικαιώματα, 

που καίνε τις ζωές μας. 

Έψτασε η ώρα να στηθούν και πάλι οι κάλπες...Έφτασε η ώρα της 
δημοκρατίας. (!!) Αυτή τη φορά όμως, οι κάλπες θα στηθούν πάνω 
στα αποκαΐδια, θα στηθούν μέσα στη μυρωδιά του θανάτου. 

Οι στάχτες και οι κάλπες πάνε μαζί και συμβολίζουν με τον καλύτερο 
τρόπο το αλληλοσυμπληρούμενο δίπολο: από τη μια τα συμφέροντα 
των λίγων και από την άλλη η αδιαφορία των πολλών. Από τη μια η 
αδηφαγία των καπιταλιστών και η ξεδιαντροπιά των κυβερνώντων και 
από την άλλη η διάρρηξη του κοινωνικού ιστού και της σχέσης του 
ανθρώπου με τη φύση. 

Το κράτος των εργολάβων και των λαμογιών ήταν δεδομένο ότι θα 
λειτουργούσε όπως λειτούργησε. Η κοινωνία όμως γιατί δεν παίρνει 
τις τύχες της στα χέρια της; 

Μέχρι πότε θα κυριαρχεί η απάθεια, η ανάθεση, ο ατομικισμός, το 
κουτσοβόλεμα, το να τα καταπίνουμε όλα; Μέχρι πότε οι έννοιες της 
διεκδίκησης, της συλλογικότητας, της αλληλεγγύης, του αγώνα θα 
βρίσκονται υπό εξαφάνιση; 

Μέχρι τότε... τα δάση θα καίγονται, οι ανάγκες θα ποδοπατιούνται, 
οι κατακτήσεις θα περικόπτονται, η τρομοκρατία θα μεγαλώνει, οι 
άνθρωποι θα δυστυχούν και θα ταπεινώνονται. 

Από μας εξαρτάται να αλλάξει προς το καλύτερο η ζωή μας. Ας μην 
περιμένουμε τίποτα από τους κάθε λογής «σοφούς» και «σωτή- 
ρες». 

«ΨΗΦΙΣΤΕ - ΣΚΟΥΠΙΣΤΕ - ΤΕΛΕΙΩΣΑΤΕ». 

Έφτασε η ώρα. Ο λαός «ελεύθερα και αβίαστα» θα επιλέξει ποια 
κυβέρνηση και ποια αντιπολίτευση θα διαχειριστούν το σεληνιακό 
τοπίο που λέγεται Ελλάδα. Ένα τοπίο χωρίς δέντρα, ζώα, πουλιά, 
τρεχούμενα νερά, κοινωνικά δικαιώματα, αλλά με αυτοκινητόδρο¬ 
μους, αγωγούς πετρελαίου, μονάδες της τουριστικής βιομηχανίας, 
εμπορικά κέντρα, καζίνο, χρηματιστηριακά κέρδη και αναπτυξιακούς 
δείκτες. 

Οι εμπρηστές των δασών και του μέλλοντος, θέλουν να τους επι- 
βραβεύσουμε με την ψήφο μας!!! Οα τους κάνουμε τη χάρη; Οα τους 
πούμε «ευχαριστώ» για τη βαρβαρότητα που σπέρνουν ολόγυρα; 

Όλοι ίδιοι είναι! Να φύγουν όλοι! 

Αν ψηφίζεις κάποιο κόμμα, επειδή πιστεύεις ότι θα αλλάξει η κατά¬ 
σταση προς φιλολαϊκή κατεύθυνση, μάλλον έχεις αυταπάτες. 

Εδώ και τόσα χρόνια οι κυβερνήσεις αλλάζουν, οι αντεργατικές 
πολιτικές παραμένουν ίδιες και χειρότερες. Πόσο μάλλον που τα 
κόμματα εξουσίας έχουν ταυτόσημα προγράμματα και, όπως και τα 
ίδια παραδέχονται, διαφοροποιούνται μόνο στο «ήθος και το ύφος». 
Βέβαια ο λαός, οι εργαζόμενοι το έχουν δει το διαφορετικό ήθος που 
επικαλούνται (σκάνδαλα απ’ όλους, αυταρχισμός και καταστολή απ’ 
όλους...). 

Ακόμη και η Αριστερά που θέλει να εμφανίζεται σαν κάτι διαφορε¬ 
τικό έχει και αυτή αποδείξει την «διαφορετικότητά της». Αυτός ο 
τόπος έχει κυβερνηθεί και από την Αριστερά: ας μην ξεχνάμε τις 
κυβερνήσεις Τζαννετάκη και Ζολώτα, ας μην ξεχνάμε ότι η Αριστερά 
κυβέρνησε και κυβερνά Δήμους και Κοινότητες, ότι «κυβερνά» συν¬ 
δικάτα, συλλόγους, φορείς. Και αυτή όπως και οι άλλοι: ρουσφέτια, 
πατερναλισμός, εκβιασμοί, παραγοντιλίκια, στο καζάνι με την μαρμί- 
τα, αυταρχισμός, εξουσιαστικές λογικές. 



Άσε που η Αριστερά, παρά τις διαβεβαιώσεις της, περί του αντι¬ 
θέτου, είναι έτοιμη -αν χρειαστεί- να ξανακαθίσει στις υπουργικές 
καρέκλες. 

Αν ψηφίζεις χωρίς αυταπάτες, επιδιώκοντας προσωπικό βόλεμα και 
κανένα ρουσφετάκι, μάλλον πρέπει να ξανασκεφτείς τι σημαίνει αξι¬ 
οπρέπεια. 

Δεν είναι λύση το να σκύβεις τη μέση. Άλλωστε τα περισσότερα τα¬ 
ξίματα ποτέ δεν υλοποιούνται. Υπάρχει πιο τρανό παράδειγμα από το 
αλισβερίσι που γίνεται με τους συμβασιούχους, οι οποίοι, αναζητώ¬ 
ντας μια θέση εργασίας, εμπαίζονται από όλες τις κυβερνήσεις και 
απ’ όλους τους κομματάρχες; 

Μόνο αν αποφασίσουμε να διεκδικήσουμε όσα μας ανήκουν και όσα 
οι κυβερνώντες και οι πλουτοκράτες μας στερούν, μόνο αν κατέβου- 
με στον δρόμο, μόνο τότε θα δοθούν λύσεις στα προβλήματα. 

Όχι στη λογική της εκπροσώπησης και της ανάθεσης. 

Η κοινωνία δεν αποτελείται από κόμματα, παρατάξεις, βουλευτές, 
πολιτευτές, κομματάρχες, βλαχοδήμαρχους, εκπρόσωπους (έρη¬ 
μους και απρόσωπους). Η κοινωνία αποτελείται από εργαζόμενους, 
από ανθρώπους που μοχθούν, που έχουν ανάγκες, που μπορούν να 
σκέφτονται, να αποφασίζουν και να πράττουν. «Τίποτα για μας, χωρίς 
εμάς!». 

Δεν έχουμε ανάγκη κάποιους φωτισμένους ηγέτες και αρχηγούς που 
θα μας εκπροσωπήσουν και θα μας λύσουν τα προβλήματα. Τα συμ- 
φέροντά μας ξέρουμε και τα εκπροσωπούμε μόνοι μας, όλοι μαζί με 
αγωνιστικό, αυτοοργανωμένο και δημοκρατικό τρόπο. Τα προβλήμα- 
τά μας θα λυθούν με το μόνο τρόπο που καταλαβαίνουν οι κυρίαρχοι, 
με τον εκβιασμό της λαϊκής πάλης. 

Αν είναι μια φορά χυδαίο να θέλουν κάποιοι να εκπροσωπήσουν τα 
δικαιώματά μας στα κοινοβούλια, στα δημοτικά συμβούλια, στα όργα¬ 
να και στα κέντρα λήψης των (αντεργατικών) αποφάσεων, είναι δέκα 
φορές χυδαίο να θέλουν κάποιοι -αναφερόμαστε στην Αριστερά- να 
εκπροσωπήσουν τους αγώνες μας. 

Οι κοινωνικοί αγώνες ούτε χρειάζεται, ούτε μπορούν να εκφραστούν 
μέσα στις αίθουσες των θεσμικών (αντεργατικών) οργάνων. Οι 
αγώνες πρέπει να πολιορκούν τα θεσμικά (αντεργατικά) όργανα. Η 
Αριστερά, κοινοβουλευτική και εξω-κοινοβουλευτική (αλλά όχι αντι- 
κοινοβουλευτική) θέλει πάντα να εξαργυρώνει σε ψήφους και «καρέ¬ 
κλες» τους αγώνες των εργαζόμενων και της νεολαίας. 

Μια τέτοια Αριστερά δεν είναι επαναστατική και αντικαπιταλιστική. 
Μια τέτοια Αριστερά είναι η αριστερή (και αντίστοιχα η ακροαριστε¬ 
ρή) μπάντα του αστικού κοινοβουλευτικού παιχνιδιού. 

Στις εκλογές, η καλύτερη στάση είναι η ΑΠΟΧΗ, ή έστω το ΑΚΥΡΟ. 

Σίγουρα δε θα ανατραπεί η κατάσταση με το ΑΚΥΡΟ και την ΑΠΟΧΗ. 
Σίγουρα αυτό που χρειάζεται είναι δυνατό κίνημα και οργάνωση των 
εργαζομένων. Όμως αν πέσει μαζικά «ψήφος οργής» (ΑΚΥΡΟ -ΑΠΟ¬ 


ΧΗ), θα είναι και αυτό μια απονομιμοποίηση της εξουσίας τους. 

Αυτή η «δημοκρατία» που καταδικάζει τους ανθρώπους στη φτώχεια, 
την ανεργία, την εξαθλίωση 

αυτή η «δημοκρατία» που καίει και οικοπεδοποιεί τα δάση 

αυτή η «δημοκρατία» που για τα κέρδη των λίγων καταστρέφει τη 

φύση 

αυτή η «δημοκρατία» που σαν το Γ’ Ράιχ εφευρίσκει αποδιοπομπαί¬ 
ους τράγους για να κρύψει τα εγκλήματά της (Ο Χίτλερ δαιμονοποί- 
ησε τους Εβραίους και τους κομμουνιστές, η Ντάρα και οι λοιποί 
κυβερνητικοί φασίστες δαιμονοποιούν τους αναρχικούς) 
αυτή η «δημοκρατία» που δολοφονεί, βασανίζει και τιμωρεί τους αδύ¬ 
ναμους (μετανάστες, μειονότητες, ναρκομανείς, περιθωριακούς...) 
και τους αντιπάλους της (διαδηλωτές, καταλήψιες...) 
αυτή η «δημοκρατία» που συμμετέχει σε πολεμικές εκστρατείες 
(στον Λίβανο, στον Περσικό, στο Κόσσοβο) 
αυτή η «δημοκρατία» με τους αετονύχηδες των ομολόγων και τους 
ατσίδες των υποκλοπών 

αυτή η «δημοκρατία» της αποχαύνωσης, του τηλεφασιμού, της αμά¬ 
θειας 

αυτή η «δημοκρατία» που είναι σαν τα μούτρα των αρχόντων της 
θέλει μια επίφαση λαϊκής αποδοχής και στήριξης. («Ο λαός μας εξέ¬ 
λεξε». Βέβαια όταν, ο λαός που τους εξέλεξε, αντιδρά στις επιλογές 
τους π.χ. νόμος—πλαίσιο για τα Πανεπιστήμια, τότε τον γράφουνε 
κανονικά). 

Ας τους αμφισβητήσουμε στους δρόμους, αλλά και στις κάλπες. Με 
ένα ριζοσπαστικό ΑΚΥΡΟ-ΑΠΟΧΗ που θα άγγιζε το 50-60%, θα είχαν 
ένα χοντρό πρόβλημα νομιμοποίησης. Κάτι τέτοιο θα έδινε, αμέσως 
μετά τις εκλογές, έναν άλλο αέρα στο κάλεσμα για απεργίες, διαδη¬ 
λώσεις, ανυπακοή, καταλήψεις. 

Ναι στην αυτοοργάνωση! 

Εμείς πιστεύουμε στην επαναστατική αλλαγή της κοινωνίας. Ονει¬ 
ρευόμαστε και παλεύουμε για μια κοινωνία της ισότητας, της αφθο¬ 
νίας, της ελευθερίας. Χωρίς φτώχεια, σκοταδισμό, βία, διακρίσεις. 
Αγωνιζόμαστε για την κατάργηση της εκμετάλλευσης ανθρώπου από 
άνθρωπο, για την κατάργηση κάθε μορφής κυριαρχίας και διαχωρι¬ 
σμού (ταξικού, φυλετικού, θρησκευτικού, εθνοτικού, μορφωτικού). 
Αγωνιζόμαστε για την απελευθέρωση της εργασίας. Για να πάψει η 
εργασία να είναι εκβιασμός που δίνεται με αντάλλαγμα έναν εξευ¬ 
τελιστικό μισθό, ή που στερείται με κόστος την ανεργία και την πε¬ 
ριθωριοποίηση. Για την μετατροπή της εργασίας σε ενασχόληση, σε 
δραστηριότητα, σε προσφορά στην κοινωνία. 

Σ’ αυτή την κοινωνία οι άνθρωποι θα ορίζουν τις τύχες τους, το πα¬ 
ρόν και το μέλλον τους. Οι ίδιοι θα σκέφτονται και θα αποφασίζουν 
για τις κοινωνικές αναγκαιότητες και προτεραιότητες. Οι άνθρωποι 
θα είναι οργανωμένοι σε τοπικές κοινότητες, σε συνελεύσεις βάσης, 
σε συμβούλια παραγωγής. Δε θα υπάρχουν ηγέτες και καθοδηγητές. 
Οα υπάρχουν μόνο συντονιστικά όργανα και εκ περιτροπής αντιπρό¬ 
σωποι με εντολές από τις συνελεύσεις που θα ομοσπονδιοποιούν σε 
ένα πανκοινωνικό επίπεδο τα τοπικά κύτταρα. 

Ένα τέτοιο μοντέλο οργάνωσης ανιχνεύουμε και εφαρμόζουμε από 
σήμερα στις κοινωνικές δραστηριότητες και στα κοινωνικά κινήμα¬ 
τα. 0 κοινοβουλευτισμός μας υποτιμά και μας προσβάλει. Η εκλογή 
μέσα από κάλπες των «Πατέρων του Έθνους», που βουλεύονται και 
αποφασίζουν εν λευκώ για τις τύχες μας, είναι μια άθλια και εξευ¬ 
τελιστική πρακτική που καμία σχέση δεν έχει ούτε καν μ’ αυτό που 
προπαγανδίζουν ως δημοκρατία. Εμείς αρνούμαστε αυτή την πρακτι¬ 
κή και καλούμε κάθε εργαζόμενο, κάθε σκεπτόμενο άνθρωπο να την 
αρνηθεί επίσης. 


ΝΑ ΣΑΜΠΟΤΑΡΟΥΜΕ ΤΗΝ ΕΚΛΟΓΙΚΗ ΦΑΡΣΑ 
ΑΠΟΧΗ - ΑΚΥΡΟ 

Παρέμβαση ενάντια στον κοινοβουλευτισμό και την 
«δημοκρατία της κάλπης» 




φάκελος/ 


Ο,τι δε σε σκοτώνει σε δυναμώνει 
Αναισθησία... 

και οι φλόγες συνειδήσεις θα βρουν να κάψουν 
κι αν ξεχνάς... 

μη λησμονάς αυτούς που έπεσαν στις φλόγες 
μνημεία μη φτιάξεις 
στεφάνια και όρκους μη δώσεις 
άστους να ησυχάσουν 

κάτω απ’ τη σκιά του δέντρου που φύτεψες 
και σαν το ποτίζεις αυτοί θα ξεδιψούν 

ο ψίθυρος 


Μπίζνες στα καμένα 


Παρασκευή πρωί... Ακούμε για τους πρώτους 13 νεκρούς στη φεύγει. Έχει προηγηθεί το γιουχάισμα του Βουλγαράκη στην Χαρίζουν εκατομμύρια στις ΠΑΕ αλλά για μας κουβέντα. Να 

Ζαχάρω. Κανείς δεν μπορεί να φανταστεί τη συνέχεια. Ολυμπία. μας χαριστούν όλα, να παραγραφούν τα χρέη, φωνάζουν όσοι 

πιάσανε το κόλπο! 

Παρασκευή απόγευμα. Τα κροκοδείλια δάκρυα δεν πείθουν πλέον. Έρχονται τα πρώτα 

Κάτω Σαμικό, Καϊάφας, Φιγαλεία. Όλα στις Φλόγες. Πλατιάνα, φορτηγά με τρόφιμα, νερά και ζωοτροφές. Στέλνει και η ΝΐνΕΑ... Και τι θα γίνει με τη γη μας; Τον τόπο που γεννηθήκαμε, στον 

Γρύλος, η φωτιά έξω από την Κρέστενα.Παράλληλα, παραδί- κρέμες προσώπου!! Όλα είναι χύμα! Κανένας συντονισμός, οποίο ζήσαμε, αυτόν που καλλιεργήσαμε, σε αυτόν που θα 

δονται στις φλόγες το Ζάχα, το Μπιτζιμπάρδι, το Καλέτζι, το καμιά στοιχειώδη καταγραφή των αναγκών. 0 κόσμος αντιστέκε- πεθάνουμε; Όλα στη πυρά; 0α τα ξεπουλήσουμε; 0α τα “κατε- 

Ράφτη, η Φτελιά, η Ζελέχωβα, η Αλιφείρα. Περνάει από την ται μόνο σε πηγαδάκια. βάσουμε”; 

Ανδρίτσαινα. Η πόλη τη γλιτώνει. Συνεχίζει Λάβδα, Μάτεσι, πάει 

προς Καρύταινα. Το άλλο μέτωπο καίει γύρω από την Κρέστενα. Παγιωμένες αντιλήψεις, σκουριασμένες ιδέες και λογικές, Ποιος κάνει τον ήρωα σου λέει ο άλλος; Ναι ρε φίλε αλλά μας 

Γκρέκα, Πλάτανος, Πελόπιο, Μακρίσια, Ολυμπία. Κανείς δεν αντιφάσεις αλλά και φτώχια και εξαθλίωση δεκαετιών. Η ορεινή έκαψαν! Γιατί; Για να γεμίσει ξενοδοχεία ο Καϊάφας και η λίμνη; 

περιμένει ότι θα μπει στον αρχαιολογικό χώρο. Μέσα σε 4 ώρες Ηλεία είναι δύσκολη. Όχι ότι ο κάμπος είναι πιο εύκολος δηλα- Γ ια να χαζεύουμε αγώνες γκολφ στον κάμπο; Ή για να δούμε 

καίει τα πάντα. Οι κάτοικοι με κλάρες, βυτιοφόρα, τρακτέρ και δή! Είναι και οι πελατειακές σχέσεις με τους βουλευτές. τις επιχειρήσεις αγροτουρισμού εκεί που είχαμε τις χαμωκέ- 

τσάπες σώζουν τα σπίτια. λες; Τσιμέντο και μπίζνες στα καμένα; Όλα για την ανάπτυξη, 

Η καταστροφή τώρα αρχίζει. την τουριστική βιομηχανία. Για τους ντόπιους το μήνυμα είναι 

0 κρατικός μηχανισμός διαλύει τις ψευδαισθήσεις στους πιο ξεκάθαρο. Σερβιτόρος καρπαζοεισπράκτορας ή εργαζόμενος 

καλοπροαίρετους. Απλώς δεν υπάρχει. Μετά από ώρες εμφανί- Δειλά ξεπετάγονται οι πρώτες φωνές. Τι θα γίνει με τις βροχές; στα διόδια της νέας Ιονίου οδού! 

ζονται η αντιτρομοκρατική και τα ΕΚΑΜ. Όλη τη νύχτα σβήνουμε 0α κοπούν οι κορμοί, θα στηθούν τα φράγματα; 0α καθαριστούν 

φωτιές. Τις επόμενες μέρες φυλάμε με περιπολίες τα δάσος. τα ποτάμια; Αν δε γίνουν αντιπλημμυρικά έργα τελειώσαμε! Η αξιοποίηση της Ηλείας βάζει την ταφόπλακα στην παραδοσια- 

Περνάει η πρώτη βδομάδα. Επικρατεί παγωμάρα, μούδιασμα. Όποιος σώθηκε από τις φλόγες θα φτάσει στη θάλασσα κή παραγωγική διαδικασία και την ντόπια οικονομία. Ξεκληρίζει 

Δύσκολα κλείνεις τις πληγές, πώς να συμμαζέψεις τις σκέψεις. κολυμπώντας! Χρειαζόμαστε και ζωοτροφές, τουλάχιστον για χωριά αφού πρώτα τα καίει. 0 γέρος απλά θα “φύγει”. 0 νέος 

Οργή και αγανάκτηση ξεχειλίζουν, χωρίς να εκφράζονται. Όλα 6 μήνες, ίσως και χρόνο. Διαφορετικά μόλις χορταριάσει η θα πάρει το δρόμο της εσωτερικής μετανάστευσης, 

είναι βουβά. Μέχρι και οι συγκεντρώσεις και οι εκλογές. πλαγιά, θα αμολήσουμε τα ζωντανά και ας απαγορεύεται! 

Δεν έχουμε να κάνουμε με “εθνική τραγωδία”. Αφού τα σχέδια 
της “εξυγίανσης” του νομού είναι έτοιμα. Με εθνική επιτυχία 
έχουμε να κάνουμε, η οποία συμπεριλαμβάνει και κάποιες 
παράπλευρες απώλειες! 


Σταματάνε και οι προεκλογικές βόλτες. Το μόνο θετικό! Η Κα- 
νελλοπούλου (ΝΔ) τρώει κράξιμο, ο Γεωργακόπουλος (ΠΑΣΟΚ) 
εμφανίζεται σε δύο-τρία χωριά αργά το βράδυ για 10 λεπτά και 


Τα τριχίλιαρα λειτούργησαν. Όπως το παυσίπονο ή το “υπνο- 
στεντόν”. Μετά όμως, τι; Όλοι ξέρουν, δε θα πέσει φράγκο. 
Δίνουν κι άλλα δάνεια. 0α μας χώσουν πάλι στις τράπεζες. 


Κάποιοι από το μέτωπο της Ηλείας 

φάκελος/ 


Να μείνει ελεύθερος 

Για τοεις ημέρες ο Αχελώος έγινε το σημείο συνάντησης ανθρώπων από όλη 

τον Ελλάδα που παλεύουν για να προστατεύσουν το φυσικό περιβάλλον. 

Για τρεις ημέρες ο Αχελώος μας έδειξε τι σημαίνει ελευθερία. 



Να ανήκουμε εμείς στη φύση, 
όχι αυτή σε εμάς 
Η αντιστροφή προοπτικής 

«Πρέπει να αντιληφθούμε όλοι ότι όσο περισσότε¬ 
ρο καταναλώνουμε, όσο περισσότερο ευδαιμονισμό 
προσδοκούμε τόσο περισσότερο αγριανθρωπισμό 
παράγουμε. Τότε η φύση γίνεται εργαλείο των 
αρπακτικών διαθέσεων που ξεκινάνε από τον Εμφι- 
ετζόγλου και καταλήγουν στον τελευταίο καταναλω¬ 
τή. Η φύση δεν είναι ένα ιεραρχημένο σύμπαν όπου 
ο δημιουργός θεός προσέφερε στον άνθρωπο για 
χρήση όλα τα φυσικά υπάρχοντα. Η φύση δεν είναι 
επίσης ένα ιεραρχημένο σύμπαν όπου επικάθεται 
και καθορίζει ία πάντα το κέρδος και ο καπιταλι¬ 
σμός. Η αντιστροφή προοπτικής σημαίνει ότι εμείς 
ανήκουμε στη φύση, στα ποτάμια, στα δάση και όχι 
αυτά σε μας». 

«Το σημερινό κίνημα ενάντια στην εκτροπή του 
Αχελώου, ενάντια στην καταστροφική εκμετάλλευ¬ 
ση των ποταμών, μας δείχνει ότι η κοινωνία μπορεί 
να παρέμβει, να πολεμήσει και να κερδίσει σε 
αυτό τον πόλεμο του νερού, σε αυτό τον πόλεμο 
ζωής και θανάτου. Το σημερινό σύστημα κυριαρ¬ 
χίας, αφού κατόρθωσε να αποδυναμώσει το πεδίο 
συλλογικής δράσης, δημιούργησε σχέσεις ατόμου 
προς άτομο. Προώθησε την ιδιώτευση. Όμως στη 
Μεσοχώρα συγκεντρωθήκαμε εκατοντάδες άτομα. 
Ατομα που πιθανόν δεν ανήκουν σε κάποια οργά¬ 
νωση αλλά πιο συνειδητά από αυτά που ανήκουν, 
άτομα ενημερωμένα και υπεύθυνα. Ατομα που 
ορθώνουν το ανάστημα τους απέναντι στο κράτος 
και τις εταιρείες υπερασπιζόμενοι γη και ύδωρ. 

Όλοι εμείς αποτελούμε ένα σημαντικό κίνημα στην 
ελληνική κοινωνία. Ένα κίνημα εμπνευσμένο από 
την ελευθερία. Από το δικαίωμα επιλογής στο 
περιβάλλον που επιθυμούμε να ζήσουμε. Μέσα 
από ανοιχτές συνελεύσεις με άμεση δημοκρατία, 
έξω από τους θεσμούς της πολιτικής και οικονομι¬ 
κής εξουσίας, μπορούμε να σώσουμε τα ποτάμια. 
Μπορούμε να σώσουμε τα ποτάμια και ταυτόχρονα 
να ενηλικιωθούμε ως κοινωνία». 

[Αποσπάσματα από ανακοίνωση 
της Αύρας Ελευθερίας Αντιεξουσιαστικής Κίνησης 
(Συνέλευση Αιτωλοακαρνανίας)] 


Λίγο πιο κάτω από την κεντρική πλατεία της Μεσοχώρας υπάρ¬ 
χει η «γραμμή 785». Χαραγμένη από τους τεχνοκράτες της ΔΕΗ, 
της πρώην δημόσιας και νυν σχεδόν ιδιωτικής επιχείρησης που 
εμπορεύεται το ηλεκτρικό, η γραμμή αποτυπώνει την ανώτατη 
στάθμη της λίμνης που θα δημιουργηθεί εάν λειτουργήσει το 
φράγμα της Μεσοχώρας, το έργο που θα βάλει μπρος για την 
εκτροπή του Αχελώου. «Γραμμή 785» σημαίνει ότι, στα σίγου¬ 
ρα, κατακλύζονται στην «παντοδυναμία» του λιμνάζοντος νερού 
πάνω από 350 σπίτια, που βρίσκονται κάτω από αυτό το ύψος. 
Όχι βέβαια ότι τα υπόλοιπα δεν κινδυνεύουν: το σχέδιο νόμου, 
που δεν έχει ακόμη ψηφιστεί, προβλέπει την απαλλοτρίωση και 
των υπολοίπων κατοικιών για «λόγους ασφαλείας». Πολύ απλά, 
εάν γίνει η εκτροπή του Αχελώου, η ΔΕΗ, το κράτος, τα κόμματα, 
οι «θεσσαλάρχες» και οι φίλοι τους οι εργολάβοι σβήνουν τη 
Μεσοχώρα από το χάρτη. Κυριολεκτικά. 

0 επερχόμενος κατακλυσμός ξεπερνά όμως τα όρια της Μεσο¬ 
χώρας η οποία αγναντεύει προς τα βορειοδυτικά τον άνω ρου του 
Αχελώου, το σημείο όπου το ποτάμι ακόμη δεν έχει θεριέψει. Σε 
αυτό το σημείο, κάτω από το χωριό, εκεί που ο Αχελώος ονομά¬ 
ζεται Άσπρος εξαιτίας της άσπρης (από κροκάλες και χαλίκια) 
κοίτης του, έγινε το τριήμερο κάμπινγκ της Πανελλαδικής Κίνη¬ 
σης ενάντια στην εκτροπή από τις 24 έως τις 26 Αυγούστου. 


0 κατακλυσμός του χωριού θα αλλοιώσει ανεπανόρθωτα όλα τα 
οικοσυστήματα που αναπτύσσονται κατά μήκος των 200 χλμ. του 
ρου του Αχελώου, από την Πίνδο έως τις εκβολές του στην Αι¬ 
τωλοακαρνανία. Τις πρώτες συνέπειες τις έχουμε ήδη δει με τα 
τρία υδροηλεκτρικά φράγματα της ΔΕΗ κατά μήκος του Αχελώου 
στα Κρεμαστά, το Καστράκι και τον Στράτο. Το 1987, όταν η ΔΕΗ 
έφτιαξε την τεχνητή λίμνη του Στράτου οι πιο κοντινές ριζαριές 
στη θάλασσα καταστράφηκαν αφού τις έκαψε η υφαλμύρωση του 
εδάφους. 

Το χειρότερο όλων; Το έργο έχει ημερομηνία λήξης! Σύμφωνα 
με τις μελέτες του ΥΠΕΧΩΔΕ η τεχνητή λίμνη στη Μεσοχώρα θα 
αντέξει το πολύ 40 χρόνια εξαιτίας των φερτών υλών που θα 
συγκεντρωθούν εκεί και θα κάνουν αδύνατη τη αποθήκευση του 
νερού. 

Φέτος, εξαιτίας και των παγκόσμιων κλιματικών αλλαγών προ¬ 
φανώς, ο Αχελώος είχε λίγο νερό, τόσο που μας άφησε να τον 
διασχίσουμε τις τρεις ημέρες που κατασκηνώσαμε στις όχθες 
του, λίγο πριν συναντήσει το διαβόητο «φράγμα της ντροπής», 
έναν τσιμεντένιο όγκο ύψους 150 μέτρων, που έχει φτιαχτεί για 
να φράξει τον ελεύθερο ρου του ποταμού και να εξασφαλίσει 
υπερκέρδη στα λόμπι των εργολάβων του τσιμέντου, της ενέρ¬ 
γειας και της αγροτικής-χημικής βιομηχανίας. 

φάκελος/ 



Η πορεία 

Την Κυριακή 26/8, κάτοικοι της Μεσοχώρας και εκατοντάδες 
άνθρωποι από όλη την Ελλάδα («οι φίλοι τους» όπως τους απο- 
καλούσαν το προηγούμενο βράδυ στην εκδήλωση στην κεντρική 
πλατεία) πορεύτηκαν προς το φράγμα. Η εικόνα των ΜΑΤ που το 
προστάτευαν ήταν μία ακόμη απόδειξη των αντικοινωνικών σχε- 
διασμών κομμάτων και ΔΕΗ. Απέναντι τους η φωνή και η ενέρ¬ 
γεια του πλήθους: «Καίγεται η χώρα, στερεύει το νερό / και στη 
Μεσοχώρα κλέβουν τον ποταμό», «Λύση δεν είναι η εκτροπή / 
αλλά του κεφαλαίου η ανατροπή», «Αφήστε τα ποτάμια, αφήστε 
τα βουνά / η λεηλασία σας δεν βγάζει πουθενά», «Δεν θέλουν οι 
εταιρείες προσκύνημα / κάθε ποτάμι και κίνημα». 

Την ίδια ώρα, η Ελλάδα καιγόταν στο βωμό του κέρδους, της 
«ανάπτυξης» και της κρατικής εγκατάλειψης. Τρεις κάτοικοι 
της Μεσοχώρας ήταν μεταξύ των θυμάτων στις πυρκαγιές της 
Πελοποννήσου γεγονός που οδήγησε στη σκέψη να ματαιωθεί 


η ενημερωτική εκδήλωση του Σαββάτου 25/8. Τελικά πραγμα¬ 
τοποιήθηκε μετά από παρότρυνση των ίδιων των κατοίκων και 
στην αρχή της τηρήθηκε ενός λεπτού σιγή στη μνήμη των θυ¬ 
μάτων. Στην εκδήλωση μίλησαν εκπρόσωποι από το Σύλλογο 
Κατακλυζομένων Μεσοχώρας, ο κ. Δημήτρης Λυμπουρίδης από 
την Αιτωλική Εταιρεία Προστασίας Τοπίου και Περιβάλλοντος, 
ο Γιώργος Χονδρός από την Πανελλαδική Κίνηση ενάντια στην 
εκτροπή ενώ τοποθετήθηκαν φορείς και οικολογικές ομάδες 
από όλη την Ελλάδα (μεταξύ άλλων Σύλλογος Προστασίας 
Αράχθου, Πρωτοβουλία ενάντια στις βλαπτικότητες από την 
Χαλκιδική, Πρωτοβουλία υπέρ του ελεύθερου κάμπινγκ από την 
Κρήτη, Ορειβατικός Σύλλογος Αγρίνιου, Σύλλογος για την προ¬ 
στασία του Πηνειού ποταμού). 

Το τριήμερο κάμπινγκ είχε ξεκινήσει την Παρασκευή 24/8 με 
την προβολή ντοκιμαντέρ για τις συνέπειες των φραγμάτων 
στην Κίνα και την ανοιχτή συνέλευση πολιτών στην οποία έγι- 



ΙΝ ΚΑΤΑΣΤΡΟΦΗ ΤΟΥ ΑΧΕΛΩΟΥ 
(Ν ΣΥΝΤΕΛΕΙΑ ΤΗΣ ΜΕΣΟΧΩΡΑΣ 

ΣΥΒΚΤΜΟΪ ωΤΜΜΜΜΕΙΟ 1ΚΣ0Χ0ΡΜ 



νε ενημέρωση για τις δράσεις και κατατέθηκαν απόψεις για την 
αντίσταση στο έργο της εκτροπής. 

Οι τρεις ημέρες δράσεων ενάντια στην εκτροπή ήταν μία απάντη¬ 
ση στο κλίμα τρομοκρατίας και συκοφάντησης που εξαπέλυσαν 
όλο το προηγούμενο διάστημα η ΔΕΗ και οι παρατρεχάμενοι της: 
είναι χαρακτηριστικό ότι κυκλοφορούσαν φήμες για «βάρβαρους 
αναρχικούς» που θα κατέστρεφαν το χωριό ενώ απειλήθηκαν 
επαγγελματίες της περιοχής που βοήθησαν στη διοργάνωση του 
κάμπινγκ. Οι «Κασσάνδρες» διαψεύστηκαν, ο Αχελώος βρήκε 
συμμάχους, η Μεσοχώρα απέκτησε φίλους αποφασισμένους να 
παλέψουν για να ανήκει ο άνθρωπος στη φύση, για να πάψει να 
συμβαίνει το αντίστροφο. 

Η «γραμμή 785» δεν έχει ακόμη κατακλυστεί. Αυτό θα συμβαί¬ 
νει όσο ο Αχελώος ρέει ελεύθερος, όσο οι ζωές μας αναζητούν 
μέσα από τη φύση το βίωμα της ελευθερίας... 


Γιώργος Παπαχριστοδούλου 

ΕΝΑ ΧΡΟΝΙΚΟ ΤΟΥ ΠΡΩΤΟΥ ΚΥΚΛΟΥ ΔΡΑΣΕΩΝ ΕΝΑΝΤΙΑ ΣΤΗΝ ΕΚΤΡΟΠΗ ΤΟΥ ΑΧΕΛΩΟΥ 


Από το Αγρίνιο στη Μεσοχώρα 



Η πορεία στη στέψη του φράγματος της Με- 
σοχώρας την Κυριακή 26 Αυγούστου ήταν 
η κορύφωση του πρώτου κύκλου δράσεων 
ενάντια στην εκτροπή του Αχελώου. Απαρχή 
των κινητοποιήσεων υπήρξε η εκδήλωση τη 
Μ.Δευτέρα 2 Απριλίου στο κατάμεστο από 
κόσμο Δημοτικό Θέατρο Αγρίνιου την οποία 
διοργάνωσαν η Πρωτοβουλία για τη Συνέλευ¬ 
ση Αιτωλοακαρνανίας ενάντια στην εκτροπή 
και το περιοδικό ΟοπΙΑοΙ. Ομιλητές ήταν οι 
Κώστας Μπούρος (Συνέλευση ενάντια στην 
εκτροπή), Γιώργος Μεταξιώτης (Πανθεσσα- 
λικό Συντονιστικό ενάντια στην εκτροπή), 
Νίκος Ιωάννου (περιοδικό ΟοπΙΑοΙ). 

Στην εκδήλωση φάνηκε ότι η εκτροπή του Αχελώ¬ 
ου δεν είναι θεσμικό-νομικό ζήτημα αλλά καθαρά 
κοινωνικό-πολιτικό. Ως εκ τούτου, η αντίσταση στο 
φαραωνικό έργο αφορά αποκλειστικά την κοινωνία 
και αυτή είναι που θα σταματήσει το έργο. Η συμ¬ 
μετοχή στην εκδήλωση κόσμου από όλες τις κοι¬ 
νωνικές διαστρωματώσεις σε φανερή αντιδιαστολή 
με τις έως τότε μίζερες, για την «τιμή των όπλων», 
εκδηλώσεις θεσμικών φορέων όπως η Νομαρχία, 
ήταν η απόδειξη ότι η κοινωνία όταν μπορεί άμεσα, 
χωρίς μεσολαβήσεις, να εμπλακεί σε ένα ζήτημα, 
συμμετέχει ενεργά. 

Η νέα βάση, κοινωνική και κινηματική, την οποία 
έθεσε η εκδήλωση συνοδεύτηκε από την εμβάθυν¬ 
ση του θέματος με ένα ερώτημα που προσεγγίζει 
τον πυρήνα του ζητήματος: «Ποιος διαχειρίζεται 
το νερό; Η κοινωνία (όπως θα έπρεπε, οφείλει και 
μπορεί) ή η συμμορία Κράτους και εταιρειών, όπως 
η ΔΕΗ, που μας ενδιαφέρει άμεσα εδώ;». 

Το παραπάνω ερώτημα περιγράφει σαφώς και τους 
αντιπάλους στον παγκόσμιο «πόλεμο του νερού». 
Δεν μπορούμε και δεν πρέπει να αφήσουμε τις 
εταιρείες και τα κράτη να μάχονται μεταξύ τους 
σε ένα εκ των προτέρων στημένο παιχνίδι για τον 
έλεγχο του πολυτιμότερου φυσικού πόρου του πλα¬ 



νήτη. Η κοινωνία είναι εκείνη που μπορεί να αντι¬ 
παλέψει τους δύο παραπάνω και να προχωρήσει σε 
μία ελεύθερη, οικολογικά και κοινωνικά προσανατο¬ 
λισμένη, διαχείριση που θα αναγνωρίζει τη σημασία 
του νερού για τη διατήρηση της ζωής στον πλανήτη 
και δεν θα το αντιμετωπίζει ως εμπόρευμα. 

Στην εκδήλωση του Αγρίνιου δημιουργήθηκε η Συ¬ 
νέλευση ενάντια στην εκτροπή με τη συμμετοχή 
πολιτών από όλο το νομό με πλαίσιο λειτουργίας 
την άμεση δημοκρατία και την αντιιεραρχία και σκο¬ 
πό να σταματήσουν τα έργα της εκτροπής με κάθε 
μέσο. Εκεί προτάθηκαν για πρώτη φορά οι δράσεις 
στη Μεσοχώρα. 

Ακολούθησε η εκδήλωση στις 25 Μάί'ου στην Αθήνα 
στον ελεύθερο κοινωνικό χώρο ΝοεοΐΐΌδ στην οποία 
συμμετείχε πλήθος πολιτών από τη Μεσοχώρα και 
την Αιτωλοακαρνανία. Την εκδήλωση διοργάνωσε η 
Αντιεξουσιαστική Κίνηση και μίλησαν οι Βαγγέλης 
Πισίας, καθηγητής Υδρολογίας ΤΕΙ Αθηνών, Αλέξης 
Κουτσούρης, επίκουρος καθηγητής Γεωπονικού 
Πανεπιστημίου και Ν. Ιωάννου. 

Μία εβδομάδα μετά, την Παρασκευή 1η Ιουνίου, 
σχηματίστηκε η Πανελλαδική Κίνηση ενάντια στην 
εκτροπή στην οποία συμμετέχουν πολίτες μέλη της 
συνέλευσης της Αιτωλοακαρνανίας, μέλη οικολο¬ 
γικών οργανώσεων από όλη την Ελλάδα, κάτοικοι 
και οργανώσεις της Μεσοχώρας και της Θεσσαλίας 
και μέλη κινήσεων πολιτών από πολλές γειτονιές 
της Αθήνας. Η συνέλευση που έγινε αποφάσισε τις 


σχετικές δράσεις, με τη συμφωνία της συνέλευσης 
Αιτωλοακαρνανίας και ακολούθησαν εκδήλωση στην 
Πάτρα (29 Ιουλίου) και στο Νιοχώρι (4 Ιουλίου) που 
βρίσκεται στην περιοχή των εκβολών του Αχελώου 
και θα γνωρίσει από πρώτο χέρι τις επιπτώσεις της 
εκτροπής. 

Η εκτροπή υπήρξε το κύριο θέμα στη φετινή ετήσια 
συνάντηση των Μεσοχωριτών στις 10-11 -12 Αυγού¬ 
στου. Η Πανελλαδική Κίνηση συμμετείχε μετά από 
πρόσκληση των κατοίκων και στη διάρκεια του τρι¬ 
ημέρου έγιναν συζητήσεις, προβλήθηκαν βίντεο και 
ντοκιμαντέρ για το ζήτημα του νερού, ακούστηκαν 
απόψεις για το πώς μπορεί να σταματήσει η εκτρο¬ 
πή και να σωθεί το χωριό. Αποκορύφωμα του τριη¬ 
μέρου ήταν η εκδήλωση στην κεντρική πλατεία του 
χωριού, το Σάββατο 11/8, την οποία παρακολούθη¬ 
σαν εκατοντάδες κόσμου και δόθηκε το ραντεβού 
στο τριήμερο κάμπινγκ στις όχθες του Αχελώου. 

Στη διαδρομή αυτών των πέντε μηνών φάνηκε ξε¬ 
κάθαρα πως η εκτροπή του Αχελώου και το θέμα 
της διαχείρισης του νερού γενικότερα αφορά όλη 
την κοινωνία - όχι μόνο τη Θεσσαλία, όχι μόνο την 
Αιτωλοακαρνανία. Μας αφορά όλους πέρα και έξω 
από ιδεολογικούς ή τοπικούς διαχωρισμούς. Το 
μέτωπο των πολιτών ενάντια στην εκτροπή διευ¬ 
ρύνεται ξεπερνώντας παράλληλα τη στενά νομική 
διάσταση του θέματος. Είναι χαρακτηριστικό ότι 
στις εκδηλώσεις που έγιναν στην Αιτωλοακαρνανία 
οι ομιλίες των θεσσαλών ήταν αυτές που έκαναν 
ιδιαίτερη εντύπωση γιατί έσπασαν την εικόνα θεσ- 
σαλικής ομοψυχίας υπέρ της εκτροπής. Μην ξεχνά¬ 
με, άλλωστε, ότι όποιος στη Θεσσαλία στρέφεται 
κατά της εκτροπής αντιμετωπίζεται περίπου σαν 
«εθνικός μειοδότης. 

Οι δράσεις ενάντια στην εκτροπή θα συνεχιστούν 
όπως και οι παρεμβάσεις για το ζήτημα του νερού 
γενικότερα - μέχρι να καταφέρει να το διαχειρίζεται 
η κοινωνία. 

Γιώργος Παπαχριστοδούλου 

φάκελος /Το περιβάλλον "ασύμμετρη απειλή" για την "ανάπτυξη" 


Έχουμε Πόλεμο 



Η πραγματικότητα καταρρέει. 2,5 εκατομ¬ 
μύρια στρέμματα άγριας φύσης και καλλι¬ 
εργειών στάχτη, 65 και πλέον νεκροί, 120 
καμένα χωριά, πέντε χιλιάδες πυρπολημέ- 
να σπίτια, χιλιάδες καρβουνιασμένα ζώα 
συνθέτουν το σκηνικό του τόπου μας μετά 
το φετινό καλοκαίρι. Με 2,5% της συνο¬ 
λικής έκτασης του τόπου ολοκληρωτικά 
κομμένο, την περιβαλλοντική καταστρο¬ 
φή ασύλληπτη, την ερημοποίηση και την 
ξηρασία προ των πυλών και τους πόρους 
ζωής κατεστραμμένους για ένα μεγάλο 
τμήμα του πληθυσμού καλούμαστε να επι¬ 
βιώσουμε. 

Δεχτήκαμε επίθεση ως κοινωνία. Επίθεση, που 
προκάλεσε καταστροφή όμοια με πόλεμο. Που 
αντίστοιχή της έχει να συμβεί στον τόπο εδώ 
και 50 χρόνια. Δεχτήκαμε επίθεση και είναι 
ανάγκη να γυρίσουμε πλέον σελίδα για την επι¬ 
βίωσή μας. Αν όμως θέλουμε να διαβάσουμε το 
βιβλίο ως το τέλος, πριν γυρίσουμε τη σελίδα, 
πρέπει να ανακαλύψουμε τις αιτίες της κατα¬ 
στροφής. Οι αιτιάσεις της κυβέρνησης για την 
καταστροφή κινούνται γύρω από την έννοια της 
«ασύμμετρης απειλής», που οι επικοινωνιολό- 
γοι της αδέξια ξεσήκωσαν από τα κιτάπια του 
προέδρου Μπους, παίζοντας το τελευταίο χαρτί 
για τις εκλογές. Οι αιτιάσεις της αντιπολίτευ¬ 
σης (ΠΑΣΟΚ, ΣΥΝ, ΚΚΕ), τουλάχιστον όπως 
εκφράζονται στο κεντρικό πολιτικό σκηνικό και 
φτάνουν στον πολύ κόσμο, κατονομάζουν ως αι¬ 
τία της καταστροφής την πλημμελή διαχείριση 
του συστήματος. Όλες όμως αυτές οι εξηγή¬ 
σεις βγάζουν λάδι αυτό που τελικά φταίει. 

Έχουμε πράγματι πόλεμο. Η επίθεση που δε¬ 
χτήκαμε είναι απλώς η κορύφωση ενός διαρ¬ 
κούς και εξοντωτικού πολέμου ενάντια στην 
κοινωνία. Ως προς τις πυρκαγιές του φετινού 
καλοκαιριού τα πράγματα είναι σαφή. Το τέρας, 
που η εξουσία εξέθρεψε όλα αυτά τα χρόνια, 
βγήκε στην επιφάνεια όπως ποτέ πιο πριν, για 
να καταστρέψει τα πάντα. Τριάντα και πλέον 
χρόνια δασοκτόνων νόμων, αποχαρακτηρισμού 
δασών, ενθάρρυνσης της άκρατης οικιστικής 
ανάπτυξης και των μεγάλων έργων, αποδυνά- 
μωσης των μηχανισμών πρόληψης και καταστο¬ 
λής πυρκαγιών ήταν αρκετά για να ολοκληρώ¬ 
σουν την τσιμεντοποίηση του ’60. 30 χρόνια, 
κατά τα οποία οι επιλογές για τις κεντρικές 
και τοπικές εξουσίες ήταν πάντα συγκεκρι¬ 
μένες και ξεκάθαρες υπέρ της συστηματικής 
καταστροφής της φύσης και της κοινωνίας στο 
βωμό του κέρδους ορισμένων. Το διαρκές αυτό 
έγκλημα σε βάρος του περιβάλλοντος και της 
κοινωνίας έδωσε πάτημα στα μικρά συμφέροντα 
των λογής βοσκών, υλοτόμων, κατόχων δασω- 
θέντων εκτάσεων, καταπατητών, εκχερσωτών, 
οικοδομικών συνεταιρισμών, αλλά και στα μεγά¬ 


λα συμφέροντα των μεγάλων κατασκευαστικών, 
των κεφαλαιοκρατών και της εκκλησίας να ισο¬ 
πεδώσουν στη συγκεκριμένη χρονική συγκυρία 
με τη βοήθεια των ανέμων και την κατάρρευση 
της κρατικής μηχανής τη μισή Ελλάδα. 

Έχουμε λοιπόν πόλεμο. Ενάντια σε όλα αυτά τα 
μικρά και μεγάλα συμφέροντα και τις κεντρικές 
και τοπικές εξουσίες που τα κανάκεψαν. Δεν 
πιστεύουμε όμως ότι η πραγματικότητα που 
βιώνουμε είναι προβληματική λόγω κακής δια¬ 
χείρισης. Δεν πιστεύουμε δηλαδή ότι αν υπάρ¬ 
χουν ικανές κεντρικές και τοπικές εξουσίες 
θα σωθεί η φύση και ο άνθρωπος. Οι εξουσίες 
αυτές δε στάθηκαν ανίκανες όλα αυτά τα χρό¬ 
νια, αντιθέτως στάθηκαν πολύ ικανές στο ρόλο 
τους μέσα στο σύστημα. Η τροχιά που έχουν 
πάρει οι κοινωνίες μας είναι συγκεκριμένη και 
αλλάζει μόνο εκ βάθρων. Αν δε σταματήσει η 
εμπορευματοποίηση της γης, οι πυρκαγιές και 
η εξαφάνιση των δασών θα συνεχιστούν. Αν δεν 
μπει στο χρονοντούλαπο της ιστορίας ο καπιτα¬ 
λισμός, οι κοινωνίες μας δε θα μπορέσουν να 
εναρμονιστούν με τη φύση. Και ο χρόνος λιγο¬ 
στεύει. 

Το φετινό καλοκαίρι η Ελλάδα απλώς βρέθηκε 
με το χειρότερο τρόπο στο μάτι ενός παγκο¬ 
σμίου κυκλώνα, που λέγεται οικολογική κα¬ 
ταστροφή. Τα επόμενα χρόνια τα προβλήματα 
του τόπου θα χειροτερεύσουν. Η έλλειψη νε¬ 
ρού και η ερημοποίηση, που φέτος χτύπησαν 
σκληρά την Τουρκία, θα μετακομίσουν γρήγορα 
και για καλά και στον τόπο μας με ασύλληπτες 
κοινωνικές επιπτώσεις. Ωστόσο, δε μπορούμε 


να κλείνουμε τα μάτια στο ότι όλα αυτά τα φαι¬ 
νόμενα έχουν παγκόσμια έκταση και αιτίες. Το 
σύστημα που καθορίζει τις ζωές μας, γέννημα 
θρέμμα του δυτικού τρόπου σκέψης (μήτρα και 
του μαρξισμού), που τοποθετεί φιλοσοφικά τον 
άνθρωπο υπεράνω και άρα εκτός της φύσης, με 
την αποστολή να την εκμεταλλεύεται προς ίδιον 
όφελος, που καθαγιάζει ό,τι είναι (οικονομικά) 
«χρήσιμο» και αποβάλλει ως άχρηστο ό,τι δεν 
ακολουθεί αυτό τον «χρυσό» κανόνα, βρίσκεται 
παντού πίσω από αυτά. Το εγγενές στοιχείο 
του, η ασταμάτητη αύξηση της παραγωγής υλι¬ 
κών αγαθών για τη διατήρηση της οικονομικής 
σταθερότητας και για την αποφυγή της οικο¬ 
νομικής κατάρρευσης, αποτελεί ανυπέρβλητο 
εμπόδιο για την εναρμόνιση του ανθρώπου με 
την άγρια φύση. 


Έχουμε πόλεμο. Ενάντια στον καπιταλισμό, το 
κεφάλαιο και το κράτος. Ενάντια σε κάθε αντι¬ 
κοινωνικό σχέδιο, είτε εξελίσσεται τοπικά είτε 
παγκόσμια. Μαζί και μέσα στις κοινωνίες. Δεν 
έχουμε όμως μόνο ΕΝΑΝΤΙΑ. Έχουμε και να 
προτείνουμε στο εδώ και το τώρα τις αμεσοδη- 
μοκρατικές διαδικασίες για τη συλλογική επιβί¬ 
ωση σε τοπικό αλλά και κεντρικό επίπεδο στο 
μέτρο της αντεξουσίας. Και όσο η ασυμβατότητα 
του καπιταλισμού με τη φύση και τον άνθρωπο 
γίνεται όλο και πιο αισθητή, τόσο το πρόταγμά 
μας θα γίνεται και πιο ξεκάθαρο και θα ακολου¬ 
θείται από περισσότερους ανθρώπους. 

Ή ΚΑΠΙΤΑΛΙΣΜΟΣ Ή ΦΥΣΗ 
Ή ΚΑΠΙΤΑΛΙΣΜΟΣ Ή ΑΝΘΡΩΠΩΣ 

Τι προστατεύει αποτελεσματικά το περιβάλλον 

Βλέποντας το δέντρο και χάνοντας το δάσος■ δεν είναι το α ή το β άρθρο ή νόμος, 

αλλά η στάση του κόσμου ο κρίσιμος παράγοντας 



θα αναθεωρηθεί το άρθρο 24 του 
Συντάγματος; θα μπορεί ο Περι¬ 
φερειάρχης να αποχαρακτηρίζει 
δασικές εκτάσεις; Αν δημιουρ- 
γηθεί συνταγματικό δικαστήριο, 
θα προστατεύεται το περιβάλλον 
όπως στο ΣτΕ 1 ; Δεν χωρεί καμιά 
αμφιβολία ότι τα παραπάνω ερω¬ 
τήματα προϋποθέτουν τη συλλο¬ 
γική παραίτηση και την κρατική 
παρέμβαση. Αλλά αυτές ακριβώς 
οι προϋποθέσεις αποκαλύπτουν 
και ποιο είναι επί της ουσίας το 
πρόβλημα. Απομυθοποιώντας για 
άλλη μια φορά (σε περιβαλλοντικό 
επίπεδο αυτή τη φορά) την ιδεολο¬ 
γία του τεχνοκρατισμού. Αποκαλύ¬ 
πτουν δηλαδή ότι άπαξ και ο λαός 
δεν επαγρυπνεί, κανένας μηχανι¬ 
σμός ή νομοθεσία δεν μπορεί να 
τον αντικαταστήσει. Το να απο¬ 
φεύγει κανείς τις υποχρεώσεις 
του και να τις εναποθέτει σε άλλον 
είναι το πιο εύκολο, μέχρι βέβαια 
να προκύψει το πρόβλημα - μετά, 
είναι ήδη αργά. Όπως και στο 
σύνολο των περιπτώσεων όπου 
η κοινωνία και μόνο αυτή μπορεί 
να αντιμετωπίσει συλλογικά και 
χωρίς καπιταλιστική-αναπτυξιακή 
ιδιοτέλεια κάποιες καταστάσεις, 
έτσι και στο ζήτημα του περιβάλ¬ 
λοντος έγινε το εξής: η κοινωνία 
αποποιήθηκε των ευθυνών της και 
όλη την ευθύνη για την περιβαλλο¬ 
ντική μέριμνα την παρέδωσε στο 
κράτος. 


Ιο σφάλμα: αφού ο κόσμος έβαλε το λύκο να φυ¬ 
λάει τα πρόβατα, καλώς οδύρεται, αλλά κακώς 
ορύεται 2 . Το κράτος είναι αστικό. Ούτε δασικό, 
ούτε αγροτικό 3 . Η ύπαρξη ενός δάσους, ποταμού, 
κολπίσκου ή λόφου από μόνη της δεν παράγει 
πλούτο ούτε κεφαλαιοκρατική ανάπτυξη. Γι’ αυτό 
άλλωστε και από τους κανόνες δικαίου που παρά- 
γονται, οι περισσότεροι απ’ αυτούς σχετίζονται με 
την εκμετάλλευση 4 κι όχι τη διατήρηση του περι¬ 
βάλλοντος ως έχει. 

Δεύτερο σφάλμα: η αποδοχή της ιδεολογίας του 
τεχνοκρατισμού, η αντίληψη δηλαδή ότι στα περισ¬ 
σότερα κοινωνικά προβλήματα που προκύπτουν 
λύση υπάρχει, απλά πρέπει να τα διαχειριστούμε 
γνωρίζοντας καλά τον τρόπο επέμβασης και πα¬ 
ρέμβασης. Το βασικό σκεπτικό δηλαδή της τε- 
χνοκρατικής θεώρησης είναι ότι πρόκειται για τε¬ 
χνικό ζήτημα, όχι πολιτικό, δηλ. το πρόβλημα δεν 
είναι τα κόμματα ή το σύστημα ή ο καπιταλισμός, 
αλλά το πώς είναι οργανωμένο το κράτος. Οπότε, 
πρέπει να εμπιστευτούμε το αντικείμενο σε ένα 
καλά οργανωμένο κράτος και στους «ειδικούς» 
(τεχνοκράτες) οι οποίοι με τις εξειδικευμένες 
τους γνώσεις θα αντιμετωπίσουν επαρκώς κάθε 
πρόβλημα, αν όμως κάτι πάει στραβά, η αιτία είναι 
η κακή διαχείριση και όχι η επιλογή να λυθεί το 
ζήτημα τεχνοκρατικά 5 . Βάση αυτού του σκεπτικού 
ο κόσμος καίγονταν (κυριολεκτικά) και περίμενε 
τους «ειδικούς» να του δώσουν λύση. Όταν μά¬ 
λιστα λύση δεν έβλεπε, ο κόσμος είχε άποψη επί 
παντός επιστητού για το πώς έπρεπε να δράσει η 
πυροσβεστική και οι άλλες υπηρεσίες. Άποψη για 
το πώς έπρεπε να είχε λειτουργήσει ο ίδιος όμως 
ως σύνολο, δεν είχε, μέχρι τη σωτήρια στιγμή που 
αντιλήφθηκε ότι κακώς περιμένει από άλλους αυτό 
που έπρεπε να έχει κάνει ο ίδιος - η συνέχεια 
γνωστή, με την αυτο-οργάνωση των πληττομένων 
για την αντιμετώπιση των πυρκαγιών. 


Βέβαια, εδώ πρέπει να γίνουν δύο διευκρινήσεις: 
Αφ’ ενός το ελληνικό κράτος σε επίπεδο οργά¬ 
νωσης είναι πολύ πιο πίσω από τα υπόλοιπα δυ¬ 
τικοευρωπαϊκά- σε όλη τη νότια Ευρώπη οι φωτιές 
έκαιγαν τα πάντα, αλλά στην Ελλάδα η καταστρο¬ 
φή σε πολύ μεγάλο βαθμό τροφοδοτήθηκε από το 
γνωστό οργανωτικό μπάχαλο. Αφ’ ετέρου όμως 
το πρόβλημα δεν επιλύεται με τα όσα θεσμικά 
μέτρα προτάθηκαν 6 . Οι παραπάνω πυροσβέστες 
και ο καλύτερος εξοπλισμός βελτιώνουν βέβαια 
την κατάσταση, το πρόβλημα όμως παραμένει. 
Εκτεταμένες καταστροφές συνέβησαν σε όλα τα 
μεσογειακά ευρωπαϊκά κράτη. 

Τρίτο σφάλμα: ιδεολογικός αποπροσανατολισμός 
και αδιέξοδος αγώνας. Ασφαλώς και με αφορμή 7 το 
άρθρο 24 του Συντάγματος και την (ν)τροπολογία 
Πάχτα και λοιπών, δόθηκε μια αφορμή για να εν¬ 
διαφερθεί ο κόσμος για το περιβάλλον. Με τι 
αίτημα όμως; Να ψηφιστεί ένας «καλός» νόμος, 
να λειτουργήσει «υπεύθυνα» το ΣτΕ, να μην ανα¬ 
θεωρηθεί το άρθρο 24; Πριν ισχύσει το Σύνταγμα 
(πριν το 1975 δηλαδή), η προστασία π.χ. των δα¬ 
σών νομοθετικά ήταν καλυμμένη επαρκώς, με ένα 
ισχύον μέχρι και σήμερα νομοθετικό διάταγμα 8 , με 
τον Δασικό Κώδικα και με βάση τις αεροφωτογρα¬ 
φίες του 1937 και του 1945 9 . Τι νόημα έχει το μισό 
κράτος (Βουλή, κυβέρνηση) να προστατεύει το 
περιβάλλον με νόμους και προεδρικά διατάγματα, 
ενώ το άλλο μισό (δικαστήρια, πολεοδομίες, δα¬ 
σαρχεία) να το καταστρέφει; Τι νόημα έχει να εμπι¬ 
στευόμαστε ένα ανώτατο δικαστήριο, του οποίου η 
τάση μπορεί να αλλάξει απροειδοποίητα; 

Είναι απλή η θέση των αναρχικών επί του θέματος: 
κανένας νόμος και κανένα σύνταγμα δεν αποτελεί 
(επαρκή) προστασία απέναντι σε κράτος και κε¬ 
φάλαιο. Η παύση της καταστροφής της φύσης που 
είναι λογική απόρροια του καπιταλισμού δεν μπο¬ 


ρεί να καταπολεμηθεί με αναθεωρήσεις ή νομοθε¬ 
τήσεις. Η επίλυση του περιβαλλοντικού ζητήματος 
προϋποθέτει ολομέτωπη σύγκρουση με κράτος 
και κεφάλαιο, η οικολογία είναι υπόθεση δική μας 
κι όχι της εξουσίας. Για άλλη μια φορά, δεν πρέπει 
να περιμένουμε από κάποιον άλλον να κάνει αυτό 
που εμείς πρέπει να κάνουμε! 

Άγγελος Φελεσάκης 

Σημειώσεις: 

1. Συμβούλιο της Επικράτειας. Για τα ζητήματα 
περιβάλλοντος επιλαμβάνεται ειδικό τμήμα του, 
ειδικευμένο σε υποθέσεις περιβάλλοντος. Ομο- 
λογουμένως, η περιβαλλοντική ευαισθησία που 
επιδεικνύει το συγκεκριμένο τμήμα είναι αρκετή, 
συχνά μάλιστα υπερβολική για τις απαιτήσεις κυ¬ 
βερνήσεων και επιχειρήσεων. 

2. Παρεμπιπτόντως: η εικόνα του τσιγγάνου που 
αναφωνεί μπροστά στις κάμερες «πού είναι αυτός 
ο κράτος, ρε;» είναι μυθολογικά ορθή, διότι εκτός 
από το γνωστό μας αστικό κράτος, ο Κράτος και η 
Βία ήταν που εγγυούνταν την εξουσία του Δία. Απο- 
δεικνύει μάλιστα ότι το ερώτημα «πού είναι το κρά¬ 
τος» ισοδυναμεί με το «πού είναι η εξουσία». 

3. Που και να ήταν, δεν σημαίνει και τίποτα, δηλα¬ 
δή ο Πολ Ποτ δεν θα έσβηνε τις φωτιές - μάλλον 
θα τους έκαιγε στο τέλος όλους. Η εκτεταμένη 
αποδάσωση χάριν μονοκαλλιεργειών είναι εξ ίσου 
καταστροφική. 

4. Η ακριβής ορολογία συνήθως είναι «αξιοποίη¬ 
ση», «διαχείριση» κ.λπ. 

5. Δεν πέρασαν πολλά χρόνια από τότε που αυτή 
η αντίληψη απέδειξε τα ολέθρια αποτελέσματά της 
στην οικονομία της Αργεντινής ή τώρα στο εκπαι¬ 
δευτικό σύστημα της Χιλής. Αφού ακολουθώντας 
τις στρατηγικές που τους υπαγόρευε η παγκόσμια 
καπιταλιστική διοίκηση (ΔΝΤ, ΠΟΕ, Παγκόσμια Τρά¬ 
πεζα) επήλθε κατάρρευση, η δικαιολογία των δεξα¬ 
μενών σκέψης που είχαν παράγει τις αποτυχημένες 
στρατηγικές δικαιολογούνταν διότι το πρόβλημα δεν 
ήταν οι στρατηγικές, αλλά το ότι δεν εφαρμόστηκαν 
σωστά (λόγω διαφθοράς, κακοδιοίκησης κ.λπ.). 

6. Ιδιαίτερη μνεία πρέπει να γίνει στην πρόταση του 
Μ. Παπαγιαννάκη του ΣΥΝ, να φυλάει ο στρατός τα 
δάση (τι να προτείνει άραγε για την προστασία της 
φώκιας μονάχους - μονάχους; Επιστράτευση υπο¬ 
βρυχίων; Ή για την προστασία του κρητικού αίγα¬ 
γρου; Τα ΛΟΚ;). Λόγω του μεγέθους της βλακείας 
της, αυτή η πρόταση αποδεικνύει καθαρά πού οδη¬ 
γεί το να ψάχνουμε λύσεις στο κράτος και όχι στην 
κοινωνία. 

7. Το ίδιο ίσχυσε και με το άρθρο 16 και το νόμο 
πλαίσιο για την τριτοβάθμια εκπαίδευση, ή τους 
τρομονόμους για την ποινικοποίηση των κοινωνικών 
αγώνων. 

8. Ν.Δ. της 17-7-1923 περί σχεδίων πόλεων. 

9. Σήμερα π.χ. χρήσιμη είναι η ύπαρξη Δασολογίου 
(καταγραφή δασικών εκτάσεων) και η περάτωση 
του Κτηματολογίου. 

Πενθεί η Δικαιοσύνη... 

Με αφορμή το νέο θάνατο 
κρατουμένου από ναρκωτικά... 


Του Δημήτρη Α. Αϊβατζίδη 

Οι κρατούμενοι στις ελληνικές φυλακές αποδρούν αφήνοντας 
ένα νεκρό σώμα στη φυλακή, αποδρούν πεθαίνοντας. 



Εγώ στάθηκα τυχερός, δεν επαλήθευσα την στατιστική των φυλακών, αποφυλακίσθηκα ζωντανός. Με όμοι¬ 
ες συνθήκες είχα φτάσει τότε στην πράξη του πυροβολισμού στην εξώπορτα του τέως πρωθυπουργού μου 
Κ. Σημίτη. Λίγες μέρες μετά, το θεσμικό πλαίσιο του ΟΚΑΝΑ άρχισε να αλλάζει με γρήγορους ρυθμούς. Αν 
είναι έτσι ιθύνοντές μας, ας το θεσμοθετήσουμε. Στη χώρα της αστείας πορτοκαλιάς, οι νεκροί στη φυ¬ 
λακή το πολύ να προκαλέσουν κανένα πένθος. Ήδη διετυπώθη από το στόμα του Υπουργού "η δικαιοσύνη 
πενθεί". Βασανισμένε υπουργέ μας, σε καταλαβαίνουμε, πενθούμε μαζί σου, τι να φταίει άραγε για τις 
ποσοστώσεις θανάτων στις φυλακές μας. Ναρκωτικά υπάρχουν παντού, σε όλες τις φυλακές της Ευρώπης 
οι στατιστικές θανάτων είναι κοινές με τις στατιστικές θανάτων της υπόλοιπης κοινωνίας - γιατί έτσι αντι¬ 
μετωπίζεται η φυλακή, ως προέκταση της κοινωνίας υπό περιορισμό, όχι ως άλλος πλανήτης. 

Σημειώστε το άθροισμα, μπαίνεις σε ένα χώρο βρώμικο με κακή οσμή από την κοινωνία έξω, είσαι ήδη 
προβληματικός στο βαθμό ένταξής σου στο κοινωνικό σώμα, πολύ περισσότερο δυσχεραίνεις τη θέση 
σου όντας στη φυλακή. Μπαίνεις και αρχίζει το στερητικό, καίγεσαι και παγώνεις με συχνότητα αλλαγής 
κάθε ένα λεπτό, ιδρώνεις ακατάπαυστα, αρχίζεις να πονάς παντού σε όλο το μυοσκελετικό σου σύστημα. 
Μετά αρχίζεις να έχεις διαταραχές στομάχου, οι συγκάτοικοι στο κελί είναι άλλοι τέσσερις ή πέντε σε τρία 
τετραγωνικά μέτρα, γιατί να έχεις λόγο να ξεφύγεις από τη ζωή(;) σε τέτοιες συνθήκες. 

Πηδάει έξω από το κελί με τη φαντασία του, δεν θα ενταχθεί ποτέ, θα βγει εθισμένος και δεν θα τον δε¬ 
χτούν σε πρόγραμμα απεξάρτησης διότι είναι ήδη υπερπλήρη - γιατί να έχει λόγους και τάσεις φυγής; 

Η δικαιοσύνη πενθεί μαζί με την υπόλοιπη κοινωνία για τους προδιαγεγραμμένους θανάτους. Για την ιδι- 
ωτικότητα που κλάπηκε όταν κατάλαβες ότι η πλέον προσωπική στιγμή σου εν μέση οδό -της κρατούσες 
απλώς το χέρι- είχε καταγραφεί από μια εκ των καμερών που αστυνομεύουν το κέντρο της πόλης. Πενθεί 
η δικαιοσύνη για την απώλεια του δικαιώματος στο αυτονόητο, για τους καταστροφείς με τις μπογιές που 
κινητοποίησαν ολόκληρο μηχανισμό καταδίωξης και συνελήφθησαν για να κακοποιηθούν. Και αυτό να θεω¬ 
ρείται αναμενόμενο, γιατί να θέλει κανείς να αποδράσει με τα ναρκωτικά; 

Η δικαιοσύνη πενθεί την απώλεια, ζηλεύει το δικαιικό σύστημα των χωρών της Ευρωπαϊκής Ένωσης που 
έχουν από εικοσαετίας μεθοδεύσει εναλλακτικούς τρόπους έκτισης ποινών. 

Σαράντα δυο ετών, μέγιστο αδίκημα αυτό κατά του εαυτού του, κατηγορείται για την απώλεια της νεότητας 
της ελευθερίας και του καλοκαιριού. Για την απώλεια της συμμετοχής στην ενεργό ζωή και για την εγκα¬ 
τάλειψη της αυτοδιαχείρισης, καταδικάζεται γιατί επέτρεψε στο δικαιικό σύστημα να αποφασίσει για τη 
διαχείριση της ζωής του, καταδικάζεται για τη συνειδητή απώλεια κάθε απολαβής, πενθούμε πάνω από το 
κενοτάφιο. Κάπου εδώ δεν θάψαμε την αξιοπρέπειά μας και τον αυτοσεβασμό μας, κάπου εδώ εγκαταλεί- 
ψαμε την μάχη για το ιδιωτικό. 

Δημοσιεύτηκε στο ρΓθεε-ητ.όΙοηεροΐ.σοπι 


Πέραμα: 

Οι νόμοι τους ανοίγουν την όρεξη στην πλουτοκρατία 
- δολοφονούν μεταλλεργάτες στη Ζώνη 


Ακόμη ένα εργατικό έγκλημα έγινε στις 16 Ιουλί¬ 
ου στο πλοίο ΑΙΙ.5Α 0ΠΑΙ6 στη Ζώνη Περάματος, 
θύματα ήταν ο ΘΟχρονος σωληνουργός Δημήτρης 
Φαμπιόλης και ο 23χρονος Βασίλης Ηρακλέους 
για τον οποίο ήταν το πρώτο και τελευταίο μερο¬ 
κάματο στην Ζώνη. 

Γνωρίζουμε καλά ότι το σύστημα που δολοφονεί 
τους μεταλλεργάτες στο Πέραμα στηρίζεται στην 
ασυδοσία και εκμετάλλευση του εφοπλιστικού 
κεφαλαίου, καθώς και στους υπηρέτες του, που 
κάνουν τα στραβά μάτια για τις αυθαιρεσίες που 
γίνονται τόσο στη Ζώνη, αλλά και σε όλο τον ερ¬ 
γασιακό χώρο του λιμανιού. 

Οι μεταλλεργάτες μιλούν για ένα δολοφονικό 
καθεστώς στη Ζώνη Περάματος, που κάθε τόσο 
τους κάνει να θρηνούν συναδέλφους τους. Μόνο 
τα τελευταία 5 χρόνια έχουν έχουν χάσει την 
ζωή τους 15 μεταλλεργάτες. Για το περιστατικό 
στο δεξ/πλοιο ΑΙΙ.8Α 0ΠΑΙ6 αναφέρουν ότι από 
την προηγούμενη μέρα τέσσερις πόστες είχαν 
αρνηθεί να κατέβουν για δουλειά στο τάγκι του 
δεξαμενόπλοιου, διότι ο χώρος μύριζε έντονα 
από αέρια. 

Η ανέχεια όμως και η ανεργία πάντα θα βρίσκει 
θύματα. Η ανάγκη για μεροκάματο έκανε τους 
δύο μεταλλεργάτες να αψηφήσουν τους όποιους 
κινδύνους εγκυμονούσε το εγχείρημά τους. Ο χώ¬ 
ρος ήταν ακατάλληλος για εργασία αφού ούτε ο 
απαιτούμενος καθαρισμός από επικίνδυνα αέρια 
είχε γίνει ούτε μέτρα προστασίας υπήρχαν ώστε 
να ξεκινήσουν οι όποιες εργασίες επί του πλοί¬ 
ου. Δεν είναι η πρώτη φορά που οι εργάτες/ριες 
αντιμετωπίζονται από το κεφάλαιο ως αναλώσιμο 
είδος. 

Την άλλη μέρα οι υπηρέτες του κεφαλαίου βγήκαν 
στα ΜΜΕ για να μας πουν ότι το συμβάν οφειλόταν 
σε «ανθρώπινο λάθος». Είναι σύνηθες γεγονός 
να φωτογραφίζουν ως κύριους υπεύθυνους τους 
ήδη νεκρούς, είτε πρόκειται για τους 5 συμβασι- 
ούχους πυροσβέστες που κάηκαν είτε για τους 2 
μεταλλεργάτες είτε γι αυτούς τους εργαζόμενους 
που δυστυχώς θα προκύψουν στο μέλλον. Αυτό 
για το οποίο συστηματικά αποφεύγουν να μας 


πουν είναι τα αίτια που συμβάλλουν στο να γίνει το 
«ανθρώπινο λάθος». 

Είναι γνωστό ότι τα κέρδη των εφοπλιστών από 
τους ναύλους είναι τεράστια. Γίνεται λόγος για 
100.000 δολάρια την ημέρα. Έτσι, οι εφοπλιστές 
για να μη χάσουν ούτε μέρα ναύλου και οι εργολά¬ 
βοι για «να προλάβουν το χρόνο» δημιουργούν στη 
Ζώνη ένα καθεστώς μεγάλης πίεσης. Οι μεταλλερ- 
γάιες δουλεύουν κάτω από αντίξοες συνθήκες, 
18 με 20 ώρες ανάλογα με την «ανάγκη πλοίου», 
όπως συνηθίζεται να λέγεται στο Πέραμα. Τις πε¬ 
ρισσότερες φορές είναι προσωπικό ανειδίκευτο 
για τέτοιες εργασίες, συμβασιούχοι, φτηνά εργα¬ 
τικά χέρια οι οποίοι τους αποφέρουν περισσότερα 
κέρδη. Δουλεύοντας σε χώρους χωρίς τα απα¬ 
ραίτητα μέτρα προστασίας, χωρίς να εφαρμόζεται 
κανένας κανονισμός. 

Παίρνοντας έτσι ως γνώμονα τις άθλιες συνθήκες 
κάτω από τις οποίες οι μεταλλεργάτες δουλεύουν 
στη Ζώνη, το «ανθρώπινο λάθος», έρχεται ως φυ¬ 
σική συνέπεια. 

Οι συνδικαλιστές της αριστερός στη Ζώνη για το 
μόνο που κάνανε λόγο είναι για την εφαρμογή 
και τήρηση γραφειοκρατικών επιτροπών ως μέσο 
ελέγχου προς την εργοδοσία, με στόχο την ολο¬ 
ένα μεγαλύτερη διείσδυση και ενσωμάτωσή τους 
στον καπιταλισμό. 

Το ΠΑΣΟΚ αρκέστηκε στο να κάνει λόγο μια μεί¬ 
ωση των εργατικών ατυχημάτων στο 20%, σα να 
μπορεί να είναι η ασφάλεια των εργαζομένων ένας 
ποσοτικός στόχος. Ενώ η ΝΔ μίλησε για «άτυχη 
στιγμή», ξεχνώντας ότι ψήφισε νόμο με τον οποίο, 
έδινε το δικαίωμα στον οποιοδήποτε να δηλώνει 
εργολάβος, στηρίζοντας εμπράκτως την απληστία 
για μεγιστοποίηση κερδών και αυθαιρεσιών. Δεν 
ήταν και λίγες οι φορές που εργαζόμενοι διεκδί- 
κησαν τους μισθούς τους από τους εργολάβους, 
μέσω δικαστικών αγώνων. 

Στα «πηγαδάκια» της Ζώνης οι μεταλλεργάτες 
μίλαγαν, για το βαθύτερο ζήτημα της ανατροπής 
αυτού του βρώμικου συστήματος που όλο και πε¬ 
ρισσότερο τους εξαπατά και τους εξαθλιώνει. 


Διαμαρτυρία των κατοίκων 
Ζακύνθου για ρίψη λυμάτων 

Έντονη ήταν η διαμαρτυρία των κατοίκων στο Βασιλικό Ζακύνθου για την προκλητική στάση που συνεχί¬ 
ζουν να έχουν οι υπεύθυνοι του ξενοδοχείου Ζαηΐθ ΒογαΙ ΡαΙαεθ της γνωστής εταιρείας ίουϊδ, για ρίψη 
λυμάτων στο θαλάσσιο χώρο. 

Πέρα του γεγονότος ότι παράνομα δόθηκε άδεια από το ΥΠΕΧΩΔΕ για ανάρτηση της ξενοδοχειακής μο¬ 
νάδας στην περιοχή του Βασιλικού, η μη εγκατάσταση βιολογικού καθαρισμού έχει προκαλέσει την οργή 
των κατοίκων για την μόλυνση του θαλάσσιου χώρου. 

Η υπόθεση κατέληξε στα δικαστήρια στις 23 Αυγούστου όπου το κράτος, δείχνοντας για άλλη μια φορά τη 
μεγάλη ευαισθησία του σε θέματα περιβαντολογικής ρύπανσης, επέβαλε στους υπεύθυνους του ξενο¬ 
δοχείου ποινή 10 μηνών με 3ετή αναστολή. Μετά την προκλητική αυτή απόφαση απειλήθηκαν επεισόδια 
έξω από το δικαστήριο μεταξύ των κατοίκων, του εκπροσώπου της εταιρείας και του προέδρου του 
τοπικού συμβουλίου. 


Πριν την έναρξη εκδίκασης της υπόθεσης, οι κάτοικοι κατήγγειλαν τη διαδικασία εντοπισμού των λυ¬ 
μάτων, διότι, όπως ανέφεραν, το δείγμα άργησε να φτάσει στα κεντρικά εργαστήρια με αποτέλεσμα να 
αλλοιωθεί το περιεχόμενό του. 

Μάγδα Μάντζου 

ΑΠΟΨΕΙΣ 


Αριστερά: Το άλλοθι της δημοκρατίας 



Ύστερα από τριάμισι χρόνια διακυ¬ 

βέρνησης της Ν.Δ ο λαός καλείται 
στις 16 Σεπτεμβρίου να συμμετά- 

σχει στο καθιερωμένο πανηγύρι της 

Δημοκρατίας, τις εθνικές εκλογές. 

Έχοντας άλλα τριάμισι χρόνια λιτό¬ 

τητας και παραπόνων στην πλάτη 
του αναμένεται να κάνει το χρέος 
του για άλλη μία φορά και με την 

ψευδαίσθηση της συμμετοχής να 

δώσει Ψήφο εμπιστοσύνης στους 

θεσμούς χαρίζοντας τους άλλα 

τέσσερα χρόνια ζωής. 

ΝΔ ή ΠΑΣΟΚ; Το δίλημμα φαίνεται να ξεφτίζει για 
όσους βλέπουν τις μάσκες της μεταπολίτευσης 
να πέφτουν. Είκοσι χρόνια πασοκικής κυβέρνησης 
απέδειξαν ότι φιλελευθερισμός και σοσιαλδημο¬ 
κρατία συγκλίνουν σε έναν και μόνο στόχο: τη διαι¬ 
ώνιση της ολιγοκρατίας και της οικογενειοκρατίας 
στην Ελλάδα. Τελικά το πέρασμα από τη Δικτατορία 
στη Δημοκρατία δεν ήταν και τόσο ανώμαλο! Και αν 
ο ρόλος των ΠΑΣΟΚ και ΝΔ είναι πλέον εμφανής, 
καιρός να στηλιτεύσουμε και τον ύπουλο ρόλο της 
Αριστερός στο κοινοβουλευτικό προσκήνιο. Για 
να αντιληφθούμε λοιπόν τι κρύβεται πίσω από το 
«λαϊκό πόλεμο στο δικομματισμό» του ΚΚΕ και την 
«ανανέωση και την εναλλακτική πρόταση» του Συ¬ 
νασπισμού θα πρέπει να εξετάσουμε το φαινόμενο 
της Αριστερός χωρικά και χρονικά. Χωρικά, εντάσ¬ 
σοντας την Ελλάδα στο παγκόσμιο πολιτικό γίγνε¬ 
σθαι, άρα μελετώντας τις διεθνείς πολιτικο-κοινω- 
νικοοικονομικές συνθήκες τις οποίες η Αριστερά 
ακολουθεί ασθμαίνοντας. Χρονικά, μελετώντας τον 
ιστορικό ρόλο της Αριστερός όπως διαμορφώθηκε 
τον 20ο αιώνα και πήρε τη σημερινή της μορφή. 

Μετά τη διάλυση του ανατολικού μπλοκ και την ορι¬ 
στική επικράτηση της αστικής δημοκρατίας έναντι 
του κρατικού-εξουσιαστικού κομμουνισμού και της 
προλεταριακής δικτατορίας, το πάλαι ποτέ δίπο¬ 
λο φιλελεύθερος καπιταλισμός ή κρατισμός έχει 
πλέον μετατραπεί σε μία παγκόσμια διαμάχη αμε- 
ρικανισμού-αντιαμερικανισμού. Και αν για την Αρι¬ 
στερά αυτό το αντιαμερικάνικο μπλοκ αποτελεί το 
τελευταίο προπύργιο πριν χαθεί οριστικά μέσα στα 
αδιέξοδά της, για τους απανταχού αναρχικούς εμ¬ 
φανίζεται σαν άλλη μία ένδειξη σχετικά με το πώς οι 
δημοκρατίες γεννούν, χειρίζονται, σβήνουν και στη 
συνέχεια ξαναγεννούν δίπολα που εξασφαλίζουν 
την ενίσχυση και διαιώνισή τους. 

Ο φιλελεύθερος καπιταλισμός, αφού απαλλάχθηκε 
από το αγκάθι του μεγάλου του αντιπάλου, έζησε 
μία εικοσαετία από τα μέσα της δεκαετίας του 
ογδόντα που του επέτρεψε να πολλαπλασιασθεί με 
εκθετικό ρυθμό και να εξελιχθεί σε έναν ύστερο, 
μεταβιομηχανικό καπιταλισμό, δηλαδή ένα πολιτικο¬ 


οικονομικό σύστημα που οι ανθρωποκεντρικές κοι¬ 
νωνικές προσεγγίσεις αδυνατούν να ερμηνεύσουν. 
Πρόκειται για ένα σύνθετο σύστημα που το ορίζουν 
τρεις βασικές ιδιότητες. 

Πρώτον, η σχεδόν ολοκληρωτική τριτογενοποίηση 
της οικονομίας, ουσιαστικά δηλαδή η περιφρόνηση 
της βιομηχανικής παραγωγής και η πλήρης ώθηση 
στις υπηρεσίες (π.χ. τηλεπικοινωνίες, συγκοινωνί¬ 
ες, εμπορικές σχέσεις κ.λπ.). Δεύτερον, η μετα¬ 
φορά του ενδιαφέροντος από την παραγωγή στη 
διαχείριση, καθώς με τον κορεσμό της παραγωγής 
η ανταγωνιστικότητα βρίσκει πεδίο εφαρμογής στη 
διαχείριση των κεφαλαίων και πλέον παύουμε να 
μιλάμε για φυσικές έννοιες και ασχολούμαστε με 
χρηματιστηριακούς όρους (πρόσφατες είναι οι συ¬ 
ναλλαγές και οι αμοιβαίες εξαγορές ελληνικών και 
τουρκικών τραπεζών, δείγμα ότι οι παραδοσιακοί 
θεσμοί υποχωρούν μπροστά στο χείμαρρο του σύγ¬ 
χρονου καπιταλισμού). Τρίτον, η μόνη ίσως παραγω¬ 
γική διαδικασία που εξακολουθεί να ενδιαφέρει τις 
ύστερες καπιταλιστικές οικονομίες, καθότι συνδέε¬ 
ται και με τη διανομή, είναι η παραγωγή ενέργειας 
και πετρελαίου που εξακολουθούν και σε αυτό το 
στάδιο να αποτελούν την κυριότερη συνιστώσα στο 
συσχετισμό δυνάμεων της παγκόσμιας οικονομίας. 

Μπροστά στα σύγχρονα αυτά δεδομένα η κομμου¬ 
νιστική Αριστερά, έχοντας χάσει το αποκούμπι του 
σοβιετικού μοντέλου ή της μαοϊκής Κίνας, το μόνο 
που κάνει είναι να παίζει κλεφτοπόλεμο και να ετε- 
ροκαθορίζεται μέσα από την κοινοβουλευτική της 
αντίδραση στο ιδιωτικό κεφάλαιο αποσιωπώντας 
την ιστορική της ευθύνη στη διαμόρφωση της ση¬ 
μερινής κατάστασης στην οποία απλώς έτυχε να 
βρίσκεται στην πλευρά των ηττημένων. 

Βλέποντας πλέον εποπτικά ολόκληρο τον εικο¬ 
στό αιώνα διακρίνουμε το πώς τα κομμουνιστικά 
κόμματα έπαιξαν ενεργό ρόλο στην παγίωση των 
εξουσιαστικών δομών και των ισχυόντων θεσμικών 
πλαισίων. Δεν είναι μόνο οι πρακτικές τους που 
φανερώνουν την καθεστωτική τους φύση αλλά και 
η θεωρητική βάση που εξακολουθούν να υποστη¬ 
ρίζουν που αποδεικνύει ότι αυτό που θέλουν δεν 
είναι οι ριζοσπαστικές κοινωνικές αλλαγές αλλά η 
εναλλαγή προσώπων και εξουσιαστικών μοντέλων. 
Προσεγγίζοντας λοιπόν τη μαρξιστική θεωρία που 
οι κρατιστές κομμουνιστές εξακολουθούν να πα¬ 
παγαλίζουν ευλαβικά, παρατηρούμε σφάλματα και 


αντιφάσεις τόσο εξόφθαλμα που μόνο αν τα αντι¬ 
μετωπίσουμε ως υστερόβουλα μπορούμε να τα 
ερμηνεύσουμε. Καταρχάς το χρόνιο σύμπτωμα του 
μαρξισμού που η κομμουνιστική Αριστερά δεν απο¬ 
ποιείται ούτε καν σήμερα είναι αυτή η απλουστευ- 
τική ντετερμινιστική προσέγγιση των κοινωνικών 
δρώμενων. Η απόλυτα αιτιοκρατική θεώρηση της 
ιστορίας και ο επιστημονισμός απέτυχαν πολλαπλά 
στο να ερμηνεύσουν ένα δυναμικό φαινόμενο όπως 
οι κοινωνικές εξελίξεις. Οι μαρξιστές διαψεύσθη- 
καν μία φορά προβλέποντας την κομμουνιστική 
επανάσταση στη βιομηχανική Αγγλία ή τις ΗΠΑ και 
η επανάσταση συνέβη (αν συνέβη) στην αγροτική 
Ρωσία. Διαψεύσθηκαν δύο φορές προσδοκώντας 
την πολιτική αλλαγή ομαλά σαν εξέλιξη της υπερα- 
νάπτυξης της βιομηχανίας και τελικά ήρθε με δυ¬ 
ναμικό τρόπο ως απάντηση στον τσαρισμό και όχι 
σε κάποια φιλελεύθερη αγορά. Διαψεύσθηκαν τρεις 
φορές προβλέποντας την ομαλή κατάργηση του 
κράτους και την αταξική κοινωνία και αντιθέτως η 
λαϊκή εξουσία οδήγησε στην ενίσχυση του κράτους 
και σε μία νέα δικτατορία στο όνομα του προλετα¬ 
ριάτου. Δεν αναφέρομαι σε αυτές τις πτυχές του 
μαρξισμού διακατεχόμενος από μία διάθεση στεί¬ 
ρας παρελθοντολογίας αλλά γιατί είναι ιδέες που 
επαναλαμβάνονται και εξωραΐζονται πλέον εκ του 
ασφαλούς με το πρόσχημα ότι λάθη γίνονται από 
όποιον αγωνίζεται. 

Εκτός όμως από τη θεωρητική βάση, η πρακτική 
έδειξε ότι δεν πρόκειται απλώς για σφάλματα αλλά 
για μία πάγια καθεστωτική αντίληψη. Η εξόφθαλμα 
προκλητική θεώρηση της οικονομικής συνιστώσας 
ως μοναδικής σημαντικής πτυχής των κοινωνικών 
πεπραγμένων και αγώνων προφανώς γίνεται για 
να υποβαθμιστεί η πολιτική φίμωση, οι διώξεις, οι 
σφαγές των αντιφρονούντων και τα γκουλάγκ στις 
κομμουνιστικές δικτατορίες. Αποδείχτηκε στην 
πράξη ότι ο κρατισμός δεν είναι παρά η άλλη όψη 
του ίδιου εξουσιαστικού νομίσματος. Για το λαό δεν 
έχει καμία σημασία αν τον εκμεταλλεύεται ο κεφα¬ 
λαιοκράτης ή οι γραφειοκράτες του κόμματος στο 
όνομα του κομμουνισμού και μιας προοδευτικής 
κοινωνίας. Δεν τον ενδιαφέρει αν ο δικτάτορας Κά¬ 
στρο, ο αριστερός Τσάβες ή ο Μοράλες αποτελούν 
πληγή για τις ΗΠΑ τη στιγμή που αντιφρονούντες 
εκτελέστηκαν στην Κούβα, τα πετρέλαια της Βενε¬ 
ζουέλας κρατικοποιούνται αντί να κοινωνικοποιηθεί 
η διαχείρισή τους, οι αμυντικές δαπάνες για έναν 
κόκκινο στρατό αφαιρούνται από τις κοινωνικές πα¬ 


ροχές στο όνομα του καπιταλιστικού εχθρού και το 
ναρκοεμπόριο ανθεί στη Βολιβία υπό της ευλογίες 
του κράτους. 

Μέσα σε αυτό το παγκόσμιο και ιστορικό πλαίσιο 
πρέπει να εντάξουμε και να αντιμετωπίσουμε και το 
ΚΚΕ. Μετά τον 2ο παγκόσμιο πόλεμο τα αφεντικά 
του πλανήτη χώρισαν τη γη σε σφαίρες επιρροής 
στη σύνοδο της Γιάλτας και η Ελλάδα ήταν η μόνη 
χώρα της βαλκανικής που πέρασε στη ζώνη επιρ¬ 
ροής των ΗΠΑ (αυτές επέβαλαν τη χούντα, αυτές 
ομαλοποίησαν και τη δημοκρατία όταν τους ήταν 
πιο χρήσιμη φέρνοντας Καραμανλή και Αντρέα) 
ενώ σε όλες τις γειτονικές χώρες εγκαταστάθηκαν 
κομμουνιστικά καθεστώτα. Υπό αυτή την έννοια το 
ΚΚΕ καταδικάστηκε να ασκεί μία μειοψηφική αντιπο¬ 
λίτευση. Αυτό όμως δε προξενεί καμία συμπάθεια 
γιατί απλώς του ανατέθηκε ο ρόλος να διατηρεί την 
ιδέα του κρατικού κομμουνισμού ζωντανή στην Ελ¬ 
λάδα τη στιγμή που σε άλλες χώρες ήταν ακριβώς 
αυτή η καθεστωτική ιδέα. Τον ύπουλο αυτό ρόλο 
το ΚΚΕ τον έπαιξε πολύ καλά στη μεταπολίτευση 
φροντίζοντας πάντα να στηλιτεύει μόνο τα πρόσω¬ 
πα και τις φιλελεύθερες λογικές και όχι τις εξου¬ 
σιαστικές δομές στην ουσία τους γιατί αυτό ίσως 
αποτελούσε παράδειγμα για ένα αντιεξουσιαστικό 
κίνημα στις χώρες όπου κυβερνούσαν οι κομμουνι¬ 
στές. Με τους δογματισμούς του προσπαθούσε και 
προσπαθεί να καθοδηγήσει πλήρως τα κοινωνικά 
κινήματα αποκλείοντας κάθε αυτόνομη φωνή που 
δε συμβιβάζεται με τις ντιρεκτίβες και τις κομμα¬ 
τικές γραμμές. 

Φροντίζει να καταστέλει τους κοινωνικούς αγώνες 
τόσο με τα καπελώματα και τον ευνουχισμό των ερ¬ 
γαζομένων στο ΠΑΜΕ, όσο και με τα καθοδηγητικά 
και υστερόβουλα αιτήματά του. Φωνάζει για 1300 
ευρώ κατώτερο μισθό αντί να καταδικάσει τη μι¬ 
σθωτή εργασία, όχι γιατί το θεωρεί ουτοπικό αίτημα 
αλλά γιατί δε θέλει να σκοτώσει την κότα που γεννά 
τα χρυσά αυγά (αν χτυπήσει τις μισθωτές -υπαλλη¬ 
λικές σχέσεις θα χτυπήσει το μόνο λόγο ύπαρξής 
του: την καθοδήγηση για τα εργασιακά). Καταδι¬ 
κάζει την ιδιωτική πρωτοβουλία και αντιτάσσει τον 
απόλυτο κρατισμό σε Παιδεία, Υγεία και γενικά 
οικονομία ενώ για τον εργαζόμενο είναι το ίδιο αν 
την υπεραξία της εργασίας του την εκμεταλλεύεται 
ο ιδιώτης ή το κράτος. Καταγγέλλει την Ε.Ε. αλλά 
αποσιωπά το ρόλο του κράτους σαν απλούστερα 
μια μικρότερη πολιτική δομή εκμετάλλευσης απο- 
δεικνύοντας το συντηρητισμό και την εθνικοφρο- 
σύνη του. Κατηγορεί το ΝΑΤΟ σαν ιμπεριαλιστικό 
όργανο, αλλά δεν απορρίπτει τους κρατοστρατούς 
γιατί ο κομμουνισμός τους χρησιμοποίησε για να 
καταπνίξει τα ελευθεριακά κινήματα (Κροστάνδη, 
μαχνοβίτικο κίνημα κ.λπ.) και γιατί απλούστατα απο¬ 
τελούν το στυλοβάτη των δημοκρατικών πολιτευμά¬ 
των. Με αυτό τον τρόπο το ΚΚΕ φροντίζει οποιαδή¬ 
ποτε αντίδραση στις κυβερνήσεις ΠΑΣΟΚ και ΝΔ να 
παραμένει σε πλαίσια και γραμμές και να μην απει- 
ληθεί η κοινωνική συνοχή και οι θεσμοί, παρά μόνο 
ο διπολισμός. Έτσι οποιαδήποτε ανένταχτη δράση, 
άρα και αληθινή, χαρακτηρίζεται ως προβοκατόρικη 
και δίνει το ιδεολογικό πάτημα στις κυβερνήσεις για 
καταστολή. 

Η αναθεωρητική Αριστερά, όπως εκφράζεται στην 
Ελλάδα από το Συνασπισμό θέλησε να διαφορο¬ 
ποιηθεί από το εξουσιαστικό δίπολο καπιταλισμός 
ή κρατικός κομμουνισμός αλλά ταυτόχρονα να μην 
προσχωρήσει στη σοσιαλδημοκρατία. Στην προσπά- 
θειά του όμως αυτή πήρε μια θέση εξίσου κατακρι¬ 
τέα. Επιχειρεί να συνδυάσει τις δύο εξουσιαστικές 
θεωρίες και ανάλογα με το ρεύμα που επικρατεί τεί- 

νει προς τον ανταγωνισμό (ο Κύρκος δήλωνε: «αν 
έχω να διαλέξω μεταξύ μιας αστικής δημοκρατίας 
και μιας προλεταριακής δικτατορίας, προτιμώ ένα 
οικονομικό σύστημα που σέβεται κάποιες ελευθε¬ 
ρίες») ή ένα «λάιτ» κομμουνισμό. Η περιορισμένη 
ιδιωτική πρωτοβουλία με κρατικό έλεγχο είναι μία 
ψευδαίσθηση τη στιγμή που η πράξη έχει αποδεί¬ 
ξει ότι κράτος και κεφάλαιο συνδέονται με ομφάλιο 
λώρο και αλληλοσυμπληρώνονται σε βάρος των 
εργαζομένων. Έτσι το κράτος επιχορηγεί τις εται¬ 
ρείες και αυτές μειώνοντας το εργασιακό κόστος 
αυξάνουν τα κέρδη τους και μέσω της φορολογίας 
κερδίζει και το κράτος. Το μόνο που καταφέρνει ο 
Συνασπισμός συμμετέχοντας στους κρατικούς θε¬ 
σμούς είναι να περιορίζει κι αυτός την αντίδραση 
του κόσμου. Φροντίζει να αποδυναμώνει με τις κομ¬ 
ματικές λογικές τα αντιεξουσιαστικά κινήματα και 
έτσι ΠΑΣΟΚ και ΝΔ να βρίσκουν κοινοβουλευτικά 
και κεντρικά ελεγχόμενες αντιδράσεις. Μπορεί 
η ρεφορμιστική Αριστερά να αποποιήθηκε πτυχές 
τις μαρξιστικής θεωρίας ως εξίσου καταπιεστικές 
αλλά με τη συμμετοχή της στις εκλογές και το θε¬ 
σμικό πλαίσιο αποκτά κι αυτή καθεστωτικό ρόλο. Η 
πράξη έδειξε ότι οι κοινοβουλευτικές δημοκρατίες 
αδιαφορούν για τις μειοψηφίες (και μειοψηφία δεν 
είναι το 3 % του Συνασπισμού αλλά οι πραγματικά 
ανένταχτοι και οι αναρχικοί) άρα το να επιμένει ο 
Συνασπισμός να τον εμπιστευτούν οι εργαζόμενοι 
είναι σαν να τους ζητάει να αυτοευνουχιστούν και 
να εγκλωβιστούν με το σταυρό στο χέρι σε στεί¬ 
ρες και παρωχημένες κοινοβουλευτικές φλυαρίες. 
Αποδεικνύει με τη στάση του ότι σιωπά κι αυτός 
μπροστά τα πολιτικά συμφέροντα. Έτσι, μπρος στο 
κοινοβουλευτικό όφελος αναγκάζεται να δώσει 
πιστοποιητικά φρονημάτων κάθε φορά που ΝΔ και 
ΚΚΕ τον πιέζουν να καταδικάσει τους κουκουλοφό- 
ρους. Συμμετέχει κι αυτός στην πολιτική ρηχότητα 
των τηλεοπτικών σόου όπως επιτάσσει η ψηφοθη¬ 
ρία της προεκλογικής περιόδου. Μάλιστα τελευταία 
παίζει πολύ καλά αυτό το παιχνίδι με το καινούριο 
φρούτο, το φιλόδοξο καριερίστα Τσίπρα. Χύνει κι 
αυτός τα κροκοδείλια δάκρυά του μετά από δυσά¬ 
ρεστα γεγονότα και καταστροφές, αλλά μόλις τα 
κινήματα αντίδρασης ενεργήσουν δυναμικά αμέσως 
βάζει φρένο και προβάλλει το δρόμο του ανούσιου 
κοινοβουλευτικού διαλόγου που μόνο ψίχουλα, κι 
αυτά σπάνια, αποφέρει. Ο εναλλακτικός δρόμος και 
η συμμετοχικότητα που προτείνει μέσω της ενδυνά¬ 
μωσης της τοπικής αυτοδιοίκησης είναι ένα παρα¬ 
μύθι, αφού και σε τοπικό επίπεδο ο κρατισμός είναι 
εντονότατος και περνάει απαραίτητα μέσα από τον 
κομματισμό. 

Η Αριστερά ζητάει στις εκλογές να καταδικαστεί 
ο δικομματισμός και ο διπολισμός. Παίζει όμως κι 
αυτή το ρόλο της στη διατήρηση του κοινωνικοπολι- 
τικού κατεστημένου. Για αυτό η αμφισβήτηση πρέπει 
να φτάσει βαθύτερα και να αγγίξει τις κοινωνικές 
δομές. Οι θεσμοί είναι που πρέπει να ανατραπούν 
και όχι να ταλαντευόμαστε μεταξύ των οικονομικών 
μοντέλων και των προσώπων. Γ ια τους αναρχικούς, 
τα ζητούμενα είναι η ελευθερία και η ισότητα εξί¬ 
σου και ταυτόχρονα. Δεν μπορεί καμία από τις δύο 
συνιστώσες να υποβαθμιστεί στο όνομα της άλλης. 
Ο φιλελεύθερος καπιταλισμός εξασφαλίζει μια κά¬ 
ποια (οικονομική) ελευθερία αλλά σε βάρος της 
κοινωνικής και οικονομικής ισότητας και ο κρατι- 
σμός-κομμουνισμός επιδιώκει μια φαινομενική ισό¬ 
τητα (εξαιρούνται τα μέλη του κόμματος) αλλά σε 
βάρος κάθε ελευθερίας. Και τα δύο μοντέλα είναι 
εξίσου ολέθρια όπως και κάθε προσπάθεια συγκε¬ 
ρασμού τους. Η κοινοβουλευτική Δημοκρατία, αλλά 
και κάθε Δημοκρατία (άμεση ή έμμεση) με τους θε¬ 
σμούς της προσφέρει το υπόβαθρο για κάθε λογής 
εξουσιαστικές θεωρίες. Για αυτό λοιπόν, καταδίκη 
στις εκλογές κάθε μορφής, στα αντιπροσωπευτικά 
συστήματα, τον κοινοβουλευτισμό και κάθε άλλη 
λογική πλειοψηφίας. 


Γ.Κ. 


Γ 




Η ΑΣΤΥΝΟΜΙΑ ΑΠΗΓΑΓΕ ΤΟΝ ΣΥΝΤΡΟΦΟ ΜΑΣ, 
ΤΟΝ ΧΤΥΠΗΣΕ ΚΑΙ ΤΟΝ ΠΕΤΑΞΕ 
ΑΠΟ ΚΙΝΟΥΜΕΝΟ ΠΕΡΙΠΟΛΙΚΟ 

Ο Τούρκος αναρχικός δϊηαη ΤβΙφβΙβΚ συμμετέχει στην αναρχική εφημερίδα "Οζηυι· Ηογαΐ" και στο περιοδικό "%52". 
Αστυνομικοί τον απαγάγουν, τον χτυπούν, τον βασανίζουν επί μιάμιση ώρα και στο τέλος τον πετάνε έξω από το κινούμενο περιπολικό. 
Το κράτος, με το πρόσχημα της "ασφάλειας ενάντια στον τρόμο" έχει αυξήσει σημαντικά την καταστολή. 22 παρόμοια (καταγεγραμμένα) 
περιστατικά έχουν συμβεί τους τελευταίους μήνες. Ακολουθεί κείμενο των δύο παραπάνω ομάδων για το γεγονός. 


Ο Τούρκος αναρχικός δίπαπ 
ΤθΚρθίβΚ, υπεύθυνος (νομικά) 
της αναρχικής εφημερίδας "Οζρυτ 
ΗαγαΓ (που εκδίδεται δύο φορές 
την εβδομάδα) και του περιοδικού 
για το κίνημα της νεολαίας "%52" 
δέχθηκε την επίθεση της αστυνο¬ 
μίας στις 26 Ιουλίου 2007. 

Να πώς συνέβη το περιστατικό: 

Εκείνο το απόγευμα στις 11:30 το βράδυ, στο 
ΤαΚδϊπι μια από τις κεντρικές συνοικίες της 
Ισταμπούλ, ο Βϊηαη σταματήθηκε από αστυ¬ 
νομικούς οι οποίοι του ζήτησαν την ταυτότη¬ 
τά του. Αφού έλεγξαν τα στοιχεία του με τη 
βάση δεδομένων της αστυνομίας, τον άφησαν 
να φύγει. Αλλά μετά από 5 λεπτά, ένα περι¬ 
πολικό τον πλησίασε και τρεις αστυνομικοί 
τον έβαλαν στο αυτοκίνητο με τη βία προς 
άγνωστη κατεύθυνση ενώ ταυτόχρονα δεχό¬ 
ταν τα επίμονα χτυπήματα των αστυνομικών οι 
οποίοι έκαναν και χρήση σπρέι πιπεριού στο 
πρόσωπό του κατ’ επανάληψη. Δεν μπορούσε 
να σηκώσει το κεφάλι του για να δει πού τον 
πήγαιναν. Μετά από 15 λεπτά σταμάτησαν σε 
άγνωστο μέρος όπου ο Βίηαη μπορούσε μόνο 
να διακρίνει τα ιστορικά τείχη της πόλης. Εκεί 
η βία συνεχίστηκε και κατέφθασαν άλλα δύο 
περιπολικά. 10-11 συνολικά αστυνομικοί τον 
χτύπησαν κατ’ επανάληψη με γροθιές και 
γκλομπ, κλοτσώντας τον και βρίζοντάς τον. 
Χρησιμοποίησαν σπρέι πιπεριού και τον απεί¬ 
λησαν ("θα σε σκοτώσουμε") με τα όπλα τους. 
Όλη αυτή η βία κράτησε περίπου μιάμιση ώρα 
(!) Στη συνέχεια τον έβαλαν ξανά στο περι¬ 
πολικό και ενώ αυτό κινούνταν με ταχύτητα 
40 χλμ/ω τον πέταξαν από το αμάξι χωρίς να 
σταματήσουν. Η ώρα ήταν περίπου 01:30 μετά 
τα μεσάνυχτα. 

0 δϊπαπ έμεινε εκεί, ξαπλωμένος για αρκε¬ 
τή ώρα, και αργότερα κατάφερε να πάει στο 

V____ 



νοσοκομείο. Είχε δύο πλευρά σπασμένα καθώς 
και σοβαρούς μώλωπες (το πρόσωπό του, το αρι¬ 
στερό του αυτί και η πλάτη του είναι γεμάτα από 
σημάδια από τα γκλομπ [βλ. φωτογραφίες]). Όταν 
πετάχτηκε από το αμάξι έπεσε με την πλάτη και 
είναι ευτύχημα που δεν τραυματίστηκε χειρότερα, 
θα μπορούσε και να είχε πεθάνει. 

Φαίνεται πως η επίθεση ήταν προσχεδιασμένη, 
καθώς στο σημείο που έγινε ο έλεγχος της ταυ¬ 
τότητάς του υπήρχαν κάμερες επιτήρησης που 
"έβλεπαν" το περιπολικό, ενώ στο σημείο στο 
οποίο τον απήγαγαν με τη βία δεν υπήρχε καμία 
τέτοια κάμερα. Επίσης οι μπάτσοι δεν κατέγραψαν 
το γεγονός, έτσι δεν υπήρξε προσαγωγή με τη νο¬ 
μική έννοια. Η αστυνομία απήγαγε τον Βϊηαη στην 
καρδιά της Ισταμπούλ, τον βασάνισε και επιχείρη¬ 


σε να τον σκοτώσει. 

Τις τελευταίες εβδομάδες, με το πρόσχημα της 
"ασφάλειας ενάντια στον τρόμο", η κυβέρνηση 
έκανε αλλαγές στο νόμο περί αστυνομίας που 
επεκτείνουν στο εφεξής τις εξουσίες της αστυ¬ 
νομίας. Μετά από αυτές τις αλλαγές, η αστυνο¬ 
μική καταστολή έχει αυξηθεί. Μόνο στη συνοικία 
ΤαΚδϊπι-ΒθγοηΙυ, τουλάχιστον 22 παρόμοια πε¬ 
ριστατικά συνέβησαν τους τελευταίους μήνες. 
Και αυτά είναι μόνο όσα κατέγραψε η οργάνω¬ 
ση για τα ανθρώπινα δικαιώματα (Ηυιτιαη Βϊηίιΐδ 
Αδδοοϊαΐϊοπ). Η Η.Β.Α. και εμείς είμαστε βέβαιοι 
ότι έχουν υπάρξει και άλλα περιστατικά κατά τα 
οποία τα θύματα φοβήθηκαν και παρέμειναν σι¬ 
ωπηλά. 

Η επιχείρηση του "τέλειου φόνου" είναι ένα μέ¬ 
ρος της συστηματικής επίθεσης της αστυνομίας. 
Όχι μόνο οι κοινωνικοί αγωνιστές, αλλά και πολ¬ 
λοί άλλοι έχουν δεχθεί επιθέσεις, έχουν χτυπη¬ 
θεί και βασανιστεί με παρόμοιο τρόπο. 

Δεν σιωπούμε, δεν θα αφήσουμε το κράτος να 
επιτίθεται τόσο εύκολα σε ανθρώπους! Η καμπά- 
νια συνεχίζεται. Μέχρι τώρα πετύχαμε να μαθευ¬ 
τεί η επίθεση αυτή από πολλούς ανθρώπους, το 
περιστατικό δημοσιοποιήθηκε σε πολλές εφημε¬ 
ρίδες και ιστοσελίδες. 

Καταλαβαίνουμε ότι η αστυνομία νοσταλγεί τις 
μέρες της δεκαετίας του ’90 όπου απήγαγαν, "τι¬ 
μώρησαν" και σκότωσαν αρκετούς ανθρώπους. 
Σήμερα, εμείς και πολλοί ακόμα που υπερασπι¬ 
ζόμαστε την ελευθερία και την ανθρωπιά, υψώ¬ 
νουμε τη φωνή μας ενάντια στη μεθοδευμένη 
επίθεση και υποστηρίζουμε τον Βϊηαη. Και όσο η 
υποστήριξη και η αλληλεγγύη δυναμώνει, η κρα¬ 
τική καταστολή επάνω μας αυξάνεται. 

θέλουμε από όλους τους αναρχικούς και αντι- 
εξουσιαστές να ξέρουν τι συμβαίνει στην Ιστα- 
μπούλ στις μέρες μας. Προφανώς, η κρατική 
καταστολή θα αυξηθεί, αλλά θα την αντιμετωπί¬ 
σουμε. Και θέλουμε να είσαστε σίγουροι ότι οι 
ανερχόμενη πάλη μας για ελευθερία θα εμπο¬ 
δίσει την επίθεση του κράτους πάνω στους αν¬ 
θρώπους. 

Με αλληλεγγύη, 
ΟζηυΓ Ηαγαΐ [ νννννν.οζηυιΐιαγαΐ.ΟΓη ] 

ΘΕΩΡΙΑ 


ΠΟΛΙΤΙΚΟ ΜΝΗΜΟΣΥΝΟ: 

ΜΜΜΜΜΙ 


Πριν από ένα χρόνο την Κυριακή της 30ης 
Ιουλίου του 2006 άφησε την τελευταία του 
πνοή σε ηλικία 85 χρονών, ίσως ο μεγα¬ 
λύτερος αναρχικός πολιτικός στοχαστής 
του εικοστού αιώνα, ο Αμερικανός Μιιιτπγ 
ΒοοΚοΜη. 0 Μπούκτσιν από μικρός ήρθε 
σε επαφή με τις σοσιαλιστικές ιδέες. Οι 
γονείς του, εβραίοι Ρώσοι, μετανάστες 
ήταν οργανωμένοι, όπως και χιλιάδες 
άλλοι στο μόνο συνδικάτο που όχι μόνο 
δεχόταν μετανάστες στις τάξεις του, αλλά 
δημιουργημένο από μετανάστες ήξερε να 
μιλάει την γλώσσα τους διεκδικώντας την 
ζωή και την χειραφέτηση: Τους Ιστορικούς 
Βιομηχανικούς Εργάτες του Κόσμου. Αν και 
ο Μπούκτσιν δεν έγινε ποτέ μέλος τους, η 
συναναστροφή μέσα στο περιβάλλον τους 
τον βοήθησε στις πρώτες του δράσεις να 
έρθει σε επαφή με τις αναρχικές ιδέες 
και το ’36, κατά τη διάρκεια του Ισπανικού 
Εμφυλίου, όπου ως πιτσιρικάς συμμετείχε 
στις αμερικανικές επιτροπές αλληλεγγύης 
και υλικής στήριξης του ελευθεριακού 
αγώνα. Τη δεκαετία του ’50 διακόπτει τις 
σχέσεις του με την τροτσκιστική αριστερά 
για να ασπασθεί τον αναρχισμό. 

Ως εργάτης συμμετείχε στις μαζικές μεταπολε¬ 
μικές απεργίες στη θθηθΓαΙ ΜοΐΟΓδ και αλλού. 
Η συγγραφική του δραστηριότητα αρχίζει τη δε¬ 
καετία του ’50. Το 1960 διδάσκει στο ελεύθερο 
πανεπιστήμιο της Νέας Υόρκης, ένα ίδρυμα ριζο¬ 
σπαστικής αντι-εκπαίδευσης. Στην συνέχεια θα 
του δοθεί μια προσωρινή θέση στο πανεπιστήμιο 
του Βαπιαρο στο Νιου Τζέρσευ. Το 1971 ιδρύει 
το ινστιτούτο κοινωνικής οικολογίας και με τη 
συνταξιοδότησή του εγκαθίσταται στο Βέρμοντ, 
όπου είναι η έδρα του ινστιτούτου, στο οποίο και 
δίδασκε μέχρι το 2004, όπου αποσύρθηκε λόγω 
υγείας. Ο Μπούκτσιν είναι μια ιδιαίτερη περίπτω¬ 
ση διανοούμενου. Αυτοδίδακτος, ακολούθησε μια 
αντισυμβατική πορεία με την έννοια ότι δεν φοίτη¬ 
σε σε συμβατικά πανεπιστήμια, ούτε ακολούθησε 
διδακτορική έρευνα και στη συνέχεια πανεπιστη¬ 
μιακή καριέρα. Δεν αποτέλεσε ποτέ το ριζοσπα¬ 
στικό μέρος του πανεπιστημιακού κατεστημένου, 
όπως ο κατά τα άλλα συμπαθής Νοαπι ΟίιοπίδΚγ. 
Ο Μπούκτσιν κέρδισε την αναγνώριση μέσα από 
το συγγραφικό του έργο, αυτό ήταν το ακαδημαϊκό 
έργο του, με την κοινωνία, τον άνθρωπο και το 
περιβάλλον να αποτελούν μέρος του γνωστικού 
του αντικειμένου στην πράξη και όχι μέσα από το 
εργαστήριο. 

Ο Μπούκτσιν είναι ο πολιτικός στοχαστής στον 
οποίο οφείλουμε την συνέχεια της θεωρίας περί 
Αλληλοβοήθειας του Κροπότκιν, μιας και ασχολή¬ 


θηκε ιδιαίτερα με την ανθρωπολογική και ζωολο¬ 
γική έρευνα καθώς και με την έρευνα για την ανά¬ 
πτυξη των πόλεων. Επίσης, είναι ο συγγραφέας 
στον οποίο οφείλουμε τις αναλύσεις, στο πλαίσιο 
του οικολογικού προτάγματος, για την απελευ¬ 
θερωτική χρήση της τεχνολογίας. Αποτελεί τον 
αναρχικό αυτόν που τόνισε, όσο κανείς άλλος 
στον 20ο αιώνα, τις αρχές της άμεσης δημοκρα¬ 
τίας, του συνομοσπονδισμού, του κομμουνισμού 
και του αντι-κρατισμού, κάνοντας παράλληλα μια 
σφοδρή κριτική στον ορθόδοξο μαρξισμό (με τα 
έργα «Άκου Μαρξιστή!» και «0 Μαρξισμός σαν 
Αστική Κοινωνιολογία»). Είναι εκείνος στον οποίο 
οφείλουμε την διατύπωση μιας πλήρους φιλοσοφί¬ 
ας της φύσης και της ελευθερίας, του διαλεκτικού 
νατουραλισμού, και στον οποίο οφείλουμε επίσης 
μια στοχαστική κριτική στις ΜίθδΐγΙθ μορφές της Οι¬ 
κολογίας Βάθους και του Πρωτογονισμού. 

Είναι ένας από τους πρώτους που γράφουν για 
οικολογικά ζητήματα στις ΗΠΑ, σε σχέση με τις 
σύγχρονες πόλεις και τα τρόφιμα. Τις ταραχώδεις 
δεκαετίες του ’60 και του 70 θα συμμετάσχει 
ενεργά στα κινήματα της Νέας Αριστερός και θα 
εκδώσει κάποια από τα πιο σημαντικά του βιβλία 
για τον Αναρχισμό και την Οικολογία. Το ότι έζη- 
σε από κοντά το αντι-πυρηνικό κίνημα, το πράσινο 
κίνημα στην Ευρώπη, το φεμινιστικό αλλά και το 
νεολαιίστικο, καθώς το ρεύμα των Ηΐρρΐθδ, του 
έδωσε μια μεγάλη ώθηση στα επόμενα και πιο 
ώριμα γραπτά του (πχ το «Ξαναφτιάχνοντας την 
Κοινωνία»). Σε αυτή την ωριμότητα συνέβαλαν 
φυσικά και οι επιρροές του από τη Σχολή της 
Φρανκφούρτης, τους καταστασιακούς και τον τότε 
νέο-αναδυόμενο λόγο για την άμεση δημοκρατία 
στην κλασική Αθήνα. Η δε εμπειρία του από τους 
επαναστατικούς αγώνες τον έκανε να αποτυπώ- 
σει σε διάφορες προκηρύξεις και μπροσούρες ένα 
ρεαλιστικό σχήμα ενός πραγματικά κοινωνικού και 
όχι κατ’ όνομα αναρχισμού. 

Από τη δεκαετία του 70 και έπειτα θα εστιάσει τις 
προσπάθειές του στη δημιουργία ενός εναλλακτι¬ 
κού θεσμού εκπαίδευσης, από όπου προωθούσε 
και τις θέσεις του για την Κοινωνική Οικολογία, το 
πρόταγμα που όπως έλεγε ο ίδιος συνδύαζε «τον 
Αναρχισμό με την Οικολογία». Όπως εύστοχα έχει 
ειπωθεί, για τον Μπούκτσιν το πρώτο συνθετικό 
της λέξης Οικολογία, το «Οίκος», δεν έχει να κά¬ 
νει μόνο με το φυσικό περιβάλλον αλλά με το σύ¬ 
νολο πολιτισμικό, κοινωνικό και πολιτικό πλαίσιο 
μέσα στο οποίο ζούμε. Έτσι, η Οικολογία μπορεί 
εύκολα να αποτελέσει μια ριζοσπαστική θεώρηση, 
θεώρηση η οποία μάλιστα συγγενεύει στη στόχευ- 
ση με τον Αναρχισμό στο ότι θέλει να ανατρέψει 
δύο σύγχρονες ιδεολογικές παρακαταθήκες του 
καπιταλισμού που έχουν απογίνει φετίχ: α) την 
ιδέα πως ο άνθρωπος πρέπει να κυριαρχήσει επί 
της φύσης (είτε αυτό προβάλλεται μέσω της καπι¬ 
ταλιστικής είτε μέσω της μαρξιστικής παράδοσης) 
και β) την ιδέα πως πρέπει οι σημερινοί άνθρωποι 
-λόγω της σημερινής λατρείας της θεολογίας της 
«ανάπτυξης»- να επιδοθούν σε μια απεριόριστη 
παραγωγή για την παραγωγή και κατανάλωση για 
την κατανάλωση... 


Στο σημείο αυτό θα ήθελα να αναφερθω εκτε¬ 
νέστερα σε ένα από τα πιο σημαντικά έργα του 
Μπούκτσιν, το Ροδί δοαίΌϊΐγ ΑπαΓοΝεπι: Στα Ελ¬ 
ληνικά, ο Αναρχισμός μετά την εποχή της Σπάνης. 
0 Μπούκτσιν έζησε στην καρδιά του καταναλω¬ 
τισμού και του Αμερικανικού ονείρου. Το τέλος 
του Β' παγκοσμίου πολέμου βρίσκει την Αμερική 
σε φάση βιομηχανικής έξαρσης. Το καταναλω¬ 
τικό όνειρο αναπτύσσεται και φαντάζει θελκτικό 
στη γενιά των όαόγ όοοπίθΓδ η οποία βιώνει την 
τεχνολογική εξέλιξη, τη μαζική παραγωγή και την 
κουλτούρα της. Βρισκόμαστε σε μια εποχή αφθο¬ 
νίας η οποία φαινόταν φαινομενικά ακόρεστη. 0 
Μπούκτσιν αντελήφθηκε γρήγορα ότι ο μαρξισμός 
και η οικονομία με όρους «σπάνης», δηλαδή υλι¬ 
κής στέρησης για τους πολλούς, δεν μπορούσε να 
αποτελέσει ικανοποιητικό ερμηνευτικό εργαλείο 
σε μια εποχή που όλοι μπορούσαν να απολαύσουν 
υπερταξικά τη γεύση μιας παγωμένης οοοα οοΐα η 
οποία ως προϊόν είχε την ίδια τιμή και τα ίδια γευ¬ 
στικά χαρακτηριστικά τα οποία μπορούσε πλέον να 
απολαύσει κανείς μόνο με 50 οεπΐδ. 0 Μπούκτσιν 
προσπάθησε να μελετήσει τις συνέπειες αυτής 
της νέας μορφής αλλοτρίωσης. Με τις αγορές να 
διψούν μαζικά για ταχυκίνητα καταναλωτικά προϊό¬ 
ντα, ο Μπούκτσιν κατέδειξε ότι η τεχνολογία μπο¬ 
ρεί να απελευθερώσει τον άνθρωπο από τη σπάνη 
της καθημερινότητας εφόσον θα ήταν σε αρμονία 
με το περιβάλλον. 

Στην συνέχεια προσπάθησε να καταδείξει τις επι¬ 
πτώσεις της υλικής αφθονίας του νέου πολιτισμού 
της μαζικής κατανάλωσης. Το κόστος της ανάπτυ¬ 
ξης του καταναλωτικού κόσμου ήταν σε αντιστρό- 
φως ανάλογη σχέση με το περιβάλλον. Η ρύπανση 
από τα κατάλοιπα της βιομηχανικής παραγωγής 
ήταν η αθέατη και ασύμμετρη απειλή του κατανα¬ 
λωτισμού. 0 Μπούκτσιν ήταν ο πρώτος που μίλησε 
για αειφόρα παραγωγή, αναδεικνύοντας την φύση 
ως το νέο επαναστατικό υποκείμενο σε μια γενιά 
όπως αυτή του ’60 η οποία ήθελε να επιστρέφει 
πίσω στην αθωότητα της φύσης και μη αποδε¬ 
χόμενη το τότε τεχνοκρατικό όραμα. Την εποχή 
εκείνη ο εργάτης ως ρόλος και ως υποκείμενο 
ήταν σε ύφεση, με το ίαδΐ ίοοά, την τηλεόραση 
και τις λοιπές οικιακές καινοτομίες να τον αφο¬ 
μοιώνουν σε μια ζωή άφθονης απάθειας. Σε σχέση 
επίσης με τον ψυχρό πόλεμο και τον Μαρξισμό να 
παραπέμπει στο ανατολικό μπλοκ, ο αναρχισμός 
μετά την εποχή της σπάνης χτύπησε στην καρδιά 
ενός ζητήματος που ταλανίζει ακόμα: Την έννοια 
της ανάπτυξης, τους όρους και το κόστος αυτής. 
Επιπλέον ο Μπούκτσιν με ένα σύγχρονο για την 
εποχή λόγο, ο οποίος εξελισσόταν παράλληλα με 
τα δρώμενα της εποχής του, στην ουσία είναι ο 
πρόδρομος της αμφισβήτησης της καταναλωτικής 
συμπεριφοράς, τονίζοντας την αφθονία ως τη σύγ¬ 
χρονη μορφή κοινωνικής γνωστικής ασυμφωνίας 
και εξορθολογισμού η οποία οδηγεί στην ανάπτυ¬ 
ξη ακόμα και της πυρηνικής τεχνολογίας, η οποία 
εκτός από επικίνδυνη εξυπηρετεί στο φαίνεσθαι 
του ιμπεριαλιστικού ανταγωνισμού. 0 Μπούκτσιν 
έδειξε πώς διαμορφώνονται οι νέες σχέσεις κυρι¬ 
αρχίας, με τη φύση να αποτελεί καθοριστικό πεδίο 


για αυτό, ας μην ξεχνάμε οτι ο πόλεμός του νερού, 
η βιοτεχνολογία και τα μεταλλαγμένα είναι οι σύγ¬ 
χρονες εκδοχές τους. 

Αν και στην Ελλάδα έχουν μεταφραστεί περί τα 20 
βιβλία του, δεν έχουμε ακόμη πλήρεις μεταφράσεις 
των μεγάλων του φιλοσοφικών αλλά και πολιτικών 
κειμένων όπως το Βθ-ΕηοΙιαηΐϊηη Ηυηαηιΐγ, το 
ΜαΓχϊδίη, ΑπαΓοΝεπι αηό ΐίΐθ ΡυίυΓθ οί ΐίΐθ Ι_βίΐ και 
άλλα. Το έργο του Μπούκτσιν είναι σημαντικό να 
διαβάζεται με χρονική συνέχεια, συστηματικά και 
όχι αποσπασματικά. Ο Μπούκτσιν δεν κάνει ιδιαί¬ 
τερα νοηματικά άλματα και δεν είναι ασυνεπής ως 
προς τον τρόπο της σκέψης του. Η Βόρεια Αμερι¬ 
κή έχει παράδοση στον κοινοτικό τρόπο ζωής, κάτι 
που ο Μπούκτσιν το θεωρεί σημαντικό συστατικό 
στοιχείο για την αντιεξουσιαστική θεσμική της κοι¬ 
νωνίας και στο βαθμό αυτό τον υπερασπίσθηκε ως 
το τέλος της ζωής του, με τον κομουναλισμό να 
είναι η λογική συνέχεια των θέσεών του. 

Πολλοί πιστεύουν ότι λόγω του αλτσχάιμερ τα τε¬ 
λευταία επηρέασαν την συμπεριφορά του ειδικά 
με την κριτική που έκανε στον πρωτογονισμό, τη 
βαθιά οικολογία και τον αναρχισμό του ΜίθδΐγΙθ. 
Κατά την άποψή μου τα πράγματα δεν είναι έτσι. 
Ο Μπούκτσιν ως το τέλος της ζωή του δεν ξέχασε 
τον άνθρωπο ως το βασικό συστατικό του αναρχι¬ 
σμού, γι’ αυτό και τα έβαλε με την πρωτογονιστική 
μισανθρωπία. Δεν ξέχασε τις ρίζες του αναρχι¬ 
σμού: αυτόν τον «ηθικό σοσιαλισμό» του Κροπότ- 
κιν, γι’ αυτό και αρνήθηκε την απαξίωση εννοιών 
όπως η αλληλεγγύη και ο συμβιωτισμός, από τους 
μεταμοντέρνους αναρχικούς. Αρνήθηκε σθεναρά 
την αντικοινωνική εξεργερτικότητα των ατομιστών 
ΜίθδΐγΙθ αναρχικών. Στο κείμενο με τίτλο ΜΙίθγ 
αηαΓοίιγ, που βγήκε πριν το τελευταίο του δοκίμιο 
για τον κομουναλισμό, ο Μπούκτσιν χαρίζει την 
αναρχία σε όλον αυτόν τον ΜίθδΐγΙθ συρφετό των 
μεταχίπηδων της Καλιφόρνιας, οι οποίοι στράφη¬ 
καν λόγω έλλειψης πολιτικών επιχειρημάτων στο 
να τον διαβάλουν σε προσωπικό επίπεδο. Τους 
χάρισε λοιπόν την αναρχία ως λέξη, ως μορφή 
και έκφραση της ανομίας. Κράτησε όμως τον 
αναρχισμό που θα πρέπει να είναι επαναστατικά 
κοινωνικός έστω και αν ο κομουναλισμός εμπερι¬ 
έχει αρκετά προβληματικά σημεία. Τουλάχιστον ο 
Μπούκτσιν, έστω και αν δεν συμφωνούμε μαζί του, 
είχε ένα πρόταγμα σε σχέση με τον γενικόλογο, 
αόριστο και αποϊδεολογικοποιημένο λόγο των 
ΜίθδΐγΙθ εξεγερτικών, ο οποίος δεν πατάει πουθε¬ 
νά και δεν προτρέπει σε τίποτα. 

Η σημασία του Μπούκτσιν και η επιρροή του, σε 
όσους τον γνωρίσαμε, δεν έγκειται μόνο σε αυτά 
που μας δίδαξε και συμφωνήσαμε. Αλλά κυρίως 
σε αυτά που μας έκανε να σκεφτούμε για να δι¬ 
αφωνήσουμε. Γιατί έτσι προχωρήσαμε ένα ακόμα 
βήμα μπροστά. Πιστεύω ότι αν βρισκόταν σήμερα 
ανάμεσά μας θα βροντοφώναζε με θέρμη: ΟΥΤΕ 
ΠΡΩΤΟΓΟΝΙΣΜΟΣ - ΟΥΤΕ ΕΙΡΕ3ΤΥΕΕ ΑΝΑΡΧΙΑ. 
ΚΟΙΝΩΝΙΚΟΣ ΑΝΑΡΧΙΣΜΟΣ ΓΙΑ ΤΗΝ ΕΛΕΥΘΕΡΙΑ! 

Αργύρης Αργυριάδης 

Η Ρωσία χρειαζόταν αυτό τον πόλεμο 



Η ακόλουθη συνέντευξη 
δόθηκε από την Ταΐσα, μέ¬ 
λος της ΜΚΟ «Μπερκάτα», 
που εδράζει στο Κίεβο και 
συνεργάζεται με τον ΟΗΕ, 
προσφέροντας ανθρωπιστι¬ 
κή βοήθεια σε πρόσφυγες 
από την Τσετσενία, αλλά και 
από το Ιράκ, το Αφγανιστάν 
και άλλες χώρες. Τη συνα¬ 
ντήσαμε στην Ουκρανία, στο 
Νο ΒοτάθΓ Οαπιρ τον περα¬ 
σμένο μήνα. 

Β: Μπορείτε να κάνετε μια ιστορική αναδρομή 
για τις σχέσεις Τσετσένων-Ρώσων; 

Η πρώτη σύγκρουση στην περιοχή ξεκίνησε 
κατά την περίοδο διεύρυνσης του ρωσικού 
κράτους, την εποχή του Τσάρου Μ.Πέτρου. 
Σταδιακά ο Καύκασος κατακτήθηκε από τους 
Τσάρους που ακολούθησαν, καθώς ο καθένας 
απ’ αυτούς θεωρούσε χρέος του να δοξάσει 
το όνομά του με την προσάρτηση νέων εδα¬ 
φών και ειδικά με τον πόλεμο ενάντια στους 
Τσετσένους, που ήταν ο πιο ανυπότακτος 
λαός της περιοχής. 

Εδώ και 300 χρόνια δεν υπήρξε γενιά που να 
μην έζησε πόλεμο. Οι ίδιοι οι Τσετσένοι λένε 
ότι κάθε 50 χρόνια γίνεται μια γενοκτονία του 
λαού τους. Μετά την Οκτωβριανή Επανάσταση 
έγινε μια υποτιθέμενη εθελοντική προσχώ¬ 
ρηση των Τσετσένων στη Σοβιετική Εξουσία, 
κίνηση που στην ουσία ωθήθηκε από μια κυ- 
βέρνηση-μαριονέτα. Το 1943 οι Τσετσένοι 
εκτοπίστηκαν μαζικά από το Στάλιν στο Κα¬ 
ζακστάν, απ’ όπου επέστρεψαν σταδιακά στον 
Καύκασο. 

Β: Πώς ξεκίνησε η τωρινή εξέγερση; 

Φτάνοντας στην εποχή της δημοκρατικής Ρω¬ 
σίας και μετά τη δήλωση του Γιέλτσιν ότι ο κα¬ 
θένας μπορεί να πάρει όση ελευθερία θέλει, 
η ιστορική μνήμη των Τσετσένων απαίτησε 
δικαίωση για όσα έχουν υποστεί. Κάπως έτσι 
οι Τσετσένοι βρέθηκαν εν μέσω πολιτικών παι- 
χνιδιών, τις συνέπειες (εξέλιξη) των οποίων 
δεν μπορούσαν να προβλέψουν (υπολογίσουν) 
από πριν. 

Μία ωραία πρωία ήρθε στο Γκρόσνι ο τσε- 
τσενικής καταγωγής Χαζμπουλάτοφ, ο οποίος 
ήταν δεξί χέρι του Γ ιέλτσιν, και διέλυσε το 
τοπικό κοινοβούλιο. Έτσι ξεκίνησε το Λαϊκό 
Απελευθερωτικό Κίνημα κατά των Ρώσων. Υπό 
ιδιαίτερα αδιευκρίνιστες συνθήκες, ολόκλη¬ 
ρες στρατιωτικές βάσεις έμειναν αφύλακτες 
και ο κόσμος απλά έμπαινε μέσα κι έπαιρνε 
όπλα. Τότε εμφανίστηκε ο Ντουντάεφ (ο οποί¬ 
ος ήταν ο μοναδικός Τσετσένος υψηλόβαθμος 
αξιωματικός του Κόκκινου Στρατού), ηγήθηκε 


της εξέγερσης, απέκτησε μεγάλη λαϊκή υπο¬ 
στήριξη κι έγινε εθνικός ήρωας. 

Μέχρι τότε κανείς δεν πίστευε ότι θα γίνει 
πόλεμος. Ακόμα κι αυτοί που υποστήριζαν την 
ιδέα, δεν πίστευαν ότι η εξέλιξή του θα έφτανε 
σε τέτοιο βαθμό αγριότητας. 

Β: Ποιες πιστεύετε ότι είναι οι πραγματικές 
αιτίες του πολέμου; 

Προσωπικά πιστεύω ότι η Ρωσία χρειαζόταν 
αυτό τον πόλεμο για να αποκαταστήσει το 
γόητρό της και ότι το κίνητρο δεν ήταν το πε¬ 
τρέλαιο. Δεν το κατάφερε ωστόσο. 0 Γ ιέλτσιν 
έστελνε στον πόλεμο 18 χρονών παιδάκια 
με 6μηνη μόλις θητεία στο στρατό. Τα παιδιά 
αυτά έγιναν εύκολη λεία για τους Τσετσένους, 
που αντιθέτως είχαν υψηλό φρόνημα και ήταν 
έτοιμοι να δώσουν τη ζωή τους. 

Με αυτό τον πόλεμο η Ρωσία εκτέθηκε στη 
διεθνή κοινότητα, επειδή όπως φάνηκε δι- 
εξήγαγε έναν άδικο πόλεμο σε ένα λαό που 
διεκδικούσε την αυτονομία του, ενώ από την 
άλλη κάποιοι λαοί είχαν ήδη αποκτήσει την 
ανεξαρτησία τους. 

Β: Και ποια ήταν η συνέχεια της πολιτικής της 
Ρωσίας στην περιοχή; 

Μετά απ’ αυτό η Ρωσία χρειάστηκε ένα διά¬ 
λειμμα προκειμένου να σχεδιάσει τη στρατη¬ 
γική της απέναντι στο ζήτημα. Άρχισε η ανα¬ 
ζήτηση προσώπων, μέσα από την τσετσενική 
κοινότητα, που θα μπορούσαν να στηρίξουν τη 
ρωσική πολιτική, προκειμένου η νέα σύγκρου¬ 
ση να μη φαίνεται σαν ένας πόλεμος μεταξύ 
Ρώσων και Τσετσένων, αλλά ως μια εσωτερική 
διαμάχη. Απ’ την άλλη μεριά, άρχισαν να εμ¬ 
φανίζονται στην Τσετσενία άτομα που καλλιερ¬ 
γούσαν τον ισλαμικό φανατισμό. Έτσι άρχισε 
να προπαγανδίζεται η ιδέα της απελευθερωτι¬ 
κής εκστρατείας στο γειτονικό Ταγκεστάν, λέ¬ 
γοντας ότι εκεί ζουν υποδουλωμένα αδέλφια. 

Β: Αρα η γνώμη σας είναι ότι υπήρξε παρα¬ 
σκήνιο; 

Προσωπικά πιστεύω ότι όλη αυτή η επιθετι¬ 
κότητα ήταν μια ιστορία που στήθηκε από την 
Ρ3Β (μυστική υπηρεσία, απόγονος της Κ6Β), 
προκειμένου να βρει το ηθικό άλλοθι για το 
δεύτερο πόλεμο της Μόσχας, απ’ όπου γύ¬ 
ρισαν ελάχιστοι, καθώς τους περίμενε εκεί ο 
ρωσικός στρατός. 

Οι εκρήξεις βομβών στη Μόσχα και το Βολ- 
γκοντόνσκ, κατά την προσωπική μου άποψη, 
ήταν οργανωμένες από την ίδια την Ρ3Β για 
τους λόγους που εξήγησα πριν. 0 εξόριστος 
στην Αγγλία Μπερεζόφσκι, πρώην δεξί χέρι 
του Γ ιέλτσιν, κάθε τόσο απειλεί τον Πούτιν ότι 
θα αποκαλύψει τους πραγματικούς ενόχους. 
0 δημόσιος αποκεφαλισμός άγγλων δημοσιο¬ 
γράφων σε κεντρική πλατεία στο Γκρόσνι από 
τον Μπαράγιεφ που πραγματοποιήθηκε παρά 
τις έντονες διαμαρτυρίες πολλών, έστρεψε 
τελειωτικά τη διεθνή κοινή γνώμη εναντίον 
των Τσετσένων. 

Επιπλέον, λίγο πριν τον 2ο πόλεμο, ο Αχμάντ 


Καντίροφ (πατέρας), έβγαινε στην τηλεόρα¬ 
ση και καλούσε τους Τσετσένους σε τζιχάντ. 
Όμως, όταν ξεκίνησε ο πόλεμος, πέρασε στην 
πλευρά των Ρώσων και ηγήθηκε κυβέρνησης- 
μαριονέτας. 

Νόμιζα ότι ο 1ος πόλεμος ήταν σκληρός, αλλά 
τελικά ο 2ος ήταν πολύ χειρότερος. Ολόκληρα 
χωριά βομβαρδίζονταν, όλη η περιοχή κυκλώ¬ 
θηκε, αποκλείστηκαν όλες οι δίοδοι φυγής. 
Κάποιες φορές ανοίγανε διαδρόμους για να 
διαφύγει ο κόσμος και στη συνέχεια βομβαρδί¬ 
ζανε ακριβώς αυτούς τους διαδρόμους. Έχασα 
πολλούς συγγενείς έτσι... 

Β: Αφού, όπως λες, όλα ήταν σχεδιασμένα 
από τη Μόσχα, δεν υπήρχαν φωνές ενάντια 
στην εκστρατεία; 

Ναι, υπήρχαν, για παράδειγμα οι Μασχάντοφ, 
Γκιλάεφ και άλλοι ήταν φανατικά ενάντια σ’ αυ¬ 
τές τις ενέργειες. Αλλά δεν μπορούσαν πια να 
ελέγξουν τις κινήσεις των φανατισμένων. 

Β: Τώρα το καταλαβαίνετε ότι ήταν λάθος; 

Και τότε το καταλαβαίναμε, αλλά ήταν αδύνατο 
να σταματήσουμε τον κόσμο. Έλεγαν ότι πάνε 
να απελευθερώσουν τ’ αδέρφια τους και ότι 
ήταν έτοιμοι να δώσουν τη ζωή τους γι’ αυτό. 
Μετά τον 1 ο πόλεμο υπήρχαν πολλοί «ήρωες» 
που είχαν όπλα στα χέρια τους και τα προσω¬ 
πικά τους ένοπλα αποσπάσματα και ήταν έτοι¬ 
μοι για νέους άθλους. 

Σε άλλες περιπτώσεις, όπως στο Μπεσλάν, 
δεν υπήρχαν Τσετσένοι, ίσως ήταν Ινγκουσέτι- 
οι. Στο Νορντόστ ίσως να υπήρχαν Τσετσένοι, 
αλλά μάλλον ήταν φανατισμένα παιδάκια, και 
πάλι όμως δεν τους ήξερε κανείς. 

Β: Εκτός απ’ αυτούς τους πολέμαρχους με τα 
ένοπλα αποσπάσματά τους, υπάρχουν κοινω¬ 
νικές οργανώσεις; 

Υπάρχουν αρκετές, όπως η «Γυναικεία Αξιο¬ 


πρέπεια», που προσφέρει ψυχολογική υπο¬ 
στήριξη, νομική βοήθεια κτλ, κάνουν μαθήματα 
υπολογιστών, ραπτικής και αγγλικής γλώσσας. 
Άλλες γυναικείες οργανώσεις προσφέρουν ια¬ 
τρική βοήθεια κτλ. 

Β: Αυτή τη στιγμή όλη η Τσετσενία ελέγχεται 
από το ρωσικό στρατό; 

Όλα τα μεγάλα αστικά κέντρα ελέγχονται από 
το ρωσικό στρατό. Ωστόσο ο κόσμος συνεχίζει 
να φεύγει στα βουνά. Μόλις ένας νέος ενη- 
λικιωθεί έχει δύο επιλογές: να καταταγεί στο 
ρωσικό στρατό ή να φύγει στα βουνά. Τρίτη 
επιλογή δεν υπάρχει. 

Β: Επομένως μιλάμε για ένα φαύλο κύκλο. 
Πώς πιστεύεις ότι μπορεί να τελειώσει όλο 
αυτό; 

Δεν ξέρω, αυτή είναι μια ερώτηση που κάνω 
συνεχώς στον εαυτό μου. Όλοι περιμένουν 
τον 3ο πόλεμο. Κανείς δεν αμφιβάλλει ότι θα 
γίνει. Αυτή τη φορά όμως θα είναι εμφύλιος 
πόλεμος. 

Από τότε που ήμουν νέα, στον Ιο πόλεμο, 
καταλάβαινα το αδιέξοδό του, αφού οι Ρώσοι 
δεν θα μας παραχωρούσαν ποτέ έτσι απλά 
την ανεξαρτησία μας. Γνώμη μου είναι ότι θα 
έπρεπε εξαρχής να είχαμε ακολουθήσει πιο 
ειρηνικά μέσα. Ίσως θα έπρεπε να περιμένα¬ 
με τον εκδημοκρατισμό της χώρας και μετά να 
ξεκινήσουμε τον αγώνα. Τώρα όμως έχει χυθεί 
πια πολύ αίμα. Από το 1.000.000 Τσετσένων 
έχουν απομείνει 600.000. Τώρα όλη η νεολαία 
είναι στο στρατό. 

Β: Ομως ο πόλεμος μειώνει την πρόοδο του 
εκδημοκρατισμού και της ελευθερίας. 

Το αντίθετο! Πρώτα έρχονται στην εξουσία 
άνθρωποι που θέλουν να μειώσουν τα δημο¬ 
κρατικά δικαιώματα και μετά διεξάγουν τους 
πολέμους τους, στο όνομα των οποίων περι¬ 
στέλλουν τα πολιτικά δικαιώματα. 




ΣΕΠΤΕΜΒΡΙΟΣ 2007 




ΒΙΒΛΙΟΠΑΡΟΥΣΙΑΣΗ 


Μια κραυγή πάνω 
στα ερείπια της ελπίδας 


Βίκτωρ Σερζ 

Υπόθεση Τουλάγεφ 

Εκδόσεις: δσπρΐ3 
σελ. 521 



βυιΐάρ Ιιρζ 

Υΐϊά&ίση Τουλάγεφ 


Η βιβλιοπαραγωγή ως δέσμια των κανόνων της αγοράς βγάζει 
πάρα πολλούς τίτλους κάθε χρόνο αναζητώντας το στιγμιαίο 
μπεστ σέλερ. Όταν, λοιπόν, ξαφνικά βρίσκεσαι αντιμέτωπος 
με ένα αριστούργημα μένεις άφωνος. Ας πάρουμε τα πράγματα 
από την αρχή, ο Βίκτωρ Σερζ (ψευδώνυμο του Βίκτωρ Λβόβιτς 
Κίμπαλτσιτς) γεννήθηκε στις Βρυξέλες το 1890 από γονείς Ρώ¬ 
σους εξόριστους. Έζησε σε Παρίσι και Βαρκελώνη μέχρι που 
ξέσπασε η επανάσταση του Ί7 όπου και πήρε μέρος. Έζησε 
εκτοπισμούς και διώξεις επειδή κατήγγειλε την τρομοκρατία. 
Αφέθηκε ελεύθερος μετά από διεθνή κατακραυγή και κατέφυγε 
στη Γαλλία ενώ μετά την εισβολή των ναζί έφυγε για το Μεξικό, 
όπου και πέθανε το 1947. 

Το βιβλίο περιγράφει με μια απαράμιλλη ζωντάνια μια περίπτω¬ 
ση αναίτιων διώξεων. Όλοι είναι αναλώσιμοι για ένα καθεστώς 
αναγκασμένο να ζει από το φόβο. 0 Σερζ δεν δημιουργεί κανένα 
κλισέ, δεν στηρίζεται σε καμία βιωματική ευκολία και έτσι φτιά¬ 
χνει την ωραιότερη σύγχρονη τραγωδία. Την ώρα που οι ελπίδες 



διαψεύδονται η μοναξιά είναι η πικρή και ολέθρια ανταμοιβή. Οι 
ήρωές του που διατρέχουν όλο το φάσμα της ιεραρχίας, από τον 
αρχηγό του κόμματος ως τον τελευταίο εργάτη, όλοι γρανάζια 
ενός τεράστιου μηχανισμού αλλά όλοι τόσο μα τόσο ζωντανοί. 
Οι μεν φωνάζουν "Ακούστε μας, υπακούστε μας, όλα μας επι¬ 
τρέπονται εμείς είμαστε η επανάσταση" και οι δε αναφωνούν 
"Να αναθεωρήσουμε τις απόψεις μας σχετικά με χρόνια, όνειρα, 
αγώνες τελειωμένους, φράσεις ξεπερασμένες, ανθρώπους που 
παντοιοτρόπως θυσιάστηκαν;". Ανώτερο σαφώς από το "Μηδέν 
και το άπειρο" του Καίσλερ, το βιβλίο αυτό είναι οπωσδήποτε 
απαραίτητο για κάθε άνθρωπο που αγωνίζεται, που λέει όχι, που 
κατεβαίνει στο δρόμο. 

Μια πόλη κατακτημένη, μια πόλη χαμένη, πρωτεύουσα των χα¬ 
μένων εξεγέρσεων, πρωτεύουσα του νεογέννητου κόσμου που 
ενώ τον είχαν στα χέρια τους τον είδαν να κυλάει αργά προς 
τους τάφους. Οι τάφοι όμως ήταν ανοιχτοί από πολύ παλιά και 
αυτό κάνει την αγωνιώδη έκκληση στη μνήμη και την ελπίδα ακό¬ 
μα πιο σπαραχτική. "Ο άνθρωπος νιώθει τόσο έντονη την ανάγκη 
να ονειρεύεται γιατί αυτό δικαιολογεί τον προορισμό". Ο Σερζ 
μέχρι τέλους αναμετρήθηκε με το λάθος πιστεύοντας, και λέει 
"την ώρα που χανόμαστε δεν κάνουμε τον απολογισμό μιας κατα¬ 
στροφής, μαρτυρούμε το εύρος μιας νίκης που ήρθε πολύ νωρίς 
και απαίτησε υπερβολικά πολλά από τους ανθρώπους". Οι παλιοί 
μπολσεβίκοι του Σερζ αναζητούσαν τρόπους να κάνουν την σκο¬ 
τεινή μηχανή διάφανη, το ότι αυτό ήταν αδύνατο δεν μειώνει στο 
ελάχιστο το μεγαλειώδες αυτό έργο. 


Το κρεμμύδι δεν 
αποχωρίστηκε τις 
φλούδες του 


Γ κύντερ Γ κρας 

Ξεφλουδίζοντας το Κρεμμύδι 

Εκδόσεις: Οδυσσέας 
σελ. 480 


Την ώρα που τα αρχεία των ναζί θα δίνονταν στην δημοσιότη¬ 
τα και μαζί θα αποκαλυπτόταν και το παρελθόν του νομπελίστα 
Γερμανού συγγραφέα, αποφάσισε αυτός να μας δώσει ένα αυτο- 
βιογραφικό αυτοκριτικό έργο. Ένα έργο στεγνό συναισθηματικά, 
φανερά ενταγμένο στην λογική της επιστημονικής δήθεν επανα¬ 
προσέγγισης της ιστορίας. Από τον αδιάφορο αφηγηματικό λόγο 
δεν γίνεται να μην ξεχωρίσεις την έλλειψη αναφορών στα αίτια 
της γοητείας του ιδεολογικού λόγου των ναζί στους ανθρώπους, 
τα πάντα μοιάζουν σαν μια σειρά από ατυχή γεγονότα. Η σιωπή 
είναι ένα εκκωφαντικό κατηγορητήριο αλλά τελικά είναι και μια 
λυτρωτική αθώωση. Παίρνουμε βέβαια κάποιες ανεκτίμητες πλη¬ 
ροφορίες για τη μεταπολεμική ζωή των ηττημένων Γερμανών, για 
το τύπωμα των πρώτων μάρκων, για την ανάδυση της μεσαίας 
τάξης, όμως χωρίς καμία αναφορά στην τραγικότητα του ζόρικου 
εγώ στην απέραντη μελαγχολία της απώλειας, στο ανεξερεύνητο 
και διαβρωτικό γιατί. 

Γιατί λοιπόν απασχολώ τις σελίδες τις Βαβυλωνίας με ένα τόσο 
κακό έργο; Διότι η αξία του βρίσκεται στην διάθεση νέων ανα¬ 
παραστάσεων ενός παρελθόντος που όπως και το παρόν μπο¬ 
ρούν εύκολα και χωρίς κόστος να κατασκευαστούν εκ νέου, κάθε 
ανάλυση είναι νόμιμη, κάθε λογική το ίδιο επιβεβλημένη και άρα 
κάθε αντίσταση εξ’ αρχής αποσιωπημένη. Αυτό δε το γραπτό 
ανήκει σε έναν από τους πιο επιφανείς εκπροσώπους της αρι¬ 
στερός στην χώρα του, και εκθέτει συνολικά τη συνάφεια αυτής 
της σκέψης με τη λογική του μεσαίου χώρου, χώρου αναστολής 
της κριτικής σκέψης και διάψευσης όχι μόνο των ελπίδων αλλά 
ακόμα και των ψευδαισθήσεων. Τώρα που η απολυταρχία παίρνει 
και πάλι τα ινία, το έργο αυτό είναι εξόχως διδακτικό. 

Φιλήμονας Πατσάκης 



"Η Ανατροπή της 
Πολιτικής - Ευρωπαϊκά 
Αυτόνομα Κοινωνικά 
Κινήματα και 
η Αποαποικιοποίηση 
της Καθημερινής Ζωής" 


Η ΑΝΑΤΡΟΠΗ ΤΜΧ ΠΟΛΙΤΙΚΗ! 

Εκδόσεις: Ελευθεριακή Κουλτούρα 
Μετάφραση: Παναγιώτης Καλαμαράς 
σελ. 394 



Γραμμένο ήδη από το 1998, αυτό το βιβλίο πέφτει στα χέρια μας 
μόλις τον Απρίλη του 2007, μεταφρασμένο από τον Παναγιώτη 
Καλαμαρά. Μέσα από τη θυελλώδη ιστορία της Ιταλικής και της 
Γερμανικής Αυτονομίας (1969-1996) ξετυλίγει μπροστά μας το 
πάντρεμα της επανάστασης και του έρωτα, τη λαχτάρα για ζωή 
και ελευθερία στο εδώ και το τώρα και ένα πρόταγμα για το σή¬ 
μερα που ξυπνά συνειδήσεις. 

0 αγώνας των ανθρώπων της Ιταλίας του 70 και της Γερμανί¬ 
ας του ’80 για τη διαρκή επανάσταση στην καθημερινή ζωή μέσα 
στην καρδιά της δυτικής κυριαρχίας αντιπαρατίθεται σε όλο το 
βιβλίο με την καπιταλιστική ισοπέδωση. Η αντιπαράθεση είναι πά¬ 
ντοτε ολοκληρωτική, βίαιη και πολυσχιδής. Μπροστά μας παρε¬ 
λαύνουν τα εργατικά συμβούλια της Ιταλίας του 70, οι «Ινδιάνοι 
της Μητρόπολης», οι «ανυπάκουοι» φοιτητές του 70, οι «αυτό¬ 
νομες» φεμινίστριες, και παίρνουν τη σκυτάλη οι «ριζοσπάστες» 
οικολόγοι της Γερμανίας του ’80, οι δυτικοευρωπαίοι καταλήψιες 
στέγης, οι γερμανοί Αουτονόμεν, οι αηΐϊία, το όΙαοΚ όΙοοΚ. Όλα 
αυτά τα κινήματα συγκρούονται μετωπικά με το κράτος, το κεφά¬ 
λαιο και το σύστημα μέχρι τελικής πτώσεως, με κύριο κριτήριο 
το αδιάσπαστο θεωρίας και πράξης ενάντια στον καπιταλισμό. Η 
επίθεση στην εξουσία σε κάθε της μορφή και η ανατροπή της 
πολιτικής έχει τελικώς βαθιά και ανυπολόγιστα αποτελέσματα, 
αποτυπώνοντας το στίγμα της στις κοινωνίες και αφήνοντας δια¬ 
χρονική κληρονομιά για την επανάσταση. 

Έχοντας ζήσει από μέσα τα ευρωπαϊκά αυτόνομα κινήματα, αφού 
πρώτα κυνηγήθηκε στις ΗΠΑ, όταν αγωνιζόταν ενάντια στον πόλε¬ 
μο του Βιετνάμ και συμμετείχε σε ελευθεριακές κολλεκτίβες της 
Καλιφόρνιας, ο Τζόρτζ Κατσιάφικας στο βιβλίο του δεν θεωρητι¬ 
κολογεί ούτε θεωρητικοποιεί. Μας δίνει με συναίσθημα τα πράγ¬ 
ματα όπως πραγματικά έγιναν, παρουσιάζει την αυτονομία με τα 
πλεονεκτήματα και τα μειονεκτήματά της και την λόγω συγκυριών 
ήττα της πάνω στον κυματοθραύστη του συστήματος. Εμφανίζει 
και την αριστερά, που συμμετέχει στη συστημική πολιτική, με τα 
σωστά, τα λάθη και τον τελικό εκφυλισμό της. Αντιπαρατίθεται 
δριμύτατα με τον ανυπόφορα ακαδημαϊστή, εργατιστή και τελικά 
μηχανιστή Νέγκρι και καταλήγει με ένα πρόταγμα για το μέλλον, 
που είναι το πιο κοντινό σε αυτά που πραγματικά θέλουμε. 

Τα «αυτόνομα» κινήματα, που ουσιαστικά μετουσίωσαν στη σύγ¬ 
χρονη εποχή τα καλύτερα στοιχεία της αναρχικής σκέψης και του 
μαρξισμού σε ένα συνεκτικό όλο, είναι μία ανεκτίμητη κληρονομιά 
για όλους μας σήμερα και ιδιαίτερα στην Ελλάδα. Η πάλη μας 
ενάντια στην εξουσία οφείλει να ανοίγει δρόμους και να αλλάζει 
την κοινωνία εδώ και τώρα ανατρέποντας την πολιτική και αποα- 
ποικιώντας την καθημερινή ζωή. Το βιβλίο του Κατσιάφικα αποτε¬ 
λεί μπούσουλα για κάτι τέτοιο. Μυεί γ θαά. ΓΙΑ ΟΛΟΥΣ. 

Σημείωση: Το βιβλίο δίνεται στα Αγγλικά στην ηλ. Διεύθυνση 
ΙιΐΙρ://νννννν.θΓθδθίίθθΐ.οοπΊ/1}θθΙ<δ/δυΙ)νθΓδΙοη_άο\Λ/ηΙοαά.ίΊΐηΊ 

Αηώνης Μπρούμας 

















ΣΕΠΤΕΜΒΡΙΟΣ 2007 


ΠΟΛΙΤΙΣΜΟΣ 


ΒΑΒΤΛ0ΝΙΑΙ23 


Γ 


Λ 



Αντίο κουρέλι 

Τετάρτη, 5 Σεπτέμβρη. Η είδηση του θανάτου του Νίκου Νικολαΐδη δεν προξενεί τα 
"συνήθη" συναισθήματα ούτε ωθεί σε επικήδειους και μελοδραματικές ατάκες του στυλ: 

"θα ζεις πάντα" και άλλες τέτοιες αηδίες. Προκαλεί όμως ένα τράνταγμα, κι αυτό -ίσως και 
λόγω του αυθορμητισμού του- είναι πιο δυνατό. 

Ακροβατώντας ανάμεσα στο σκληρό πυρήνα της "στρατευμένης" τέχνης και τους 
πρωτοπόρους ενός "δήθεν" αντεργκράουντ αλλά βαθύτατα μικροαστικού κνηματογράφου 
(άρα επίσης "στρατευμένου"), δύσκολα μπορώ να βγάλω συμπέρασμα για το έργο του 
Νικολαΐδη. 

Από τη μια ο μύθος και το φαντασιακό, από την άλλη η ρεαλιστική προσέγγιση αλλά και το 
κενό της τέχνης και ειδικά του"πανιού". 

Ο Νικολαΐδης κατάφερε να προσπεράσει κριτικές, καλλιτεχνικούς "ισμούς", αφορισμούς, 
νομοτέλειες και, μέσα από ένα έργο ως ένα σημείο αντιφατικό, να εκφράσει μια γενιά που 
έψαχνε να βγει από το κενό. 

Οι ταινίες του γεμάτες συγκρούσεις (κυρίως ατομικές) φλέρταραν με το αμερικάνικο 
αντεργράουντ χωρίς να πλασάρουν δοκιμασμένες συνταγές. Άλλωστε και ο ίδιος δεν 
γούσταρε την κουλτούρα ούτε τον τύπο του αμερικάνικου και ευρωπαϊκού σινεμά. 
Ανασφάλειες, προδοσία σε όλους τους τομείς, απογοήτευση, μετέωροι ήρωες, 
σημαδεμένοι άνθρωποι, μαυρίλα. Όλα πέρασαν από τις ταινίες του. Ήταν σίγουρα και τα 
προσωπικά του βιώματα αλλά και η αίσθηση της ήττας για έναν ολόκληρο κόσμο, η οποία δεν εκραζόταν μόνο ή ντε και καλά 
μέσα από την πολιτική. 

Στα 67 του χρόνια, ο δημιουργός Νίκος Νικολαΐδης αφήνει πίσω του πλούσιο έργο: 

Ίαεππιαθ ΒθΓυπι", "Άνευ όρων", "Ευριδίκη Β.Α.2037", "Τα κουρέλια τραγουδάνε ακόμα", "Γλυκειά συμμορία", "Πρωινή 
περίπολος", "δϊηηαροΓθ δΐϊηη", "θα σε δω στην κόλαση αγάπη μου", "Ο χαμένος τα παίρνει όλα", 'ΊΤιθ Ζθιό ΥθαΓδ". 

Αλλά και γραπτά: "Οι τυμβωρύχοι", "Ο οργισμένος βακλάνιος", "Γουρούνια στον άνεμο". 

Κρατώντας αποστάσεις από τη μυθοποίηση αλλά και την αμφισβήτηση, λέμε ένα στερνό αντίο. 

ΤΡΙΤΗ 1 1/9/07. ΜΙΚΡΗ ΙΣΤΟΡΙΑ ΓΙΑ ΕΝΑ ΦΟΝΟ (1988) 

ΠΕΜΠΤΗ 13/9/07...... ΜΙΚΡΗ ΕΡΩΤΙΚΗ ΙΣΤΟΡΙΑ (1989) 

ΚΥΡΙΑΚΗ 16/9/07. ΒΕΙΝΩ ^ΑΝΟΕ (1988) 

ΤΡΙΤΗ 18/9/07 .. ΕΝΑΣ ΑΜΕΡΙΚΑΝΟΣ ΦΙΛΟΣ (1 977) 

ΠΕΜΠΤΗ 20/9/07. ΠΑΡΙΣΙ, ΤΕΞΑΣ (1984) 

ΚΥΡΙΑΚΗ 23/9/07 . ΤΑ ΦΤΕΡΑ ΤΟΥ ΕΡΩΤΑ (1987) 



* **' 

ΠΕΜΠΤΗ 27/9/07.ΟΙ ΖΩΕΣ ΤΟΝ ΑΛΛΩΝ 

ΕΙοπθπ ΗθπεΚθΙ νοπ ΟοηηθΓ5ππ9^Κ (2006) 

ΚΥΡΙΑΚΗ 30/9/07.. ...ΕΡΑ5ΕΚΗΕΑΟ 

θ3νϊό ΕγποΕι (1977) 

Εν μέσω ακραίων προε¬ 
κλογικών φαινομένων και 
της ύπουλα κατασταλτικής 
θερινής ραστώνης, εμείς 
εδώ, στο Στέκι Μετανα¬ 
στών - Κοινωνικό Στέκι Χα¬ 
νιών, ετοιμαζόμαστε για το 
2ο Αντιρατσιστικό Φεστιβάλ 
που θα διεξαχθεί στις 29- 
30 του Σεπτέμβρη στα Χα¬ 
νιά. Παρά τις εντυπώσεις 
που ίσως αφήνουν τέτοιες 
πυρετώδεις ετοιμασίες 
καλοκαιριάτικα, διαβεβαιώ- 
νουμε πως τα Αντιρατσιστι- 
κά Φεστιβάλ δεν αποτελούν 
για εμάς την κορύφωση της 
δράσης μας ή την πεμπτου¬ 
σία του αντιρατσιστικού 
λόγου γενικότερα. Μέσα 
όμως από το πλήθος των 
πολιτιστικών εκδηλώσεων 
και των γευστικών προτά¬ 
σεων παρέχουν σίγουρα 
μια μοναδική ευκαιρία να 
έρθουν οι μετανάστες και 
άλλες κοινωνικές ομάδες 
που βιώνουν τον ρατσισμό 
σε άμεση επικοινωνία με 
την τοπική κοινωνία. Μέσα 
σε αυτή την κοινότυπη βέ¬ 
βαια διαπίστωση υπάρχει 
ένα μεγάλο ζητούμενο, που 
δυστυχώς δεν είναι καθό¬ 
λου αυτονόητο. Η μεγάλη 
στήριξη και συμμετοχή που 
επεφύλαξαν οι Χανιώτες/ισσες πέρσι στο Ιο Αντιρατσιστικό 
φεστιβάλ δείχνει ότι αξιοποιήθηκε αυτή η ευκαιρία. Το κύριο 
όμως «συστατικό» αυτής της επιτυχίας και συνάμα ανεκτίμη¬ 
το κέρδος για εμάς και για την κοινωνία των Χανίων, ήταν η 
συνείδηση που πέρασε στο κόσμο ότι ο αντιρατσισμός δεν 
είναι υπόθεση των «ειδικών». Ότι η αλληλεγγύη σε όλους 
όσους υφίστανται ρατσιστική μεταχείριση δεν είναι χωράφι και 
προνομιακός χώρος των κεχρισμένων και επισήμων προοδευ¬ 
τικών, αριστερών, αντιρατσιστών ή άλλων. Το χτίσιμο «ενός 
κόσμου που να χωράει πολλούς κόσμους» είναι μια ευθύνη 
που πρέπει να βαραίνει τους ώμους όλων μας, τουλάχιστον 
όλων όσων θέλουν μια ομορφότερη ζωή για τα παιδιά τους. 
Φυσικά, το μήνυμα αυτό δε μπορεί παρά να μένει πάντα ένα 
ανοιχτό στοίχημα, έτσι ώστε να προσπαθούμε να το κερδίζου¬ 
με καθημερινά. 

Έτσι και φέτος, στο 2ο Αντιρατσιστικό Φεστιβάλ Χανίων, στις 
29 και 30 του Σεπτέμβρη, εμείς, οι Έλληνες και μετανάστες 
του Στεκιού, σας προσκαλούμε όλους να έρθετε να διασκεδά¬ 
σετε, να χορέψετε, να γευθείτε. Κυρίως όμως να γνωρίσετε 
μαζί μας ανθρώπους, που οι αφέντες αυτού του πλανήτη δεν 
τους άφησαν καμία άλλη επιλογή από το να ξενιτευτούν. Να 
μιλήσουμε μαζί τους, να μάθουμε πώς μεγαλώνουν τα παιδιά 
τους. Να καταλάβουμε πως αυτοί οι άνθρωποι δεν ζητάνε την 
ανοχή μας, ούτε τον οίκτο μας. Ζητάνε να τους δεχτούμε ως 
συνανθρώπους και ως συμπολίτες και όχι ως φτηνούς υποτα¬ 
κτικούς. Βρίσκονται ανάμεσά μας και έχουν κάθε ηθικό δικαί¬ 
ωμα να παραμείνουν από τη στιγμή που οι πόλεμοι και εξαθλί¬ 
ωση τους ξεσπίτωσαν. Ίσως τότε νιώθουμε ότι μας αναλογεί 
κάποιο μερίδιο ευθύνης για τις συμφορές στις πατρίδες τους. 
Ίσως και ένα μερίδιο ευθύνης για το ότι στη δική μας στε¬ 
ρούνται ακόμα και το δικαίωμα να διεκδικούν τα στοιχειώδη 
για την επιβίωση και την αξιοπρέπειά τους. Τότε σίγουρα θα 
αντιληφθούμε ότι η αλληλεγγύη μας απέναντι τους κάνει αυτό 
τον κόσμο καλύτερο. Και τότε το στοίχημα θα έχει κερδιθεί. 

ΑΥΤΟΣ Ο ΚΟΣΜΟΣ ΜΑΣ ΧΩΡΑΕΙ ΟΛΟΥΣ 
ΑΣ ΤΟ ΠΙΣΤΕΨΟΥΜΕ 

Αντιρατσιστικό 


φεστιβάλ 
ΧΑΝΙΩΝ 

ΚΒμιιμΒΪτΜΤ 

ο Γεύσεις 

Συζητήσεις Ε^-._ 
ο Μουσικές 

Δρώμενο ο- — ._ 

□Παιδικό πρόγραμμα 

Εκθέσεις π ----- - 
—— □ Προβολές 

Αυτός Ο κόσμο! 
μας χωράει ολους 

Ας το ηιστεψουμί. 

1ΙΓ 

Β® \ |Βώ| 

8 ιι 

Β 8. 

